Sudip Banerjee compares beard of Narendra Modi with that of Rabindranath Tagore - Anandabazar\nSudip Banerjee compares beard of Narendra Modi with that of Rabindranath Tagore\nSudip Banerjee and Narendra Modi: রবীন্দ্রনাথের মতো দাড়ি হয়ে যাচ্ছে আপনার! বৈঠকের ফাঁকে মোদীকে বললেন সুদীপ\nনয়াদিল্লি ১৯ জুলাই ২০২১ ১০:০১\nদাড়ি নিয়ে মোদীকে খোঁচা সুদীপের\nপ্রধানমন্ত্রীর দাড়ি নাকি রবীন্দ্রনাথ ঠাকুরের মতো হয়ে যাচ্ছে! আমজনতার চর্চায় এই প্রসঙ্গ থাকলেও রবিবার সন্ধ্যায় স্পিকারের চা-চক্রে খোদ নরেন্দ্র মোদীকেই এ কথা শুনিয়ে দিয়েছেন তৃণমূলের লোকসভার নেতা সুদীপ বন্দ্যোপাধ্যায়।\nরবিবার সন্ধ্যায় সংসদের অ্যানেক্স ভবনে ছিল স্পিকারের ডাকা সর্বদলের লোকসভার নেতাদের বৈঠক। বৈঠকের পরে চা-চক্র। মোদীর উল্টো দিকেই বসেন স্পিকার।\nস্পিকারের দু’পাশে ছিলেন সুদীপ এবং কংগ্রেসের লোকসভার নেতা অধীর চৌধুরী। সূত্রের খবর, সুদীপ, অধীরের সঙ্গে প্রথমেই কুশল বিনিময় করেন মোদী। তখনই সুদীপ দাড়ির সূত্রে তাঁর ও রবীন্দ্রনাথের মিলের উল্লেখ করেন। জবাবে নিরুচ্চার হাসতে দেখা যায় মোদীকে।\nচায়ের টেবিলে হাল্কা গল্পগুজবও হয়। রাজনৈতিক সূত্রে সে সবের কিছু কাহিনি বাইরে এসেছে। যেমন, একটা সময়ে প্রধানমন্ত্রী বলেন— বাংলার নানা মিষ্টি যে বিখ্যাত, তা তিনি জানেন। কিন্তু সেখানে জিভে জল-আনা নোনতা খাবার কী পাওয়া যায়, তা বিশেষ জানেন না। তবে জানার আগ্রহ রয়েছে।\nবাংলার একেবারে নিজস্ব ও জনপ্রিয় নোনতা খাবার আলুর চপ সম্পর্কে সবিস্তার প্রধানমন্ত্রীকে অবহিত করেন অধীর। মোদীও অধীর আগ্রহে তা শোনেন।\nNarendra Modi Rabindranath Tagore Sudip Banerjee


হযরত ইউসুফ (আঃ) – ০৮ – ilmDrive\nহযরত ইউসুফ (আঃ) – ০৮\nভাইদের মিসরে আগমন:\nমিসরের দুর্ভিক্ষ সে দেশের সীমানা পেরিয়ে পার্শ্ববর্তী দূর-দূরান্ত এলাকা সমূহে বিস্তৃত হয়। ইবরাহীম, ইসহাক্ব ও ইয়াকূবের আবাসভূমি কেন‘আনও দুর্ভিক্ষের করালগ্রাসে পতিত হয়। ফলে ইয়াকূবের পরিবারেও অনটন দেখা দেয়। এ সময় ইয়াকূব (আঃ)-এর কানে এ খবর পৌঁছে যায় যে, মিসরের নতুন বাদশাহ অত্যন্ত সৎ ও দয়ালু। তিনি স্বল্পমূল্যে এক উট পরিমাণ খাদ্যশস্য অভাবী ব্যক্তিদের মধ্যে বিতরণ করছেন। এ খবর শুনে তিনি পুত্রদের বললেন, তোমরাও মিসরে গিয়ে খাদ্যশস্য নিয়ে এসো। সেমতে দশ ভাই দশটি উট নিয়ে রওয়ানা হয়ে গেল। বৃদ্ধ পিতার খিদমত ও বাড়ী দেখাশুনার জন্য ছোট ভাই বেনিয়ামীন একাকী রয়ে গেল। কেন‘আন থেকে মিসরের রাজধানী প্রায় ২৫০ মাইলের ব্যবধান।\nযথাসময়ে দশভাই কেন‘আন থেকে মিসরে উপস্থিত হ’ল। ইউসুফ (আঃ) তাদেরকে চিনে ফেললেন। কিন্তু তারা তাঁকে চিনতে পারেনি। যেমন আল্লাহ বলেন,\nوَجَاء إِخْوَةُ يُوْسُفَ فَدَخَلُوْا عَلَيْهِ فَعَرَفَهُمْ وَهُمْ لَهُ مُنْكِرُوْنَ- (يوسف ৫৮)-\n‘ইউসুফের ভাইয়েরা আগমন করল এবং তার কাছে উপস্থিত হ’ল। ইউসুফ তাদেরকে চিনতে পারল। কিন্তু তারা তাকে চিনতে পারেনি’ (ইউসুফ ১২/৫৮)।\nইউসুফের কৌশল অবলম্বন ও বেনিয়ামীনের মিসর আগমন :\nসুদ্দী ও অন্যান্যদের বরাতে কুরতুবী ও ইবনু কাছীর বর্ণনা করেন যে, দশ ভাই দরবারে পৌঁছলে ইউসুফ (আঃ) তাদেরকে দোভাষীর মাধ্যমে এমনভাবে জিজ্ঞাসাবাদ করেন, যেমন অচেনা লোকদের করা হয়। উদ্দেশ্য ছিল তাদের সম্পর্কে নিশ্চিত হওয়া এবং পিতা ইয়াকূব ও ছোটভাই বেনিয়ামীনের বর্তমান অবস্থা জেনে নেওয়া। যেমন তিনি জিজ্ঞেস করেন, তোমরা ভিন্নভাষী এবং ভিনদেশী। আমরা কিভাবে বুঝব যে, তোমরা শত্রুর গুপ্তচর নও? তারা বলল, আল্লাহর কসম! আমরা গুপ্তচর নই। আমরা আল্লাহর নবী ইয়াকূব (আঃ)-এর সন্তান। তিনি কেন‘আনে বসবাস করেন। অভাবের তাড়নায় তাঁর নির্দেশে সুদূর পথ অতিক্রম করে আপনার কাছে এসেছি আপনার সুনাম-সুখ্যাতি শুনে। যদি আপনি আমাদের সন্দেহ বশে গ্রেফতার করেন অথবা শূন্য হাতে ফিরিয়ে দেন, তাহ’লে আমাদের অতিবৃদ্ধ পিতা-মাতা ও আমাদের দশ ভাইয়ের পরিবার না খেয়ে মারা পড়বে।\nএকথা শুনে ইউসুফের হৃদয় উথলে উঠল। কিন্তু অতি কষ্টে বুকে পাষাণ চেপে রেখে বললেন, তোমাদের পিতার আরও কোন সন্তান আছে কি?\nতারা বলল, আমরা বারো ভাই ছিলাম। তন্মধ্যে এক ভাই ইউসুফ ছোট বেলায় জঙ্গলে হারিয়ে গেছে। আমাদের পিতা তাকেই সর্বাধিক স্নেহ করতেন। অতঃপর তার সহোদর সবার ছোট ভাই বেনিয়ামীন এখন বাড়ীতে আছে পিতাকে দেখাশুনার জন্য। সবকথা শুনে নিশ্চিত হবার পর ইউসুফ (আঃ) তাদেরকে রাজকীয় মেহমানের মর্যাদায় রাখার এবং যথারীতি খাদ্য-শস্য প্রদানের নির্দেশ দিলেন। অতঃপর বিদায়ের সময় তাদের বললেন, পুনরায় আসার সময় তোমরা তোমাদের ছোট ভাইটিকে সাথে নিয়ে এসো। এ বিষয়ে কুরআনী বর্ণনা নিম্নরূপ-\nوَلَمَّا جَهَّزَهُمْ بِجَهَازِهِمْ قَالَ ائْتُونِيْ بِأَخٍ لَّكُم مِّنْ أَبِيْكُمْ أَلاَ تَرَوْنَ أَنِّيْ أُوْفِي الْكَيْلَ وَأَنَا خَيْرُ الْمُنْزِلِيْنَ- فَإِن لَّمْ تَأْتُونِيْ بِهِ فَلاَ كَيْلَ لَكُمْ عِنْدِي وَلاَ تَقْرَبُونِ- قَالُواْ سَنُرَاوِدُ عَنْهُ أَبَاهُ وَإِنَّا لَفَاعِلُونَ- (يوسف ৫৯-৬১)-\n‘অতঃপর ইউসুফ যখন তাদের রসদ সমূহ প্রস্ত্তত করে দিল, তখন বলল, তোমাদের বৈমাত্রেয় ভাইকে আমার কাছে নিয়ে এসো। তোমরা কি দেখছ না যে, আমি মাপ পূর্ণভাবে দিয়ে থাকি এবং মেহমানদের উত্তম সমাদর করে থাকি’? (৫৯)। ‘কিন্তু যদি তোমরা তাকে আমার কাছে না আনো, তবে আমার কাছে তোমাদের কোন বরাদ্দ নেই এবং তোমরা আমার নিকটে পৌঁছতে পারবে না’ (৬০)। ‘ভাইয়েরা বলল, আমরা তার সম্পর্কে তার পিতাকে রাযী করার চেষ্টা করব এবং আমরা একাজ অবশ্যই করব’ (ইউসুফ ১২/৫৯-৬১)।\nএরপর ইউসুফ (আঃ) কৌশল অবলম্বন করলেন। কেননা তিনি বুঝতে পেরেছিলেন যে, দশটি উটের সমপরিমাণ খাদ্যমূল্য সংগ্রহ করতে ভাইদের সামর্থ্য নাও হ’তে পারে। অথচ ছোট ভাইকে আনা প্রয়োজন। সেকারণ তিনি কর্মচারীদের বলে দিলেন, খাদ্যমূল্য বাবদ তাদের দেওয়া অর্থ তাদের কোন একটি বস্তার মধ্যে ভরে দিতে। যাতে বাড়ী গিয়ে উক্ত টাকা নিয়ে আবার তারা চলে আসতে পারে। এ বিষয়ে কুরআনী বর্ণনা নিম্নরূপ-\nوَقَالَ لِفِتْيَانِهِ اجْعَلُوْا بِضَاعَتَهُمْ فِي رِحَالِهِمْ لَعَلَّهُمْ يَعْرِفُوْنَهَا إِذَا انْقَلَبُوْا إِلَى أَهْلِهِمْ لَعَلَّهُمْ يَرْجِعُوْنَ- (يوسف ৬২)-\n‘ইউসুফ তার কর্মচারীদের বলল, তাদের পণ্যমূল্য তাদের রসদ-পত্রের মধ্যে রেখে দাও, যাতে গৃহে পৌঁছে তারা তা বুঝতে পারে। সম্ভবতঃ তারা পুনরায় আসবে’ (ইউসুফ ১২/৬২)।\nইউসুফের ভাইয়েরা যথাসময়ে বাড়ী ফিরে এল। বস্তা খুলে পণ্যমূল্য ফেরত পেয়ে তারা আনন্দে উৎফুল্ল হয়ে উঠলো। তারা এটাকে তাদের প্রতি আযীযে মিছরের বিশেষ অনুগ্রহ বলে ধারণা করল। এক্ষণে তারা পিতাকে বলল, আববা! আমরা যখন পণ্যমূল্য পেয়ে গেছি, তখন আমরা সত্বর পুনরায় মিসরে যাব। তবে মিসররাজ আমাদেরকে একটি শর্ত দিয়েছেন যে, এবারে যাওয়ার সময় ছোট ভাই বেনিয়ামীনকে নিয়ে যেতে হবে। তাকে ছেড়ে গেলে খাদ্যশস্য দিবেন না বলে তিনি স্পষ্টভাবে বলে দিয়েছেন। অতএব আপনি তাকে আমাদের সাথে যাবার অনুমতি দিন। জবাবে পিতা ইয়াকূব (আঃ) বললেন, তার সম্পর্কে তোমাদের কিভাবে বিশ্বাস করব? ইতিপূর্বে তোমরা তার ভাই ইউসুফ সম্পর্কে বিশ্বাসভঙ্গ করেছ’। অতঃপর পরিবারের অভাব-অনটনের কথা ভেবে তাদের কাছ থেকে অঙ্গীকার নিয়ে তিনি বেনিয়ামীনকে তাদের সাথে যাবার অনুমতি দিলেন। ঘটনাটি কুরআনের ভাষায় নিম্নরূপ-\nفَلَمَّا رَجَعُوْا إِلَى أَبِيْهِمْ قَالُوْا يَا أَبَانَا مُنِعَ مِنَّا الْكَيْلُ فَأَرْسِلْ مَعَنَا أَخَانَا نَكْتَلْ وَإِنَّا لَهُ لَحَافِظُوْنَ- قَالَ هَلْ آمَنُكُمْ عَلَيْهِ إِلاَّ كَمَا أَمِنتُكُمْ عَلَى أَخِيْهِ مِن قَبْلُ فَاللهُ خَيْرٌ حَافِظاً وَهُوَ أَرْحَمُ الرَّاحِمِيْنَ- وَلَمَّا فَتَحُوْا مَتَاعَهُمْ وَجَدُوْا بِضَاعَتَهُمْ رُدَّتْ إِلَيْهِمْ قَالُوْا يَا أَبَانَا مَا نَبْغِي هَـذِهِ بِضَاعَتُنَا رُدَّتْ إِلَيْنَا وَنَمِيْرُ أَهْلَنَا وَنَحْفَظُ أَخَانَا وَنَزْدَادُ كَيْلَ بَعِيْرٍ ذَلِكَ كَيْلٌ يَسِيْرٌ- قَالَ لَنْ أُرْسِلَهُ مَعَكُمْ حَتَّى تُؤْتُوْنِ مَوْثِقاً مِّنَ اللهِ لَتَأْتُنَّنِيْ بِهِ إِلاَّ أَن يُّحَاطَ بِكُمْ فَلَمَّا آتَوْهُ مَوْثِقَهُمْ قَالَ اللهُ عَلَى مَا نَقُوْلُ وَكِيْلٌ- (يوسف ৬৩-৬৬)-\n‘অতঃপর তারা যখন তাদের পিতার কাছে ফিরে এল, তখন বলল, হে আমাদের পিতা! আমাদের জন্য খাদ্যশস্যের বরাদ্দ নিষিদ্ধ করা হয়েছে। অতএব আপনি আমাদের সাথে আমাদের ভাইকে প্রেরণ করুন, যাতে আমরা খাদ্যশস্যের বরাদ্দ আনতে পারি। আমরা অবশ্যই তার পুরোপুরি হেফাযত করব’ (৬৩)। ‘পিতা বললেন, আমি কি তার সম্পর্কে তোমাদের সেইরূপ বিশ্বাস করব, যেরূপ বিশ্বাস ইতিপূর্বে তার ভাই সম্পর্কে করেছিলাম? অতএব আল্লাহ উত্তম হেফাযতকারী এবং তিনিই সর্বাধিক দয়ালু’ (৬৪)। ‘অতঃপর যখন তারা পণ্য সম্ভার খুলল, তখন দেখতে পেল যে, তাদেরকে তাদের পণ্যমূল্য ফেরত দেওয়া হয়েছে। তারা (আনন্দে) বলে উঠলো, হে আমাদের পিতা! আমরা আর কি চাইতে পারি? এইতো আমাদের দেওয়া পণ্যমূল্য আমাদেরকে ফিরিয়ে দেওয়া হয়েছে। এখন আমরা আবার আমাদের পরিবারের জন্য খাদ্যশস্য আনব। আমরা আমাদের ভাইয়ের হেফাযত করব এবং এক উট খাদ্যশস্য বেশী আনতে পারব এবং ঐ বরাদ্দটা খুবই সহজ’ (৬৫)। ‘পিতা বললেন, তাকে তোমাদের সাথে পাঠাব না, যতক্ষণ না তোমরা আমার নিকটে আল্লাহর নামে অঙ্গীকার কর যে, তাকে অবশ্যই আমার কাছে পৌঁছে দেবে। অবশ্য যদি তোমরা একান্তভাবেই অসহায় হয়ে পড় (তবে সেকথা স্বতন্ত্র)। অতঃপর যখন সবাই তাঁকে অঙ্গীকার দিল, তখন তিনি বললেন, আমাদের মধ্যে যে কথা হ’ল, সে ব্যাপারে আল্লাহ মধ্যস্থ রইলেন’ (ইউসুফ ১২/৬৩-৬৬)।\nউপরের আলোচনায় মনে হচ্ছে যে, দশভাই বাড়ী এসেই প্রথমে তাদের পিতার কাছে বেনিয়ামীনকে নিয়ে যাবার ব্যাপারে দরবার করেছে। অথচ তারা ভাল করেই জানত যে, এ প্রস্তাবে পিতা কখনোই রাযী হবেন না। দীর্ঘদিন পরে বাড়ী ফিরে অভাবের সংসারে প্রথমে খাদ্যশস্যের বস্তা না খুলে বৃদ্ধ পিতার অসন্তুষ্টি উদ্রেককারী বিষয় নিয়ে কথা বলবে, এটা ভাবা যায় না। পণ্যমূল্য ফেরত পাওয়ায় খুশীর মুহূর্তেই বরং এরূপ প্রস্তাব দেওয়াটা যুক্তিসম্মত।\nউল্লেখ্য যে, কুরআনী বর্ণনায় আগপিছ হওয়াতে ঘটনার আগপিছ হওয়া যরূরী নয়। যেমন মূসা (আঃ)-এর কওমের গাভী কুরবানীর ঘটনা বর্ণনা (বাক্বারাহ ৬৭-৭১) শেষে ঘটনার কারণ ও সূত্র বর্ণনা করা হয়েছে (বাক্বারাহ ৭২-৭৩)। এমন বিবরণ কুরআনের বিভিন্ন স্থানে পাওয়া যায়। এখানেও সেটা হয়েছে বলে অনুমিত হয়।\nছেলেদের কাছ থেকে অঙ্গীকার নিয়ে বেনিয়ামীনকে তাদের সাথে পাঠাবার ব্যাপারে সম্মত হওয়ার পর পিতা ইয়াকূব (আঃ) পরিষ্কারভাবে বলেন, فَاللهُ خَيْرٌ حَافِظاً ‘আল্লাহ্ই উত্তম হেফাযতকারী’ (ইউসুফ ১২/৬৪)। অর্থাৎ তিনি বেনিয়ামীনকে আল্লাহর হাতেই সোপর্দ করলেন। আল্লাহ তার বান্দার এই আকুতি শুনলেন। অতঃপর ইয়াকূব (আঃ) ছেলেদেরকে কিছু উপদেশ দেন, যার মধ্যে তাঁর বাস্তববুদ্ধি ও দূরদর্শিতার প্রতিফলন ঘটেছে। তিনি তাদেরকে একসাথে একই প্রবেশদ্বার দিয়ে মিসরের রাজধানীতে প্রবেশ করতে নিষেধ করেন। বরং তাদেরকে পৃথক পৃথক ভাবে বিভিন্ন দরজা দিয়ে শহরে প্রবেশ করতে বলেন। কেননা তিনি ভেবেছিলেন যে, একই পিতার সন্তান সুন্দর ও সুঠামদেহী ১১ জন ভিনদেশীকে একত্রে এক দরজা দিয়ে প্রবেশ করতে দেখলে অনেকে মন্দ কিছু সন্দেহ করবে। দ্বিতীয়তঃ প্রথমবার সফরে মিসররাজ তাদের প্রতি যে রাজকীয় মেহমানদারী প্রদর্শন করেছেন, তাতে অনেকের মনে হিংসা জেগে থাকতে পারে এবং তারা তাদের ক্ষতি করতে পারে। তৃতীয়তঃ তাদের প্রতি অন্যদের কুদৃষ্টি লাগতে পারে। বিষয়টি আল্লাহ বর্ণনা করেন এভাবে,\nوَقَالَ يَا بَنِيَّ لاَ تَدْخُلُواْ مِنْ بَابٍ وَاحِدٍ وَادْخُلُواْ مِنْ أَبْوَابٍ مُّتَفَرِّقَةٍ وَمَا أُغْنِيْ عَنكُم مِّنَ اللهِ مِنْ شَيْءٍ إِنِ الْحُكْمُ إِلاَّ ِللهِ عَلَيْهِ تَوَكَّلْتُ وَعَلَيْهِ فَلْيَتَوَكَّلِ الْمُتَوَكِّلُوْنَ- (يوسف ৬৭)-\n‘ইয়াকূব বললেন, হে আমার সন্তানেরা! তোমরা সবাই একই দরজা দিয়ে প্রবেশ করো না। বরং পৃথক পৃথক দরজা দিয়ে প্রবেশ কর। তবে আল্লাহ থেকে আমি তোমাদের রক্ষা করতে পারি না। আল্লাহ ব্যতীত কারু হুকুম চলে না। তাঁর উপরেই আমি ভরসা করি এবং তাঁর উপরেই ভরসা করা উচিত সকল ভরসাকারীর’ (ইউসুফ ১২/৬৭)।\nঅতঃপর পিতার নিকট থেকে বিদায় নিয়ে বেনিয়ামীন সহ ১১ ভাই ১১টি উট নিয়ে মিসরের পথে যাত্রা করল। পথিমধ্যে তাদের কোনরূপ বাধা-বিঘ্ন ঘটেনি। মিসরে পৌঁছে তারা পিতার উপদেশ মতে বিভিন্ন দরজা দিয়ে পৃথক পৃথকভাবে শহরে প্রবেশ করল। ইয়াকূবের এ পরামর্শ ছিল পিতৃসূলভ স্নেহ-মমতা হ’তে উৎসারিত। যার ফল সন্তানেরা পেয়েছে। তারা কারু হিংসার শিকার হয়নি কিংবা কারু বদনযরে পড়েনি। কিন্তু এর পরেও আল্লাহর পূর্ব নির্ধারিত তাক্বদীর কার্যকর হয়েছে। বেনিয়ামীন চুরির মিথ্যা অপবাদে গ্রেফতার হয়ে যায়। যা ছিল ইয়াকূবের জন্য দ্বিতীয়বার সবচেয়ে বড় আঘাত। কিন্তু এটা ইয়াকূবের দো‘আর পরিপন্থী ছিল না। কেননা তিনি বলেছিলেন, ‘আল্লাহ থেকে আমি তোমাদের রক্ষা করতে পারি না। আল্লাহ ব্যতীত কারু হুকুম চলে না’ (ইউসুফ ১২/৬৭)। অতএব পিতার নির্দেশ পালনকরলেও তারা আল্লাহর পূর্বনির্ধারণ বা তাক্বদীরকে এড়াতে পারেনি। আর সেই তাক্বদীরের ফলেই ইয়াকূব (আঃ) তার হারানো দু’সন্তানকে একত্রে ফিরে পান। ইয়াকূবের গভীর জ্ঞানের প্রশংসা করে আল্লাহ বলেন, وَإِنَّهُ لَذُوْ عِلْمٍ لِّمَا عَلَّمْنَاهُ وَلَـكِنَّ أَكْثَرَ النَّاسِ لاَ يَعْلَمُوْنَ، ‘ইয়াকূব বিশেষ জ্ঞানের অধিকারী ছিলেন। যা আমরা তাকে দান করেছিলাম। কিন্তু অধিকাংশ লোক তা জানে না’ (ইউসুফ ১২/৬৮)।\nবলা বাহুল্য, ইয়াকূবের সেই ইল্ম ছিল আল্লাহর সত্তা ও তাঁর গুণাবলীর ইল্ম, আল্লাহর অতুলনীয় ক্ষমতার ইল্ম। আর এটাই হ’ল মা‘রেফাত বা দিব্যজ্ঞান, যা সূক্ষ্মদর্শী মুত্তাক্বী আলেমগণ লাভ করে থাকেন। সেজন্যেই তিনি নিজের দেওয়া কৌশলের উপরে নির্ভর না করে আল্লাহর উপরে ভরসা করেন ও তাঁর উপরেই ছেলেদের ন্যস্ত করেন। সেকারণেই আল্লাহ তাঁর নিজস্ব কৌশল প্রয়োগ করে ছেলেদেরকে সসম্মানে পিতার কোলে ফিরিয়ে দেন। ফালিল্লাহিল হাম্দ।\nউক্ত বিষয়গুলি কুরআনে বর্ণিত হয়েছে নিম্নরূপে:\nوَلَمَّا دَخَلُوْا مِنْ حَيْثُ أَمَرَهُمْ أَبُوْهُمْ مَّا كَانَ يُغْنِيْ عَنْهُم مِّنَ اللهِ مِنْ شَيْءٍ إِلاَّ حَاجَةً فِيْ نَفْسِ يَعْقُوْبَ قَضَاهَا وَإِنَّهُ لَذُوْ عِلْمٍ لِّمَا عَلَّمْنَاهُ وَلَـكِنَّ أَكْثَرَ النَّاسِ لاَ يَعْلَمُوْنَ- وَلَمَّا دَخَلُواْ عَلَى يُوْسُفَ آوَى إِلَيْهِ أَخَاهُ قَالَ إِنِّي أَنَاْ أَخُوْكَ فَلاَ تَبْتَئِسْ بِمَا كَانُوْا يَعْمَلُوْنَ- (يوسف ৬৮-৬৯)-\n‘তারা যখন তাদের পিতার নির্দেশনা মতে শহরে প্রবেশ করল, তখন আল্লাহর বিধানের বিরুদ্ধে তা তাদের বাঁচাতে পারল না (অর্থাৎ তাদের সে কৌশল কাজে আসল না এবং বেনিয়ামীন গ্রেফতার হ’ল)। কেবল ইয়াকূবের একটি প্রয়োজন (অর্থাৎ ছেলেদের দেওয়া পরামর্শে) যা তার মনের মধ্যে (অর্থাৎ, স্নেহ মিশ্রিত তাকীদ) ছিল, যা তিনি পূর্ণ করেছিলেন বস্ত্ততঃ তিনি তো ছিলেন একজন জ্ঞানী, যে জ্ঞান আমরা তাকে শিক্ষা দিয়েছিলাম (অর্থাৎ আল্লাহর সত্তা ও গুণাবলী সম্পর্কে প্রকৃত জ্ঞান)। কিন্তু অধিকাংশ মানুষ তা জানে না’। ‘অতঃপর যখন তারা ইউসুফের নিকটে উপস্থিত হ’ল, তখন সে তার ভাই (বেনিয়ামীন)-কে নিজের কাছে রেখে দিল এবং (গোপনে তাকে) বলল, নিশ্চয়ই আমি তোমার সহোদর ভাই (ইউসুফ)। অতএব তাদের (অর্থাৎ সৎ ভাইদের) কৃতকর্মের জন্য দুঃখ করো না’ (ইউসুফ ১২/৬৮-৬৯)\n. তাফসীর কুরতুবী, ইবনু কাছীর, ইউসুফ ৫৮-৫৯।


লোকালয় ২৪ । সত্য ও ন্যায়ের পক্ষে আমরা দেশে করোনা নিয়ে স্বস্তির খবর - লোকালয় ২৪\nদেশে করোনা নিয়ে স্বস্তির খবর\nলোকালয় ডেস্কঃ বিশ্বব্যাপী ছড়িয়ে পড়েছে করোনাভাইরাস। রূপ নিয়েছে মহামারির। গবেষকদের কঁপালের ভাজ এখনো কমেনি ওষুধ আবিষ্কার করতে না পারাই। সংক্রমিত হয়েছে বাংলাদেশেও। তবে গুরুত্বপূর্ণ পদক্ষেপ নিয়ে নিয়ন্ত্রণে রেখেছে সরকার। এতে কমছে মৃত্যুর হার ও বেড়েছে সুস্থ হয়ে ওঠা রোগীর সংখ্যা।\nরোববার সরকারের রোগতত্ত্ব, রোগ নিয়ন্ত্রণ ও গবেষণা ইনস্টিটিউট এর সর্বশেষ তথ্যমতে, গত ২৪ ঘণ্টায় মারা গেছেন মাত্র দুই জন। আর সব মিলিয়ে সুস্থ হয়েছেন এক হাজার ৬৩ জন।\nদুপুরে স্বাস্থ্য অধিদফতরের করোনাভাইরাস বিষয়ক নিয়মিত হেলথ বুলেটিনে অধিদফতরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা তথ্যটি জানান।\nএ সময় তিনি বলেন, আমাদের নতুন যে ক্লিনিক্যাল ম্যানেজমেন্ট আছে, তারা নতুন একটি গাইডলাইন তৈরি করেছেন। আমরা কীভাবে রোগীদের সুস্থ বলতে পারব বা তারা হাসপাতাল ত্যাগ করতে পারবেন কী কী ক্রাইটেরিয়ায় (বৈশিষ্ট্য)।\n‘এই ক্রাইটেরিয়াতে আমরা বলব, আমাদের এ পর্যন্ত সুস্থ হয়েছেন যারা, তাদের সংখ্যা হয়েছে এক হাজার ৬৩ জন। তার মধ্যে ঢাকা মহানগরীর হাসপাতালগুলো থেকে ছাড়া পেয়েছেন ৬২৪ জন এবং বিভাগীয় হাসপাতালগুলো থেকে ছাড়া পেয়েছেন ৪৩৯ জন।’\nবিভাগগুলোর হাসপাতাল থেকে চিকিৎসা নিয়ে সুস্থ হওয়া ব্যক্তিদের সংখ্যা উল্লেখ করে নাসিমা সুলতানা বলেন, মহানগরীর হাসপাতালগুলো বাদে ঢাকা বিভাগের হাসপাতালগুলো থেকে ছাড়া পেয়েছেন ২৭২ জন, চট্টগ্রাম বিভাগের হাসপাতালগুলো থেকে ৭২ জন, রাজশাহী থেকে দুইজন, খুলনা থেকে ছয়জন, বরিশাল থেকে ২৯ জন, সিলেট থেকে দুইজন, ময়মনসিংহ থেকে ৩১ জন এবং রংপুর বিভাগের হাসপাতালগুলো থেকে ২৫ জন সুস্থ হয়ে ছাড়া পেয়েছেন।’\nঢাকা মহানগরীর চিত্র তুলে ধরে তিনি বলেন, ঢাকা মহানগরীর মধ্যে কুয়েত মৈত্রী হাসপাতাল থেকে ২৯৮ জন, কুর্মিটোলা জেনারেল হাসপাতাল থেকে ২১৩ জন, ইনফেকশাস ডিজিজ হাসপাতাল থেকে আটজন, ঢাকা মহানগর হাসপাতাল থেকে ৩৮ জন, রিজেন্ট হাসপাতাল থেকে ১৫ জন, সাজেদা ফাউন্ডেশন হাসপাতাল থেকে ২২ জন, রাজারবাগ পুলিশ লাইন হাসপাতাল থেকে ২৬ জন এবং মিরপুর লাল কুঠির হাসপাতাল থেকে চারজন সুস্থ হয়েছেন।\nবুলেটিনে গত ২৪ ঘণ্টার চিত্র তুলে ধরে ডা. নাসিমা সুলতানা জানান, করোনাভাইরাস শনাক্তে গত ২৪ ঘণ্টায় আরো পাঁচ হাজার ২১৪টি নমুনা সংগ্রহ করা হয়েছে। এর মধ্যে আগের কিছু মিলিয়ে পরীক্ষা করা হয়েছে পাঁচ হাজার ৩৬৮টি। সব মিলিয়ে নমুনা পরীক্ষা করা হয়েছে ৮১ হাজার ৪৩৪টি।\n‘নতুন যাদের নমুনা পরীক্ষা হয়েছে, তাদের মধ্যে আরো ৬৬৫ জনের দেহে করোনাভাইরাস শনাক্ত হয়েছে। মোট করোনায় আক্রান্ত হয়েছেন নয় হাজার ৪৫৫ জন।’


শ্যামা সরকার ১ মে , ২০২১, ০০:০৫:৫১\nচলছে করোনাভাইরাসের দ্বিতীয় ঢেউ। বিশ্ব পরিস্থিতির কারণে স্বাভাবিকভাবেই আমাদের দেশের সকল শ্রেণি-পেশার মানুষের মধ্যে বিরাজ করছে আতঙ্ক। করোনার দ্বিতীয় ঢেউ প্রবল আকার ধারণ করলে ১৪ এপ্রিল থেকে ২১ এপ্রিল পর্যন্ত প্রথম লক ডাউনের ঘোষণা করা হয় এবং জীবন রক্ষার জন্য জনসাধারণের চলাচলে কিছু নিষেধাজ্ঞা আরোপ করা হয়। এর পাশাপাশি অর্থনীতি, জীবন-জীবিকা যাতে সম্পূর্ণরূপে ভেঙে না পড়ে সেদিকেও সরকারের পক্ষ থেকে কঠোর নির্দেশনা রয়েছে। কিন্তু পরিস্থিতি আরো খারাপ হলে দ্বিতীয়বারের মতো আবারও এক সপ্তাহের লক ডাউনের ঘোষণা দেয়া হয়। ভয়াবহ এ করোনাভাইরাস থেকে রক্ষা পেতে স্বাস্থ্যবিধি মানা, ঘর থেকে বের না হওয়া, মাস্ক পরা, স্যানিটাইজার ব্যবহার করা এবং কিছুক্ষণ পর পর সাবান দিয়ে হাত ধোয়া- এসব নির্দেশনা দেয়া হয়েছে।\nআজ মহান মে দিবস। করোনাভাইরাসের এ ঝুঁকির মধ্যেই ‘মালিক-শ্রমিক নির্বিশেষ মুজিববর্ষে গড়বো দেশ’- এ প্রতিপাদ্যে পালিত হচ্ছে মহান মে দিবস। শ্রমজীবী মানুষের অধিকার প্রতিষ্ঠায় বিশ্বজুড়ে পালিত হয়ে আসছে দিনটি। তবে এবারের প্রেক্ষাপট একেবারেই ভিন্ন। বিশ্বের কোটি কোটি শ্রমজীবী মানুষ কাজ হারিয়ে অনাহার-অর্ধাহারে দিন কাটাচ্ছেন। জীবনের ঝুঁকি নিয়ে কাজ করে যাচ্ছেন তারা। ঠিক এমন একটি সংকটময় মুহূর্তে বিশ্ববাসী পালন করেছে শ্রমিকের অধিকার আদায়ের ঐতিহাসিক দিন ‘মহান মে দিবস’। শ্রমজীবী মানুষের আন্দোলন-সংগ্রামে অনুপ্রেরণার উৎস এই দিবসটি মালিক-শ্রমিক সুসম্পর্ক প্রতিষ্ঠারও দিন। মালিক-শ্রমিক সুসম্পর্ক প্রতিষ্ঠার কথা মনে হলে ফ্রেডারিখ এঙ্গেলসের উক্তিটি মনে আসে সবার আগে :\n‘৮ ঘণ্টা কাজের দিনের জন্য সংগ্রাম চালিয়ে যাওয়ার সময়\nআমরা কখনও ভুলব না যে, আমাদের চ‚ড়ান্ত লক্ষ্য হলো\nবুর্জোয়া মজুরি দাসত্ব ব্যবস্থার উচ্ছেদ সাধন’।\nকার্ল মার্কসের অন্তরঙ্গ বন্ধু ও সহকর্মী ফ্রেডারিখ এঙ্গেলসের নেতৃত্বে ১৮৮৯ সালে ফরাসি বিপ্লবের ১শ’ বছর পূর্তিতে ১৪ জুলাই দ্বিতীয় আন্তর্জাতিক কংগ্রেস অনুষ্ঠিত হয়। ২০টি দেশের কমিউনিস্ট প্রতিনিধিরা এ কংগ্রেসে যোগদান করেন। এখানেই পহেলা মে’কে আন্তর্জাতিক শ্রমিক সংহতি দিবস বা মে দিবস হিসেবে পালনের জন্য সিদ্ধান্ত হয়। এ সময় সিদ্ধান্তটি ঘোষণা করেন জার্মান কমিউনিস্ট নেত্রী ক্লারা জেটকিন। ঘোষণাটি ছিল : ১৮৯০ সালের ১ মে থেকে প্রতি বছর পহেলা মে’কে ‘মে দিবস’ হিসেবে পালন করা হবে। সেই থেকে ১ মে আন্তর্জাতিক শ্রমিক সংহতি দিবস হিসেবে পালিত হয়ে আসছে।\nবিশ্বের বিভিন্ন দেশে এ দিনটিকে বিভিন্নভাবে পালন করা হয়। ‘মে ট্রি’ হলো কাঁটাযুক্ত ফুল গাছ। আর এ গাছের ফুল ‘মে ফ্লাওয়ার’ নামে পরিচিত। ‘মে’ হলো ইংরেজি বছরের পঞ্চম মাস, প্রাচীন গ্রেগরিয়ান ক্যালেন্ডারের তৃতীয় মাস। ইউরোপে পহেলা মে পালন করা হয় বসন্ত উৎসব। এ উৎসবে যে তরুণীকে ফুলের মুকুট পরিয়ে রানী সাজানো হয়, তাকে বলা হয় ‘মে কুইন’। আর ‘মে পো’' হলো ইউরোপীয়দের বসন্ত উৎসবে ফুলে সজ্জিত খুঁটি, যার চারপাশ ঘিরে নাচ করা হয়। এছাড়া ‘মে’ অর্থ হলো আনন্দ-উল্লাস, শুভ কামনা ও আবেগঘন মুহূর্তের আহ্বান। অন্যদিকে, ‘মে’ডে' বা ‘মে দিবস’ হলো ‘আন্তর্জাতিক শ্রমিক সংহতি দিবস’।\nসভ্যতা বিকাশে দাস প্রথা উচ্ছেদ হলেও শ্রমিক-মালিক সম্পর্কের শুরু থেকেই শোষিত-নিপীড়িত ছিলেন শ্রমিকরা। ব্যক্তিকেন্দ্রিক প্রতিবাদ একপর্যায়ে পরিণত হয় সমষ্টিগত আন্দোলনে। যার ফলশ্রুতিতে ১৮০৬ সালে আমেরিকার ফিলাডেলফিয়ায় জুতাশিল্পের শ্রমিকরা কর্মঘণ্টা কমানোর দাবিতে ধর্মঘট শুরু করেন। দীর্ঘ ২১ বছর আন্দোলনের পর ১৮২৭ সালে ধর্মঘটের মধ্য দিয়ে গঠিত হয় প্রথম ট্রেড ইউনিয়ন।\n৮ ঘণ্টা কর্মঘণ্টার দাবিতে আন্দোলনের সর্বপ্রথম উদ্যোগ নেয় ইংল্যান্ডের ‘গ্র্যান্ড ন্যাশনাল কনসোলিডেটেড ট্রেডস ইউনিয়ন’। এরপর লন্ডনের বিভিন্ন সংগঠন সপ্তাহে ৬০ ঘণ্টার দাবিতে একটানা ৬ মাস সফল ধর্মঘট চালিয়েছিল।\n১৮৪৫ সালে তুলাশিল্পে নিয়োজিত নারী শ্রমিকদের কাজের পরিবেশ, স্যানিটেশন ও কর্মসময় নিয়ে ম্যাসাচুয়েটস-এ ‘দ্য ফিমেল লেবার রিফর্ম অ্যাসোসিয়েশন’ গঠন করা হয়। এরপর ১৮৫৭ সালে ৮ মার্চ মার্কিন যুক্তরাষ্ট্রের একটি সুচ কারখানায় নারী শ্রমিকরা তাদের প্রাপ্য মজুরির বৈষম্য ও দৈনিক ১২ ঘণ্টা কাজের বিরুদ্ধে প্রতিবাদী হয়ে ওঠেন।\n১৮৬০ সালে নিউ ইংল্যান্ডে ২০ সহস্রাধিক জুতা তৈরির শ্রমিক দাবি আদায়ের জন্য ধর্মঘট করেন। দৈনিক ৮ ঘণ্টা কাজের দাবিতে বিশ্বের প্রথম শ্রমিক ধর্মঘট হয়েছিল ১৮৬২ সালের মে মাসে। ১৮৬১ থেকে ১৮৬৫ সালে আমেরিকার প্রেসিডেন্ট আব্রাহাম লিংকনের ক্রীতদাসদের মুক্তিদানের সিদ্ধান্ত শ্রমিক আন্দোলনে নতুন মাত্রা এনে দেয়। ১৮৬৬ সালে বাল্টিমোড়ে ৬০টি ট্র্রেড ইউনিয়নের প্রতিনিধিদের প্রতিবাদ ও পর্যায়ক্রমে ১৮৮৪ সালে শিকাগো শহরে শ্রমিকরা ৮ ঘণ্টা কাজের দাবিতে কঠোর আন্দোলনের ঘোষণা করেন এবং দাবি আদায়ের জন্য ১৮৮৬ সালের ১ মে পর্যন্ত সময়সীমা বেঁধে দেন।\nএরই ধারাবাহিকতায় ১৮৮৬ সালের ৪ মে শিকাগোর হে-মার্কেটে মিছিলে বোমা বিস্ফোরণে একজন পুলিশসহ ৯ জন এবং পুলিশের গুলিতে আরও চার শ্রমিক নিহত হন। ১৮৮৭ সালে আমেরিকার শ্রমিক সংগঠনগুলো ১ মে শ্রমিক মুক্তি দিবস পালন করে। ১৮৯১ সাল থেকে দিবসটি বিভিন্ন দেশের শ্রমিক সংগঠনগুলো পালন করতে শুরু করে। ১৯০৪ সালে জাতিসংঘ আইএলও কনভেনশনের মাধ্যমে এ দিনটিকে আন্তর্জাতিক শ্রমিক সংহতি দিবস হিসেবে ঘোষণা করে। সেই থেকে আন্তর্জাতিকভাবে ‘মহান মে দিবস’ পালিত হচ্ছে শোষিত শ্রমিকের অধিকার আদায় ও বিজয়ের প্রতীক হিসেবে। এ পর্যন্ত বাংলাদেশসহ পৃথিবীর ৮০টি দেশ এ সনদে স্বাক্ষর করে। কিন্তু আমেরিকা আজও এ সনদে স্বাক্ষর করেনি। এমনকি আমেরিকা ও কানাডা এ দিবসটি পালনও করে না। বরং এ দেশ দুটি সেপ্টেম্বরের প্রথম সোমবার জাতীয় শ্রমিক দিবস হিসেবে পালন করে থাকে।\nআমেরিকায় যুক্তরাষ্ট্রীয় আইনসভায় সরকারি শ্রমিকদের কর্মসময় ৮ ঘণ্টা নির্ধারণের আইন পাস করা হলেও বেসরকারি শ্রমিকদের ভাগ্যের পরিবর্তন হয়নি আজও।\nস্বাধীন বাংলাদেশে বঙ্গবন্ধু শেখ মুজিবুর রহমানই প্রথম ‘মে দিবস’কে ছুটির দিন হিসেবে ঘোষণা করেন। বঙ্গবন্ধু ছিলেন দুঃখী ও মেহনতি মানুষের প্রাণপ্রিয় নেতা। তাদের মুখে হাসি ফোটানোই ছিল তাঁর একমাত্র ব্রত। ১৯৬৬ সালের ৭ জুন ৬ দফা দাবিতে আহূত প্রথম হরতালে আদমজী, টঙ্গী ও তেজগাঁওয়ের শ্রমিকরাই সংগঠিত হয়ে প্রথম লাল পতাকা হাতে ১৪৪ ধারা ভঙ্গ করেন। এ সময় অকাতরে প্রাণ দিয়েছিলেন অনেক শ্রমিক। বাঙালির স্বাধিকার ও মুক্তির জন্য প্রথম আত্মদান করেছিলেন মনু মিয়াসহ অন্তত ১০ শ্রমিক। ঊনসত্তরের গণঅভ্যুত্থানেও ছাত্রদের পাশাপাশি শ্রমজীবীরাই পালন করেছিলেন অগ্রণী ভ‚মিকা। এ কারণেই ১৯৭১ সালের ৭ই মার্চ রেসকোর্স ময়দানের ঐতিহাসিক ভাষণে বঙ্গবন্ধু কেবল স্বাধীনতার ডাক দেননি, মেহনতি মানুষের মুক্তির আহ্বানও জানিয়েছিলেন। এ আহ্বানে সাড়া দিয়েই বাংলাদেশের শ্রমিক-শ্রেণি অসহযোগ আন্দোলনে দেশের সব কলকারখানা বন্ধ করে দিয়েছিলেন। তাঁর ডাকেই হাজার হাজার শ্রমিক, কৃষক ও মেহনতি মানুষ সশস্ত্র মুক্তিযুদ্ধে ঝাঁপিয়ে পড়েন।\nপ্রধানমন্ত্রী শেখ হাসিনাও বঙ্গবন্ধুর আদর্শে অনুপ্রাণিত হয়ে শ্রমজীবী মানুষের অধিকার ও মর্যাদা রক্ষায় কাজ করে যাচ্ছেন। তিনি পোশাক শ্রমিকদের বেতন বাড়ানোর প্রস্তাব দিয়ে মালিকপক্ষকে তা মানতে বাধ্য করেন। এ ছাড়া শিশুশ্রম বন্ধ, নারী শ্রমিক ও কর্মচারীদের জন্য মাতৃত্বকালীন ছুটির সময় বৃদ্ধি, কর্মক্ষেত্রে শ্রমিকদের নিরাপত্তা, ভূমিহীনদের বিনা জামানতে কৃষিঋণ দেয়ার ব্যবস্থা, মাত্র ১০ টাকায় ব্যাংক হিসাব খোলা, শ্রমজীবী ও গরিব-দুঃখী মানুষের জীবন-জীবিকার ব্যবস্থা করতে সোশ্যাল সেফটি নেট জোরদার করা, বয়স্কভাতা, বিধবাভাতা প্রভৃতি অব্যাহত রাখা, গরিব মানুষের ঘরে ঘরে বিনামূল্যে সোলার বিদ্যুৎ ল্যাম্প সরবরাহ, কমিউনিটি ক্লিনিকে প্রাথমিক স্বাস্থ্যসেবা এবং সরকারি হাসপাতালগুলোয় বিনাখরচায় চিকিৎসা ও বিনামূল্যে ওষুধের ব্যবস্থা করা এবং বিনামূল্যে বই সরবরাহ করে গরিব, শ্রমজীবীর সন্তানদের জন্য অন্তত প্রাথমিক শিক্ষার সুযোগ করে দেন। তাঁর নিরলস পরিশ্রম ও দূরদর্শিতায় বাংলাদেশ আজ বিশ্বে উন্নয়নের রোল মডেল। তাই বিশ্ব নেতৃত্বের এক অনন্য উচ্চতায় প্রধানমন্ত্রী শেখ হাসিনা।\nদিবসটি উপলক্ষে রাষ্ট্র্রপতি মো. আবদুল হামিদ, প্রধানমন্ত্রী শেখ হাসিনা, বিরোধীদলীয় নেতাসহ পৃথক পৃথক বাণী দিয়েছেন। মহান মে দিবস উপলক্ষে রাষ্ট্রপতি মো. আবদুল হামিদ বলেন, ‘বিশ্বব্যাপী করোনাভাইরাসের সংক্রমণ মহামারী আকারে ছড়িয়ে পড়েছে। বাংলাদেশেও করোনাভাইরাস সংক্রমণের ভয়াল থাবা পড়েছে। এর ফলে গভীর সংকটে পড়েছে শিল্প প্রতিষ্ঠানসহ দেশের শ্রমজীবী ও মেহনতি মানুষ। এ পরিস্থিতিতে সরকার জনগণের পাশে থেকে ত্রাণকাজ পরিচালনাসহ সর্বাত্মক কার্যক্রম গ্রহণ করেছে।’ সরকারের পাশাপাশি শিল্প প্রতিষ্ঠানের মালিকদেরও শ্রমজীবী মানুষের সহায়তায় এগিয়ে আসার আহ্বান জানান রাষ্ট্রপতি। একইসঙ্গে ভাইরাস সংক্রমণ প্রতিরোধে সামাজিক দূরত্ব বজায় রাখাসহ স্বাস্থ্যবিধি মেনে চলার জন্যও দেশবাসীর প্রতি আহ্বান জানান তিনি।\nদিবসটি উপলক্ষে প্রধানমন্ত্রী শেখ হাসিনা বলেন, সরকার দেশের শ্রমজীবী মানুষের জীবন-মান উন্নয়ন ও কল্যণে বিভিন্ন কার্যক্রম বাস্তবায়ন করে যাচ্ছে। বিশ্বব্যপী করোনা ভাইরাস সংক্রমণের ভয়াল পরিস্থিতি মোকাবেলায় আমাদের সরকার শ্রমজীবী মানুষের পাশে থেকে ত্রাণ বিতরণসহ সর্বাত্মক কার্যক্রম পরিচালনা করছে। সরকার সংকট মোকাবেলায় শ্রমিকদেও বেতনের জন্য ৮ হাজার ৬০০ কোটি টাকা বরাদ্দ করেছে।\nতিনি আরো বলেন, রপ্তানিমুখী তৈরি পোশাক, চামড়াজাত পণ্য ও পাদুকা শিল্পে কর্মহীন হয়ে পড়া ও দুস্থ শ্রমিকদের জন্য সামাজিক সুরক্ষা কার্যক্রম বাস্তবায়ন নীতিমালা, ২০২০ বাস্তবায়নের জন্য শ্রম অধিদপ্তরের অনুক‚লে ৫০ কোটি টাকা বরাদ্দ প্রদান করেছে। করোনা পরিস্থিতিতে দেশের অর্থনীতির চাকা সচল রাখতে স্বাস্থ্যবিধি মেনে কল-কারখানা চালু রাখার নির্দেশ প্রদান করা হয়েছে। সেক্ষেত্রে অবশ্যই শ্রমিকদের স্বাস্থ্য ও নিরাপত্তার বিষয়টি সংশ্লিষ্ট সবাইকে নিশ্চিত করতে হবে। দিবসটি উপলক্ষে রেডিও, বাংলাদেশ টেলিভিশন ও বেসরকারি টেলিভিশনগুলো বিভিন্ন অনুষ্ঠানমালা প্রচার এবং সংবাদপত্রগুলো বিশেষ ক্রোড়পত্র করেছে।\nবাংলাদেশের কমিউনিস্ট পার্টি, বাংলাদেশের ওয়ার্কার্স পার্টি, বাংলাদেশ ট্রেড ইউনিয়ন কেন্দ্র, বাংলাদেশ শ্রমিক ফেডারেশন, বাংলাদেশ পোশাকশিল্প শ্রমিক ফেডারেশন, বাংলাদেশ ফেডারেল সাংবাদিক ইউনিয়ন (বিএফইউজে) ও ঢাকা সাংবাদিক ইউনিয়নের (ডিইউজে) দুই অংশ, শ্রমিক লীগ, শ্রমিক দল, জাতীয় শ্রমিক জোটসহ বিভিন্ন সংগঠন পৃথক কর্মসূচি পালন করে থাকে। কিন্তু এবারও করোনা পরিস্থিতিতে জনসমাগম, সভা, সেমিনার এড়িয়ে চলার সিদ্ধান্ত নিয়েছে সংগঠনগুলো। এ কারণে সংগঠনগুলো আনুষ্ঠানিক কোনো কর্মসূচি পালন করেনি।\nবাংলাদেশ সরকার শুধু দিবসটি পালনই নয়, শ্রমিকের অধিকার রক্ষায় আইনেও অনেক পরিবর্তন এনেছে। গঠন করা হয়েছে শ্রম আদালত। শ্রমিক মামলা চালাতে অসামর্থ্য হলে বিনামূল্যে আইনি সহায়তাও দেয়া হয়।\nবৈশ্বিক এ মহামারীতে দেশের অর্থনীতির চাকা সচল রাখতে শ্রমিকের অধিকার ও শোষণমুক্ত সমাজ প্রতিষ্ঠা করতে হবে। বিভিন্ন সংগঠনগুলোকে শ্রমিকের স্বার্থে ইতিবাচক পদক্ষেপ গ্রহণ করতে হবে। যাতে তারা তাদের অধিকার থেকে বঞ্চিত না হন। তাহলেই ঘুরে দাঁড়াবে অর্থনীতি। দূর হবে সকল বৈষম্য। সংগ্রাম আর ভবিষ্যতের স্বপ্নপূরণে ‘মে দিবস’-এর চেতনা আজও অফুরন্ত প্রেরণার উৎস। শ্রমজীবী মানুষের জয় সুনিশ্চিত।


গাফফার চৌধুরীর বক্তব্যের একটি একাডেমিক জবাব - London Bangla\nHome / নির্বাচিত কলাম / গাফফার চৌধুরীর বক্তব্যের একটি একাডেমিক জবাব\tগাফফার চৌধুরীর বক্তব্যের একটি একাডেমিক জবাব\n1st August 2015\tTaysir Mahmud\nতাইছির মাহমুদ : নিউ ইয়র্কে সাংবাদিক আব্দুল গাফফার চৌধুরীর দেয়া ‘একাডেমিক’ বক্তব্যের একটি একাডেমিক জবাব লিখবো ভাবছিলাম। কিন্তু প্রয়োজনীয় তথ্য-উপাত্ত সংগ্রহ করতে গিয়ে কিছুটা দেরি হয়ে যায়। তাই ভাবছিলাম আর লিখবো না, কিন্তু বিবেকের তাড়নায় লিখতে হলো। কারণ গাফফার চৌধুরী গত ২০ জুলাই দৈনিক জনকণ্ঠে তাঁর একটি কলামে লিখেছেন ‘আমি যদি ভুল বলে থাকি, তাহলে নিশ্চয়ই আমার বক্তব্য কেউ খণ্ডন করতে পারেন এবং আমিও ভুল শোধরাতে পারি।’ তাছাড়া তাঁর বক্তব্যের স্বপক্ষে না বুঝে অনেকেই অনেক কিছু লিখছেন, বিবৃতি দিচ্ছেন। তাই এ ব্যাপারে তথ্যভিত্তিক একটি লেখার প্রয়োজনীয়তা রয়েছে বলে মনে করি। তবে এ লেখার মাধ্যমে তাঁকে শোধরানোর কোনো দায়িত্ব বা উদ্দেশ্য আমার নেই। শুধু কুরআন হাদীসের আলোকে একটি দালিলিক জবাব দেয়ার চেষ্টা করবো। এই লেখাটি পড়ে মনঃপুত হলে গাফফার চৌধুরী চিন্তা করে দেখতে পারেন তাঁর দেয়া বক্তব্য সঠিক কি-না। আর সঠিক না হলে তাঁর করণীয় কী? আর দ্বিমত করলে একটি পালটা লেখা পাঠাতে পারেন। অবশ্যই সেটি ছাপানো হবে- যদি তা কুরআন-হাদীসের সাথে সাংঘর্ষিক না হয়।\nগাফফার ভাইর সাথে আমার একটি ব্যক্তিগত সম্পর্ক আছে। সাপ্তাহিক দেশ-এর সম্পাদকের দায়িত্ব গ্রহণের অগে আমি দীর্ঘ প্রায় এক দশক সাপ্তাহিক নতুন দিনের নির্বাহী সম্পাদক ছিলাম। তিনি এই কাগজের প্রতিষ্ঠাতা সম্পাদক ছিলেন। আমার যোগদানের পর তিনি কিছুদিন নতুন দিনে নিয়মিত লিখেছেন। এই সূত্রে তাঁর সাথে প্রায়শই যোগাযোগ হতো। তাঁর সাথে অনেক মজার মজার ঘটনা আছে। সেটি কোনোদিন সময় সুযোগে প্রয়োজন হলে লিখবো। তিনি আমাকে স্নেহ করতেন, এখনও করেন কি-না জানিনা! তবে একজন বর্ষিয়ান ও বিজ্ঞ সাংবাদিক হিসেবে তাঁর প্রতি আমার শ্রদ্ধার কোনো কমতি নেই। গঠনমূলক সমালোচনার অর্থ কাউকে অশ্রদ্ধা করা নয়। অতএব, তিনি এই আলোচনাকে ইতিবাচক দৃষ্টিতেই দেখবেন বলে আশা রাখি। সে যাক, এবার মূল আলোচনায় মনোনিবেশ করা যাক। গাফফার চৌধুরীর বক্তব্য নিয়ে আলোচনা শুরুর আগে তিনি ইসলাম ধর্ম সম্পর্কে যে বক্তব্য রেখেছেন তা পাঠকদের সুবিধার্থে পুনরায় উল্লেখ করা প্রয়োজন।\n৩ জুলাই শুক্রবার বিকেলে জাতিসংঘের স্থায়ী মিশনে তিনি বাংলাদেশ: অতীত, বর্তমান ও ভবিষ্যত শীর্ষক এক আলোচনা সভায় একক বক্তব্য রাখেন। সভায় তিনি বাংলা ভাষার উৎপত্তি, এর ব্যবহার, হাজার বছর আগে ও পরে বিভিন্ন সময়ে বাংলা ভাষা গ্রহণ ও বর্জনের ইতিকথা তুলে ধরেন। বাংলা ভাষার বিবর্তনের বর্ণনা দিতে গিয়ে তিনি বলেন, আল্লাহর যে ৯৯ নাম রয়েছে এগুলো কাফেরদের দেবতাদের নাম থেকে এডাপ্ট করা হয়েছে।\nবাংলাদেশে আরবী ভাষায় সন্তানের নামকরণের প্রবণতা প্রসংগে তিনি বলেছেন, সবচেয়ে বেশি হাদীস সংগ্রহকারী আবু হুরায়রা নামের অর্থ হচ্ছে বিড়ালের বাবা। আর আবু বকর নামের অর্থ হচ্ছে ছাগলের বাবা। বাংলাদেশের মানুষ অর্থ না জেনে এসব নাম রাখে। আরবে কোথাও এসব নাম পাওয়া যাবে না। বক্তৃতার এক পর্যায়ে বাঙালি মহিলাদের হিজাব পরার বিরোধীতা করে তিনি বলেছেন- বাঙালি নারীরা শাড়ি পরবেন, কপালে টিপ দেবেন, এটা আমাদের সংস্কৃতি।\nতাঁর এ বক্তব্যের পর দেশে-বিদেশে নিন্দা ও প্রতিবাদের ঝড় উঠলে তিনি নিউ ইয়র্কের স্থানীয় একটি টেলিভিশনে তাঁর বক্তব্যের স্বপক্ষে ব্যাখ্যা দেন। ব্যাখ্যায় তিনি বলেন, আমি ভুল কিছু বলিনি। আমি বড় মুসলমান। তিনি আবারও বলেন, আল্লাহ নামতো আগে কাফেরদের দেবতার নাম ছিলো। তা না হলে রাসুলের পিতার নাম আব্দুল্লাহ কী করে হল? এটা তো মুসলমান নাম নয়। তিনি আরো বলেন, হজ্জও ইসলামের হজ্জ নয়। এটাও ২ হাজার ৩ হাজার বছর আগে কাফেরদের প্রবর্তিত হজ্জ।\nসর্বশেষ গত ২০ জুলাই সোমবার ঢাকা থেকে প্রকাশিত দৈনিক জনকণ্ঠে “নিউ ইয়র্কে আমার ঘটনা এবং বন্ধুদের রটনা” শীর্ষক কলামে তাঁর বক্তব্যের স্বপক্ষে বিস্তর লিখেছেন। কলামে তিনি ঐদিন নিউ ইয়র্কে প্রকৃতপক্ষে কী বলেছিলেন তা তুলে ধরেছেন। তিনি লিখেছেন- “ভাষা-জাতীয়তা সম্পর্কে আলোচনা প্রসঙ্গে আমি বলেছি, ভাষার কোন ধর্মীয় পরিচয় নেই। ইসলাম-পূর্ব যুগে আরবী ভাষা অমুসলিমদের ভাষা ছিল। সেই ভাষাতেই কোরান নাজেল হয়েছে এবং ইসলাম প্রচারিত হয়েছে। আল্লাহর বহু গুণবাচক নাম আরবী ভাষা থেকেই সংগৃহীত এবং আগে তা কাবার দেবতাদের নাম হিসেবে ব্যবহৃত হতো। দেবতাদের মূর্তিগুলো ভেঙে ফেলার পর এই নাম শুধু আল্লাহর গুণবাচক নাম হয়ে দাঁড়ায়।”\nতিনি ঐ কলামে আরো লিখেছেন, তাঁর বক্তব্য কাটছাট করে তাঁর বিরুদ্ধে মিথ্যা প্রচারণা চালানো হয়েছে। তবে তিনি দেখিয়ে দেননি কোথায় কাটছাট করা হয়েছে। তাঁর বক্তব্যের ভিডিও রেকর্ড ফেসবুক ও ইউটিউবসহ সকল সোশ্যাল মিডিয়ায় রয়েছে। এটাতো কাটছাট করার কোনো সুযোগই নেই। তিনি কি বলতে চান ভিডিওটি কোনো আইটি বিশেষজ্ঞ তৈরি করেছেন। নাহ, এমন অভিযোগ অবশ্য তিনি এখনও করেননি। আচ্ছা, ধরে নিলাম ভিডিওটিতে কাটছাট করা হয়েছে। কিন্তু তিনি এবার জনকক্তে তাঁর কলামে স্বজ্ঞানে লিখেছেন- আল্লাহর বহু গুণবাচক নাম আরবী ভাষা থেকেই সংগৃহীত এবং আগে তা কাবার দেবতাদের নাম হিসেবে ব্যবহৃত হতো। দেবতাদের মূর্তিগুলো ভেঙে ফেলার পর এই নাম শুধু আল্লাহর গুণবাচক নাম হয়ে দাঁড়ায়। এটুকুই যথেষ্ট। আমি তাঁর বক্তব্যের উপরোক্ত অংশের আলোকেই জবাবটি লিখতে চাই। তবে মূল বক্তব্যে যাওয়ার আগে আল্লাহর গুণবাচক নাম সম্পর্কে সংক্ষিপ্ত একটি বর্ণণা দিচ্ছি।\nআল্লাহর গুণবাচক নামের উৎস কী?\nআল্লাহর ৯৯ নাম কোথা থেকে এলো? আমরা কীভাবে জানতে পারলাম যে আল্লাহ তায়ালার ৯৯টি নাম আছে। অনেকের মনে নতুন করে এ প্রশ্ন দেখা দিতে পারে। তাই প্রথমে ৯৯ নামের ব্যাপারে একটি ভুমিকা দিতে চাই।\nপবিত্র কুরআনের নবম পারায় সুরা আল-আরাফের ৮০ নাম্বার আয়াতে বলা হয়েছে, “আল্লাহ তায়ালার জন্য রয়েছে সব উত্তম নাম। কাজেই সেই নাম ধরেই তাঁকে ডাকো। আর তাদেরকে বর্জন করো, যারা তাঁর নামে বিকৃতি ঘটায়। তারা নিজেদের কৃতকর্মের ফল শিগগিরই পাবে।”\n৩০ পারা কুরআনের বিভিন্ন স্থানে বিচ্ছিন্নভাবে নামগুলো সুবিন্যস্ত রয়েছে। যেমন রাহমান, রাহিম, গাফফার, হাকিম, কাদির, রাজ্জাক ইত্যাদি। সুরা হাশরের শেষ আয়াতগুলোতে একত্রে বেশ কয়েকটি নাম উল্লেখ রয়েছে। তবে নামের প্রকৃত সংখ্যা কত- এ সম্পর্কে নির্দিষ্ট করে কুরআনে কিছু বলা হয়নি। এই আয়াতের ব্যাখ্যায় বিশুদ্ধ হাদীসগ্রন্থ বোখারী ও মুসলিম শরীফের ২৭৩৬ ও ২৬৭৭ নং হাদীসে রাসুল (সাঃ) বলেছেন, “আল্লাহ তায়ালার ৯৯টি নাম রয়েছে। এক কম একশ। যে ব্যক্তি নামগুলো গণণা (পাঠ) করবে সে জান্নাতে প্রবেশ করবে।” এখানে হাদীসে নামের সংখ্যা উল্লেখ করা হলেও কোন্ কোন্ নাম আল্লাহর গুণবাচক নাম- এ ব্যাপারে স্পস্ট করে কিছু বলা হয়নি। তাছাড়া বিভিন্ন পুস্তকাদিতে যে ৯৯ নামের তালিকা রয়েছে এগুলো কোনো হাদীসে পাওয়া যায়নি। কুরআন শরীফের বিভিন্ন স্থান থেকে নির্ভরযোগ্য নামগুলো নিয়ে হয়তো ইসলামী চিন্তাবিদরা ৯৯ নামের একটি তালিকা তৈরি করেছেন। এসব নামের পৃথক পৃথক অর্থ রয়েছে। যেমন রহমান অর্থ দয়াশীল, গাফুর অর্থ ক্ষমাশীল, কাদির অর্থ শক্তিশালী ইত্যাদি। আল্লাহ তায়ালা এসব গুণের অধিকারী বলেই এসকল নামে তাঁকে ডাকতে বলেছেন। আর যারা এসব নাম নিয়ে আজে-বাজে কথা বলে, নামের বিকৃতি ঘটায় তাদেরকে বর্জন করতে নির্দেশ দিয়েছেন। এই হচ্ছে আল্লাহ তায়ালার ৯৯ নামের সংক্ষিপ্ত বর্ণনা।\nএখন আলোচনায় আসা যাক সাংবাদিক আব্দুল গাফফার চৌধুরীর বক্তব্য প্রসংগে। তিনি বলেছেন, এই ৯৯ নাম কাফেরদের দেবতা বা মূর্তির নাম ছিলো। সেখান থেকেই নামগুলো ইসলামে সংযোজন করা হয়েছে। যেহেতু কুরআন ইসলামের উৎস সেহেতু তাঁর বক্তব্য থেকে প্রতীয়মান হয়, হযরত মুহাম্মদ (সাঃ) কাফেরদের দেবতাদের নামানুসারে এই নামগুলো পবিত্র কুরআনে সুবিন্যস্ত করেছেন। অর্থাৎ, রাসুল (সাঃ) নিজেই কুরআন রচনা করেছেন (নাউজুবিল্লাহ)। আল্লাহর ৯৯ নাম যে কোথাও থেকে সংযোজন করা হয়নি, বরং তা অনন্তকাল ধরে ছিলো তার কিছু প্রমাণ ও যৌক্তিক দৃষ্টান্ত তুলে ধরতে চাই।\nআল্লাহ নিজেই যেহেতু পবিত্র কুরআনে বলেছেন, তাঁর অনেক সুন্দর সুন্দর নাম রয়েছে। সুতরাং আমাদের আর বলার কোনো সুযোগ নেই যে এই নামগুলো সংযোজন করা হয়েছে। কারণ এই বিশ্ব সৃষ্টির আগে অনন্তকাল থেকে যেমন আল্লাহ তায়ালা ছিলেন তেমনি তাঁর নামগুলোও বিদ্যমান ছিলো। পরবর্তীতে অন্য কারো কাছ থেকে এসব নাম হাওলাত করে নেয়া বা সংযোজন করার প্রশ্নই উঠেনা।\nপবিত্র কুরআনে আল্লাহর গুণবাচক নামগুলোর উল্লেখ রয়েছে। আর কুরআন শরীফ আজ থেকে ১৪০৬ বছর আগে ৬০৯ খৃস্টাব্দে মুহাম্মদ (সাঃ) এর উপর অবতীর্ণ হলেও এই গ্রন্থ অনন্তকাল থেকেই লওহে মাহফুজে সংরক্ষিত ছিলো। আর কুরআন শরীফ যখন লওহে মাহফুজে সংরক্ষিত ছিলো, তাহলে আল্লাহর নামগুলোও সেখানেই সংরক্ষিত ছিলো। এ ক্ষেত্রে অনেকের মনেই প্রশ্ন জাগতে পারে, কুরআন শরীফ তো প্রয়োজন অনুসারে জিবরিল (আঃ) এর মাধ্যমে কিছু কিছু করে ২৩ বছরে নাজিল হলো। তাহলে এটি লওহে মাহফুজে সংরক্ষিত ছিলো কীভাবে? এর জবাব কুরআন শরীফেই দেয়া হয়েছে। পবিত্র কুরআনের ৩০তম পারায় সুরা ক্বদরের প্রথম আয়াতে আল্লাহ তায়ালা বলেছেন, ইন্না আনজালনাহু ফি লাইলাতিল ক্বাদর। অর্থাৎ আমি ইহা (কুরআন) ক্বদরের রাত্রে নাজিল করেছি। ক্বদর বলতে আমরা কী বুঝি? হাদীস অনুযায়ী লাইলাতুল ক্বদর হচ্ছে এমন একটি মর্যাদাকর রাত্রি, যে রাত হাজারো মাসের চেয়ে উত্তম। রাসুল (সাঃ) এই রাতকে রামাদ্বানের শেষ ১০ দিনের যেকোনো বিজোড় রাতে খুঁজতে বলেছেন। এ জন্যই রামাদ্বানের শেষ দশ রাতে বেশি করে ইবাদত করতে গুরুত্বারোপ করা হয়েছে। শবে ক্বদর যাতে হাতছাড়া না হয় এজন্য শেষ ১০ দিন মসজিদে এতেকাফ করার বিধান রয়েছে।\nএই শবে ক্বদরের রাতেই পবিত্র কুরআন নাজিল হয়েছে। মুফাসিসরগণ এই আয়াতের তাফসিরে বলেছেন, আরবীতে আনজালা শব্দটি ব্যবহৃত হয় কোনো কিছু একসাথে অবতীর্ণ করা অর্থে। আর নাজ্জালা ব্যবহৃত হয় অংশ বিশেষ করে (সামান্য সামান্য) নাজিল করা অর্থে। ক্বদরের রাতে লওহে মাহফুজ থেকে একসাথে পূর্ণ কুরআন শরীফ প্রথম আসমানে নাজিল করা হয়েছে বলেই সুরা ক্বদরে আনজালনা শব্দটি ব্যবহার করা হয়েছে। এবং পরবর্তীতে প্রথম আসমান থেকে এক আয়াত দুই আয়াত করে প্রয়োজন অনুযায়ী মুহাম্মদ (সাঃ) এর উপর নাজিল হয়। এজন্য সুরা আল-ইমরানের ৩ নম্বর আয়াতে আল্লাহ তায়ালা বলেছেন “নাহনু নাজ্জালনাল কুরআনা”। অর্থাৎ আমরা কুরআন নাজিল করেছি। এখানে নাজ্জালা শব্দটি সামান্য-সামান্য করে নাজিল করা অর্থে ব্যবহৃত হয়েছে।\nতাহলে এই আয়াত দ্বারা প্রমাণিত হয় কুরআন নতুন কোনো ঐশিবাণী নয়। এটি আগে থেকেই লওহে মাহফুজে সংরক্ষিত ছিলো। আর ক্বেয়ামত পর্যন্ত এটি লওহে মাহফুজেই সংরক্ষিত থাকবে। সংরক্ষণের ব্যাপারে আল্লাহ তায়ালা পবিত্র কুরআনের ৩০তম পারায় সুরা আল-বুরুজের ২১ ও ২২ নং আয়াতে বলছেন- “বাল হুয়া কুরআনুম মাজিদ, ফি লওহিম মাহফুজ”। অর্থাৎ- “বরং এটি কুরআন মজিদ, লওহে মাহফুজে সংরক্ষিত রয়েছে।” সুতরাং এই বিশ্লেষণে প্রমাণিত হয় কুরআন শরীফ লওহে মাহফুজে অনন্তকাল ধরে সংরক্ষিত ছিলো, আছে এবং ভবিষ্যতেও থাকবে। সুতরাং কোনো যুক্তিতেই বিশ্বাস করার সুযোগ নেই যে, কুরআনে এই নামগুলো কাফেরদের দেবতাদের নাম থেকে সংযোজন করা হয়েছে। কুরআন যেমন অনন্তকাল যাবত সংরক্ষিত ছিলো, তেমনি আল্লাহ তায়ালার নামগুলোও কুরআনে সংরক্ষিত ছিলো।\nহযরত নুহ (আঃ) এর মহাপ্লাবনের পর থেকে হযরত ইব্রাহিম (আঃ) এর আগমনের পূর্ব পর্যন্ত সময়ে মক্কা নগরীতে কোনো মানুষের বসতি ছিলো না। বোখারী শরীফের ৮৩৩ নং হাদীসে এ ব্যাপারে বিশদ বর্ণণা রয়েছে। হাদীসের সারসংক্ষেপ হচ্ছে- যখন ইব্রাহিম (আঃ) এর স্ত্রী সারাহ ও হাজেরার মধ্যে চরম দ্বন্দ্ব দেখা দেয়, তখন তিনি আল্লাহ তায়ালার নির্দেশে হাজেরা ও শিশুপুত্র ইসমাইলকে নির্বাসনে পাঠাতে মক্কা নগরীতে নিয়ে গেলেন এবং বর্তমান জমজম কূপের পাশে জনমানবহীন ভূমিতে একা রেখে ফিরে গেলেন। তখন সেখানে কোনো পানি ছিলো না। ইব্রাহিম (আঃ) তাঁদেরকে যে সামান্য খেজুর ও পানি দিয়েছিলেন তা কিছু দিনের মধ্যে শেষ হয়ে যায়। হাজেরা দুগ্ধপোষ্য শিশুকে পানি পান করানোর জন্য অস্থির হয়ে পড়েন। সাফা ও মারওয়া পর্বত দুটোর উপরে উঠে সমতল ভূমির দিকে লক্ষ্য করে মানুষের খোঁজ করতে থাকেন। এভাবে তিনি সাফা ও মারওয়া পর্বতের একটি থেকে অপরটিতে সাতবার দৌঁড়াদৌড়ি করেন (এ জন্য পরবর্তী হজ্জের সময় হাজীদের ৭ বার দৌঁড়ানো অপরিহার্য হয়ে যায়)। একসময় তিনি একটি শব্দ শুনতে পান এবং একজন ফেরেশতা দেখতে পান। ঐ ফেরেশতা পায়ের গোড়ালী দিয়ে মাটিতে আঘাত করেন। এতে করে কূপের সৃষ্টি হয় এবং মাটি ফেটে পানি বের হতে শুরু হয়। এটাই হলো আজকের জমজম কূম। পরবর্তীতে জমজম কূপ এলাকায় পাখির উড়াউড়ি দেখে দূর থেকে একদল লোক অনুমান করে সেখানে সম্ভবত পানি থাকতে পারে। তারা পানির অনুসন্ধানে সেখানে ছুটে আসে এবং পানি পেয়ে যায়। একসময় হাজেরার অনুমতি নিয়ে তাঁরা সেখানে বসবাস শুরু করে। ওরা ছিলো জুরহুম সম্পদ্রায়ের লোক। ইসমাইল (আঃ) তাদের কাছ থেকে আরবী ভাষা শিক্ষা গ্রহণ করেন। এভাবেই মক্কা নগরীতে মানুষের বসবাস শুরু হয়। পরবর্তীতে ইব্রাহিম (আঃ) ফিরে আসেন। তিনি ও পুত্র ইসমাইল মিলে ক্বাবাঘর নির্মাণ করেন।\nতিনি শরীয়ত প্রাপ্ত হন এবং আল্লাহর একত্ববাদ প্রচার শুরু করেন। তখন মক্কা নগরীর মানুষ এক আল্লাহর উপসনা করতো। আল্লাহর সাথে কাউকে শরীক করতো না। কাবা ঘরে কোনো মূর্তি কিংবা দেবতা ছিলো না। কিন্তু পরবর্তীতে তাঁর অনেক অনুসারী ধর্মকে বিকৃত করে মুর্তিপূজা শুরু করে। তারা কাবা ঘরে ৩৬০টি মূর্তি স্থাপন করে প্রত্যেকটির পৃথক পৃথক নামকরণ করে। আরবের বিভিন্ন স্থানে তারা লাত, ওজ্জা ও মানাত নামে তিনটি বড় দেবতা স্থাপন করে। কাফেররা বলতো এগুলো আল্লাহ তায়ালার নাম। তাই আল্লাহ তায়ালা পবিত্র কুরআনের ২৭ নং পারায় সুরা আল-নজমের ১৯, ২০ ও ২৩ নাম্বার আয়াতে এই তিনটি মূর্তির কথা উল্লেখ করে ঘোষণা দেন এসব নামের সাথে তাঁর ন্যুনতম কোনো সম্পৃক্ততা নেই। আল্লাহ তায়ালা উক্ত তিনটি আয়াতে বলেন “তোমরা কি ভেবে দেখেছো লাত ও ওজ্জা সম্পর্কে এবং তৃতীয় আরেকটি (দেবী) মানাত সম্পর্কে? (মূলত) এগুলো কতিপয় (দেব-দেবীর) নাম ছাড়া কিছুই নয়, যা তোমরা নিজেরা এবং তোমাদের বাপ-দাদারা ঠিক করে নিয়েছো। আল্লাহ তায়ালার এর (নামে) সমর্থনে কোনো রকম দলিল প্রমাণ নাজিল করেননি। সুতরাং, আল্লাহর গুণবাচক নাম আগে থেকেই ছিলো। কাফেররা মূর্তি তৈরি ও পূজা শুরু করে ইব্রাহিম (আঃ) এর ইন্তেকালের অনেক পরে। সুতরাং দেবতার নাম থেকে আল্লাহর নামকরণের কোনো সুযোগ নেই। কারণ আল্লাহর নাম অনেক আগে, দেবতা তৈরি ও পূজা শুরু হয় অনেক পরে। আর হাদীস দ্বারাই প্রমাণিত হয়, আরবী ভাষা ছিলো ঐ জুরহুম সম্প্রদায়ের ভাষা। ইসমাইল (আঃ) তাদের কাছ থেকে ভাষা শিখেছিলেন। তাহলে আরবী কাফেরদের ভাষা ছিলো না, কাফেররা পরবর্তীতে এ ভাষায় কথা বলে। আর লাত, ওজ্জা ও মানাত সম্পর্কে হযরত ইবনে আববাস (রাঃ) এর উদ্বৃতি দিয়ে তাফসীরে ইবনে কাসিরে বলা হয়েছে, লাত নামে জাহিলিয়াত যুগে একজন সৎ লোক ছিলেন। তিনি হজ্জ মৌসুমে পানির সাথে পাউডার মিশিয়ে হাজীদের পান করাতেন। তাঁর মৃত্যুর পর লোকজন তাঁর কবরের সেবা শুরু করে। পরবর্তীতে ধীরে ধীরে তার ইবাদত শুরু করে। এভাবেই তখনকার আরবে সৎ মানুষের নামে মূর্তি তৈরি করে লোকজন তাদের এবাদত (মুর্তি পূজা) করতো।\nইসলাম আসার আগে কি আরবে আল্লাহর গুণবাচক নামের ব্যবহার ছিলো? এই প্রশ্নটি অনেকের মনেই দেখা দিতে পারে। হ্যা, ইসলাম আসার আগেও আরবে আল্লাহর অনেক নামের ব্যবহার ছিলো। কারণ মুহাম্মদ (সাঃ) এর আগে আরো লক্ষাধিক নবী পৃথিবীতে এসেছেন। কেউ নতুন শরীয়ত পেয়েছেন, কেউ পুরাতন শরীয়ত প্রচার করেছেন। কারো উপরে বড় ধর্মগ্রন্থ, আবার কারো উপর ছোট ধর্মগ্রন্থ (ছহিফা) নাজিল হয়েছে। এসব ধর্মগ্রন্থের মাধ্যমে মানুষ আল্লাহর গুণবাচক নামগুলো সম্পর্কে জানতে পেরেছে এবং আরবে এর প্রচলন ছিলো।\nএতো সাধারণ একটি বিষয় আব্দুল গাফফার চৌধুরীর মতো একজন বিজ্ঞ সাংবাদিকের কাছে কেন পরিস্কার নয়, এটা আমার বোধগম্য নয়। তবে ধর্ম সম্পর্কে পর্যাপ্ত জ্ঞান না থাকলে এই সাধারণ ভুলগুলো যে কারো ক্ষেত্রেই হওয়া খুবই স্বাভাবিক। অতিসম্প্রতি যেমনটি করেছেন অক্সফোর্ড ইউনিভার্সিটির রেডিওকার্বন বিভাগের একদল গবেষক। বার্মিংহ্যাম বিশ্ববিদ্যালয়ে আবিষ্কৃত পবিত্র কুরআনের প্রাচীণতম পান্ডুলিপিটি পরীক্ষা-নীরিক্ষা করে তাঁরা ৯৫ ভাগ নিশ্চয়তার সাথে বলেছেন, এটি ৫৬৮ থেকে ৬৪৫ খ্রিষ্টাব্দের মধ্যবর্তী কোনো সময়ে লেখা। কিন্তু আমার মতে পান্ডুলিপিটি যতই প্রাচীণ হোক এটি ৬০৯ খৃষ্টাব্দের আগে লিপিবদ্ধ করার কোনো সুযোগই নেই। কারণ রাসুল (সাঃ) জন্ম গ্রহণ করেন ৫৭০ খৃষ্টাব্দে। আর ৬০৯ খৃষ্টাব্দে তিনি যখন ৪০ বছর বয়সে উপনীত হন তখন নবুওত (কুরআন নাজিল শুরু হয়) লাভ করেন। অর্থাৎ ৬০৯ খৃষ্টাব্দে কুরআন শরীফ অবতীর্ণ হওয়া শুরু হয়ে দীর্ঘ ২৩ বছরে (৬৩২ খৃস্টাব্দে) তা পরিপূর্ণ হয়। তাহলে বলতে হবে ৬০৯ থেকে ৬৩২ খৃষ্টাব্দের মধ্যে অথবা এরও অনেক পরে কোনো এক সময় এই পান্ডুলিপি লিপিবদ্ধ করা হয়েছে। এটা অতি সাধারণ একটি বিষয় হলেও পাশ্চাত্যের গবেষকদের তা বোধগম্য হচ্ছে না। কারণ হয়তো তাদের ইসলাম বিষয়ক জ্ঞান একেবারেই সীমিত। আব্দুল গাফফার চৌধুরীর বেলায়ও এমনটি হতে পারে। তিনি সাংবাদিক হিসেবে বিজ্ঞ হতে পারেন। তাঁর লেখার শত শত পাঠক থাকতে পারে। কিন্তু এজন্য তিনি যে সব বিষয়েই পারদর্শী হবেন-এমন কথা বলা যাবে না। যে যে বিষয়ে পারদর্শী সে বিষয়েই কাজ করা উচিত। সারাবিশ্বে সাংবাদিকতায় বিট (নির্দিষ্ট বিভাগ) পদ্ধতি আছে। অর্থনীতি বিটের সাংবাদিককে যেমন পলিটিক্যাল বিটে রিপোর্টিংয়ে পাঠানো হয় না, তেমনি রমজান মাসকে স্বাগত জানিয়ে কোনো স্পোর্টস রিপোর্টারকে নিউজ লিখতে বলা হবে না। আব্দুল গাফফার চৌধুরী ‘একাডেমিক’ আলোচনায় কুরআন হাদীস নিয়ে নাড়াচাড়া না করলেই পারতেন। কারণ এটি তার বিট-এর আওতায় নয়।\nআবু হোরায়রা ও আবু বকর নামের অর্থ\nসাংবাদিক আব্দুল গাফফার চৌধুরী রাসুলের (সাঃ) সবচেয়ে বেশি হাদীস বর্ণণাকারী সাহাবী হযরত আবু হোরায়রা (রাঃ) ও ইসলামের প্রথম খলিফা হযরত আবু বকর (রাঃ) এর নামের অর্থ ব্যাখ্যা করে এসব নাম কেন রাখা হয় তা নিয়ে প্রশ্ন তুলেছেন। তাঁর দৃষ্টিতে বাংলাদেশের মানুষ এসব নামের অর্থ না জেনে, না বুঝেই রাখে। আরবের মানুষ এই নামগুলো ব্যবহার করেন না। তিনি নামের অর্থ অনুবাদ করেছেন এভাবে- আবু হোরায়রা অর্থ বিড়ালের বাবা, আবু বকর অর্থ ছাগলের বাবা। এখানে তিনি কী ভুল করেছেন নিচের নাম বিষয়ক আলোচনা থেকে পরিষ্কার হবে।\nপ্রতিটি ভাষায় একটি শব্দের ভিন্ন ভিন্ন অর্থ হয়ে থাকে। তেমনি আরবী ভাষায়ও একটি শব্দের একাধিক অর্থ রয়েছে। কোনো কোনো সময় একটি শব্দের ১০-১২টি অর্থও হয়। ‘আবু’ শব্দটির একটি অর্থ হচ্ছে পিতা। কিন্তু এর একাধিক অর্থ রয়েছে। আবু হোরায়রা নামের ক্ষেত্রে আবু শব্দটি ওয়ালা বা অধিকারী অর্থে ব্যবহৃত হয়েছে বলেই আরবী ভাষাবিদরা অভিমত দিয়েছেন। আর হোরায়রা অর্থ বিড়াল। সুতরাং আবু হোরায়রা নামের অর্থ বিড়ালওয়ালা অথবা বিড়ালের মালিক। আবু হোরায়রার (রাঃ) প্রকৃত নাম ছিলো আব্দুল্লাহ বা আব্দুর রহমান। তিনি বিড়াল ও বিড়ালের বাচ্চা খুব বেশি পছন্দ করতেন। একদিন তিনি রাসুল (সাঃ) এর সম্মুখে উপস্থিত ছিলেন। হঠাৎ তার আস্তিন বা জামার ভেতরে থেকে একটি বিড়ালের বাচ্চা বের হয়। এ দেখে রাসুল (সাঃ) তাঁকে মৃদু হেসে বলে উঠেন, হে আবু হোরায়রা। অর্থাৎ হে বিড়ালওয়ালা বা বিড়ালের মালিক। এখানে রাসুল তাঁকে বিড়ালের বাবা অর্থে সম্বোধন করেন নি। অনুরূপ আবু বকর নামটিরও সুন্দর অর্থ রয়েছে। বকর শব্দটি বুকরা থেকে নির্গত। বুকরা অর্থ প্রত্যুষ। আবু বকর অর্থ যিনি প্রত্যুষে বা সর্বাগ্রে চলেন। যিনি অগ্রগামী। আর আবু শব্দটি যেহেতু ওয়ালা অর্থে ব্যবহৃত হয় তাই আবু বকর অর্থ হচ্ছে যিনি অগে চলেন। শুদ্ধ বাংলায় বললে অর্থ দাঁড়াবে অগ্রপথিক। এছাড়াও কোনো কোনো ক্ষেত্রে বকর শব্দটি যুবক উট অর্থে ব্যবহৃত হয়। এ ক্ষেত্রে আবু বকর শব্দযুগলের অর্থ দাড়াবে উটওয়ালা বা উটের মালিক।\nকিন্তু আব্দুল গাফফার চৌধুরী কেন্ আবু বকর নামের অর্থ ছাগলের বাবা বললেন জানি না। সাধারণত বাংলাদেশে ছাগলকে বকরি বলা হয়। তিনি সম্ভবত বাংলাদেশী তরজমাটি গ্রহণ করে বলেছেন, আবু বকর অর্থ ছাগলের বাবা। তিনি আরো বলেছেন, এসব নামে আরবে কোনো মানুষের নাম নেই। কিন্তু অনুসন্ধানে এই নামে শতশত মানুষ পাওয়া যাবে। আবু বকর আল রাজি, আবু বকর আল জাযায়েরী, আবু বকর আল জাস্সাস নামক শিক্ষক ও পন্ডিত ব্যক্তিদের নাম রয়েছে আরবে।\nআবু হোরায়রা ছিলেন রাসুলের (সাঃ) একজন বিশ্বস্ত সহচর। তিনি সার্বক্ষণিক রাসুলের (সাঃ) সাহচর্যে থাকতেন। চরম ক্ষুধায় ছটফট করলেও মসজিদে নববীতে আল্লাহর রাসুলকে (সাঃ) একা ফেলে তিনি কখনো ঘরে ফিরে যেতেন না। কারণ আল্লাহর রাসুল কখন কী বলেন, আর তিনি যদি না শুনেন তাহলে তা হয়তো পরবর্তীতে হাদীস হিশেবে লিপিবদ্ধ হবে-না, এই ভয়ে। তাইতো তিনি আজ বোখারী মুসলিমসহ সকল হাদীস গ্রন্থের শিরোমনি। সিংহভাগ হাদীসের শুরুতেই “আন আবি হোরায়রাতা (রাঃ) আনহু….” বলে হাদীস শুরু করতে হয়।\nঅন্যদিকে হযরত আবু বকর (রাঃ) ছিলেন ইসলামের প্রথম খলীফা। যে ১০ সাহাবা আল্লাহর রাসুলের (সাঃ) কাছ থেকে বেহেশতের সার্টিফিকেট পেয়েছেন তাদের মধ্যে আবু বকর হচ্ছেন একজন। সুতরাং নামের শাব্দিক অর্থ বিবেচনা না করে বরং মর্যাদার দিক বিবেচনা করে এই দুই নামে যদি কেউ নিজের সন্তানের নামকরণ করে থাকে, তাহলে মন্দের কিছু দেখি না। নাম দুটো নিয়ে উপহাসের ছলে কথা বলারও কোনো কারণ দেখতে পাই না। বরং দুইজন বড় সাহাবী হিসেবে তাঁদের নাম সম্মানের সাথে উচ্চারণ করা উচিত ছিলো। গাফফার চৌধুরী এই দুই সাহাবীর নাম নিয়ে কথা বলার সময় রাদিয়াল্লাহু আনহু (আল্লাহ তাঁর উপর সন্তুষ্ট) শব্দটি পর্যন্ত উচ্চারণ করেনি। তিনি বরং বলেছেন, রাসুল (সাঃ) ঠাট্টা করে আবু হোরায়রা বলেছেন। রাসুল (সাঃ) তো এভাবে কাউকে নিয়ে কখনো ঠাট্টা করেন নি। তিনি বরং আদর করেই প্রখ্যাত এই সাহাবীকে আবু হোরায়রা বলে সম্বোধন করেছিলেন। আর আবু হোরায়রার (রাঃ) কাছেও সেই সম্বোধনটি ছিলো খুব প্রিয়। তাই এই নামেই তিনি পরিচিত হতে পছন্দ করতেন।\nরাসুলের পিতার নাম আব্দুল্লাহ কী করে হলো?\nগাফফার চৌধুরী তাঁর বক্তব্যের স্বপক্ষে ব্যাখ্যা দিতে গিয়ে নিউ ইয়র্কের একটি টেলিভিশনকে বলেছেন, “আল্লাহ নামতো আগে কাফেরদের দেবতার নাম ছিলো। তা না হলে রাসুলের পিতার নাম আব্দুল্লাহ কী করে হল? এটা তো মুসলমান নাম নয়।” আরবে কোথাও কোনো দেবতার নাম আল্লাহ ছিলো-এমন কোনো দলিল- প্রমাণ নেই। তাছাড়া গাফফার চৌধুরী বলেছেন, রাহমান, রাহিম, গাফুর এগুলো দেবতার নাম ছিলো। কিন্তু এর পক্ষে তিনি কোনো রেফরেন্স কিংবা প্রমাণ উপস্থাপন করেননি। ধর্মীয় বিষয়ে হাদীস ও কুরআনের রেফরেন্স ছাড়া মনগড়া কোনো ব্যাখ্যা দেয়া গর্হিত অন্যায়।\nআল্লাহ শব্দটি আল্লাহ তায়ালার মূল নাম। আর আবদুন শব্দের অর্থ বান্দা বা দাস। সুতরাং আব্দুল্লাহ নামের অর্থ আল্লাহর বান্দা। রাসুলের (সাঃ) পিতা যদি কাফেরও হয়ে থাকেন তাহলে তার নামটি তো কুরআনিক নাম। একজন কাফেরের ইসলামিক নাম হতেই পারে। যেমন- কোনো নাস্তিক ব্যক্তির নাম যদি আহমদ শরীফ হয়, তাহলে তাঁর নামটি তো আর নাস্তিক বা কাফের হয়ে যায় না। আহমদ তো মুহাম্মদ (সাঃ) এর আরো একটি নাম ছিলো। অপ্রাসংগিক হলেও মুহাম্মদ (সাঃ) এর পিতা-মাতা সম্পর্কে একটি বর্ণণা দিতে চাই। রাসুলের জন্মের ছয় মাস আগে তাঁর পিতা আব্দুল্লাহ ইন্তেকাল করেন। আর জন্মের ৬ মাস পরে ইন্তেকাল করেন তাঁর মা আমেনা। তাঁর পিতা মাতার পরকালীন অবস্থা কী হতে পারে- তা দুটি হাদীস থেকে পরিস্কার হওয়া যেতে পারে। মুসলিম শরীফের ২০৩ নং হাদীসে হযরত আনাস (রাঃ) থেকে বর্ণিত, একদিন রাসুল (সাঃ) এর কাছে এক ব্যক্তি এসে বললো- হে আল্লাহর রাসুল আমার (মৃত) পিতা কোথায়? জবাবে রাসুল (সাঃ) বললেন, দোযখে। এ কথা শোনে লোকটি যখন বেরিয়ে যাচ্ছে তখন রাসুল (সাঃ) তাঁকে ডাকলেন এবং বললেন, নিশ্চয় আমার পিতা ও তোমার পিতা দোযখে।\nমুসলিম শরীফের ১৭৬৩ নম্বর হাদীসে হযরত আবু হোরায়রা (রাঃ) থেকে বর্ণিত হয়েছে, একদিন রাসুল (সাঃ) তাঁর মা’র কবর জেয়ারত করতে গেলেন, তিনি সেখানে কাঁদলেন এবং তাঁর সঙ্গীরাও কাঁদলেন। এ ব্যাপারে তাঁকে প্রশ্ন করা হলে তিনি বললেন, আমি আল্লাহর কাছে আমার মায়ের আত“ার মাগফেরাতের জন্য দোয়া করতে অনুমতি চেয়েছিলাম, আমাকে দোয়ার অনুমতির পরিবর্তে শুধু কবর জেয়ারত করার অনুমতি দেয়া হয়েছে এবং বলা হয়েছে তোমরা কবর জেয়ারত করো, এতে তোমাদের মৃত্যুর কথা স্মরণ হবে।\nহিজাবের পরিবর্তে শাড়ি পরা ও কপালে টিপ দেয়া\nবাঙালি সংস্কৃতি চর্চার জন্য হিজাব না পরে বরং শাড়ি এবং কপালে টিপ পরতে বলেছেন সাংবাদিক আব্দুল গাফফার চৌধুরী। হিজাব হচ্ছে পর্দার একটি অনুসঙ্গ। ইসলাম আসার আগে আরবে মহিলারা পর্দাহীন চলাফেরা করতেন। এমনকি রাসুলের (সাঃ) স্ত্রীরাও পর্দা করতেন না। পঞ্চম অথবা ৬ষ্ঠ হিজরীতে পর্দার বিধান নাজিল হয়। সুরা আহযাবের ৫৯ নং আয়াতে আল্লাহ তায়ালা বলছেন, “হে নবী, আপনি আপনার স্ত্রীদেরকে, আপনার মেয়েদেরকে ও বিশ্বাসীদের স্ত্রীদেরকে বলুন, তারা যেনো তাদের চাদরের কিয়দংশ নিজেদের ওপর টেনে দেয়। এতে করে তাঁদের চেনা সহজতর হবে (তাঁরা যে মুসলমান নারী) এবং তাদের উত্যক্ত করা হবে না। আল্লাহ ক্ষমাশীল, পরম দয়ালু”। এই আয়াত অবতীর্ণ হওয়ার পর থেকে মূলত মহিলারা নিজেদেরকে আবৃত বা পর্দা করতে শুরু করেন।\nপর্দা শরীয়তের একটি অর্ডার বা ফরজ বিধান। ফরজ কাজ ছাড়লে শাস্তি প্রাপ্য হয়। তবে কেউ কাফের বা অমুসলমান হয়ে যায় না। কিন্তু যদি কেউ আল্লাহ তায়ালার বিধানের ব্যাপারে সাংঘর্ষিক কোনো বক্তব্য দেয় অর্থাৎ আল্লাহর আদেশের বিরুদ্ধে কাজ করতে বলে তখন প্রতীয়মান হয় তিনি ফরজকেই অস্বীকার করছেন।\nহজ্জ কি কাফেরদের দ্বারা প্রবর্তিত?\nআব্দুল গাফফার চৌধুরী তাঁর বক্তব্যের স্বপক্ষে ব্যাখ্যা দিতে গিয়ে আরো বলেছেন, হজ্জও ইসলামের হজ্জ নয়। এটাও ২ হাজার ৩ হাজার বছর আগে কাফেরদের প্রবর্তিত হজ্জ। ইসলামে পূর্ণ হজ্জরীতি ফরজ হয়েছে ৬৩২ খৃষ্টাব্দে। কিন্তু হজ্জ তো মানব জাতির আদি পিতা হযরত আদম (আঃ) এর সময়েও ছিলো। আদম (আঃ) পবিত্র কাবাঘর নির্মাণ করে তওয়াফ চালু করেন। পরবর্তীতে বিভিন্ন নবীর সময়ে বিভিন্ন নিয়মে হজ্জের প্রচলন ছিলো। আজ থেকে প্রায় ৪ হাজার বছর আগে জাতির পিতা ইব্রাহিম (আঃ) হজ্জ পুনঃপ্রবর্তন করেন। পবিত্র কুরআনের সুরা হাজ্জ-এর ২৭ নং আয়াতে আল্লাহ বলেছেন “হে ইব্রাহিম, মানুষের মধ্যে হজ্জের ঘোষণা দাও…।” কিন্তু তাঁর ইন্তেকালের পর ধর্মকে বিকৃত করে অনুসারীরা মূর্তিপুজা শুরু করে। চালু করে ভিন্ন প্রক্রিয়ার হজ্জ। কাফেরেরা উলঙ্গ হয়ে ক্বাবাঘর তওয়াফ করতো এবং সাফা ও মারওয়া পর্বতে দৌড়াতো। আল্লাহ তায়ালাই মুহাম্মদ (সাঃ) এর উপর ওহি নাজিল করে হজ্জের সঠিক পন্থা শিখিয়ে দেন। সুতরাং কাফেরদের হজ্জ অনুসারে হজ্জ প্রবর্তন হওয়ার কোনো যৌক্তিকতা নেই। কোনো প্রমাণাদীও নেই।\nPrevious: মালয়েশিয়ায় বহুতল ভবনে আগুন\nNext: ‘হাসিনার অধীনে নির্বাচন নয়’\nবন্ধ হয়ে গেল দ্য ইনডিপেনডেন্টের মুদ্রণ\nলন্ডনের রাস্তায় বিশ্বের প্রথম ইলেকট্রিক পাওয়ারের ডাবল ডেকার বাস


ব্যবসা—বাণিজ্যে শরীয়তের নির্দেশনা - মাসিক নেয়ামত\nআজ ৩০শে নভেম্বর, ২০২১ খ্রিস্টাব্দ ২৫শে রবিউস সানি, ১৪৪৩ হিজরি\nপ্রতিষ্ঠাতা: মুজাহিদে আযম আল্লামা শামসুল হক ফরিদপুরী রহ.\nHome » ব্যবসা—বাণিজ্যে শরীয়তের নির্দেশনা\nসেপ্টেম্বর ২৭, ২০২১ 0\nব্যবসা—বাণিজ্যে শরীয়তের নির্দেশনা\nমাওলানা যুবায়ের আহমাদ\nসম্পদ উপার্জন ও বৃদ্ধির প্রবণতা মানুষের স¦ভাবজাত বিষয়। মানুষকে আল্লাহ রাব্বুল আলামীন যেসব স্বভাবজাত বৈশিষ্ট্য দান করেছেন তার সবই তাদের প্রয়োজন ও কল্যাণার্থেই দান করেছেন। এ বৈশিষ্ট্যগুলো কোথায় কীভাবে ব্যবহার করবে তার নির্দেশনা প্রদান করে আল্লাহ তাআলা দ্বীন ও শরীয়ত দান করেছেন। মানুষ যখন শরীয়তের নির্দেশনা অনুযায়ী নিজেদের প্রয়োজন ও চাহিদা পূরণের চেষ্টা করবে তখন তার প্রয়োজন যেমন পূরণ হবে তেমনই আল্লাহ তাআলার সন্তুষ্টি এবং ইহকালীন ও পরকালীন সুখ, শান্তি, সমৃদ্ধি ও সাফল্য লাভ করবে। শরীয়তের নির্দেশনা লঙ্ঘন করে নিজেদের প্রয়োজন ও চাহিদা পূরণের চেষ্টা করলে প্রয়োজন পূরণের বাহ্যিক কিছু উপকরণ হয়তো অর্জিত হবে, কিন্তু তাতে বরকত ও তৃপ্তি থাকবে না। উপরন্তু আল্লাহ তাআলার অসন্তুষ্টি ও পরকালীন ভয়াবহ শাস্তির উপযুক্ত সাব্যস্ত হবে।\nহযরত আবু হুরাইরা রাযি. থেকে বর্ণিত, রাসূলুল্লাহ সাল্লাল্লাহু আলাইহি ওয়াসাল্লাম ইরশাদ করেছেন, যে ব্যক্তি হালাল উপায়ে এ উদ্দেশ্যে দুনিয়ার সম্পদ লাভ করতে চায় যে, তার যেন কারও কাছে হাত পাততে না হয় এবং সে যেন পরিবার—পরিজনের জীবিকা ও আরামের ব্যবস্থা করতে পারে এবং প্রতিবেশীদের প্রতিও সহানুভূতি প্রদর্শন করতে পারে, সে ব্যক্তি কেয়ামতের দিন আল্লাহ তাআলার সঙ্গে এ অবস্থায় সাক্ষাৎ করবে যে, তার চেহারা পূর্ণিমার চাঁদের মতো উজ্জ্বল থাকবে। আর যে ব্যক্তি হালাল উপায়েই এ উদ্দেশ্যে অর্থ—সম্পদ অর্জন করে যে, সে খুব সম্পদশালী হবে, নিজের মর্যাদা ও গৌরব প্রদর্শন করবে এবং লোক দেখানোর জন্য দান—খয়রাত করবে, কেয়ামতের দিন সে এ অবস্থায় আল্লাহর সঙ্গে সাক্ষাৎ করবে যে, তিনি তার ওপর খুবই অসন্তুষ্ট।—বায়হাকী ও আবু নুআইম সূত্রে মাআরিফুল হাদীস\nএ হাদীসের ব্যাখ্যায় হযরত মাওলানা মানযুর নোমানী রহ. লেখেন, হাদীসটি থেকে জানা গেল, ভালো উদ্দেশ্যে বৈধ পন্থায় দুনিয়ার সম্পদ উপার্জন করা কেবল জায়েযই নয়; বরং এমন বিরাট পুণ্যের কাজ যে, কেয়ামতের দিন এমন ব্যক্তি যখন আল্লাহ তাআলার দরবারে হাজির হবে, তখন তার ওপর আল্লাহ তাআলার বিশেষ অনুগ্রহের চিহ্ন ফুটে উঠবে। যার ফলে তার চেহারা পূর্ণিমার চাঁদের মতো উজ্জ্বল ও দীপ্তিময় হয়ে থাকবে। কিন্তু সম্পদ অর্জনের উদ্দেশ্য যদি কেবল সম্পদশালী হওয়া, দুনিয়ার প্রভাব—প্রতিপত্তি লাভ করা এবং লোক দেখানোর জন্য বিরাট বিরাট কাজ করা হয়, তাহলে এ সম্পদ উপার্জন হালাল পন্থায় হলেও এটা এমন গোনাহ যে, কেয়ামতের দিন এমন ব্যক্তির ওপর আল্লাহ তাআলার চরম ক্রোধ থাকবে। আর নাজায়েয ও হারাম পন্থায় হলে তো তার বিপদের কোনো সীমা পরিসীমা থাকবে না।—মাআরিফুল হাদীস : ২/৫৬ (বাংলা সংস্করণ)\nমানুষ সম্পদ উপার্জনের জন্য অনেক পদ্ধতি অবলম্বন করে। এ সকল পদ্ধতির ব্যাপারে শরীয়তের নির্দেশনা কী সংক্ষেপে সেদিকে আলোকপাত করাই বক্ষ্যমাণ নিবন্ধের প্রতিপাদ্য। আল্লাহই সর্বজ্ঞ ও তিনিই তাওফীকদাতা।\nব্যবসা—বাণিজ্য সম্পদ উপার্জনের অন্যতম হালাল পদ্ধতি। আল্লাহ তাআলা ইরশাদ করেন,\nوَاَحَلَّ اللهُ الْبَیْعَ وَحَرَّمَ الرِّبٰوا\nআল্লাহ তাআলা ব্যবসাকে হালাল করেছেন এবং সুদকে হারাম করেছেন।—সূরা বাকারা, ০২ : ২৭৫\nব্যবসা বা ক্রয়—বিক্রয় সংশ্লিষ্ট শরীয়তের বিধি—বিধান অনেক দীর্ঘ ও বিস্তৃত। ফিকহের কিতাবসমূহে সবিস্তারে তা বর্ণিত আছে। এ বিষয়ে স্বতন্ত্র অনেক বই—পুস্তকও আছে। এখানে সংক্ষেপে ক্রয়—বিক্রয়সংক্রান্ত শরীয়তের মৌলিক কিছু শর্ত তুলে ধরা হলো⸻\n০১. যে পণ্যের ক্রয়—বিক্রয় করা হবে তা শরীয়তের দৃষ্টিতে সম্পদ হতে হবে। সম্পদ নয় এমন কিছুর ক্রয়—বিক্রয় জায়েয নেই।—বাদায়েউস সানায়ে : ৪/৩৩০\nশরীয়তের দৃষ্টিতে সম্পদ নয় এমন কিছু উদাহরণ⸻\nক. যার ইন্দ্রিয়গ্রাহ্য অস্তিত্ব নেই। অর্থাৎ এমন কিছুর ক্রয়—বিক্রয় করা হলো যা ধরা, ছেঁায়া বা কোনো ইন্দ্রিয় দিয়ে উপলব্ধি করা যায় না। যেমন : শুফআর অধিকার।—আদদুররুল মুখতার ও রদ্দুল মুহতার : ৫/২২\nবিষয়টি আমরা এভাবেও বুঝতে পারি, ধরুন, কোনো হকার একটি এপার্টমেন্টে দীর্ঘদিন যাবৎ পত্রিকা বিক্রয় করে আসছে। যার ফলে সে এ এপার্টমেন্টে পত্রিকা বিক্রয় করাকে একমাত্র তার অধিকার মনে করে। অন্য কোনো হকারকে এখানে পত্রিকা বিক্রয় করার সুযোগ দেয় না। এখন সে এ এপার্টমেন্ট ছেড়ে দিতে চায়। তাই অন্য হকারের কাছে অর্থের বিনিময়ে এখানে পত্রিকা বিক্রয়ের অধিকার বিক্রয় করল। শরীয়তের দৃষ্টিতে এ বিক্রয় জায়েয নয়।—কিতাবুন নাওয়াযেল : ১১/৫৮\nখ. যে বস্তু মালিকানাধীন হওয়ার উপযুক্ত নয় তা—ও শরীয়তের দৃষ্টিতে সম্পদ নয়। যেমন : স্বাধীন মানুষ।—বাদায়েউস সানায়ে : ৪/৩৩০\nগ. যে বস্তুর সর্বপ্রকার ব্যবহার নাজায়েয যেমন : মদ, শূকর প্রভৃতি। শরীয়তের পরিভাষায় এগুলো সম্পদ নয়।—বাদায়েউস সানায়ে : ৪/৩৩৩, ৪৩৬\nমাসআলা : যে বস্তু নাজায়েয কাজের জন্য তৈরি করা হয়েছে কিন্তু তাতে পরিবর্তন পরিবর্ধন করে জায়েয কাজেও ব্যবহার করার সুযোগ আছে, এমন বস্তুর বিক্রয় মাকরুহে তাহরীমী। অর্থাৎ বিক্রয় করলে বিক্রয় সংঘটিত হবে; কিন্তু কবীরা গোনাহ হবে। যেমন : মূর্তি, প্রাণীর সুস্পষ্ট চেহারাবিশিষ্ট পুতুল, দাবার গুটি ইত্যাদি।—বাদায়েউস সানায়ে : ৪/৩৩৭\nমাসআলা : যে বস্তু জায়েয ও নাজায়েয উভয় ক্ষেত্রে ব্যবহার করা যায় তাকে নাজায়েয কাজে সহযোগিতা করার উদ্দেশ্যে বিক্রয় করলে গোনাহ হবে। কোনো ক্রেতা নাজায়েয কাজে ব্যবহার করবে বলে নিশ্চিত জানা থাকলে তার কাছে বিক্রয় করাও গোনাহ। যেমন : সন্ত্রাসীর কাছে অস্ত্র বিক্রয় করা।—ফিকহুল বুয়ূ : ১/১৯৩—১৯৪\nমাসআলা : যে বস্তু ব্যবহার করা মাকরুহ তা বিক্রয় করাও মাকরুহ। যেমন : বিড়ি, সিগারেট।—ফাতাওয়া দারুল উলূম যাকারিয়া : ৫/১৩৪\nঘ. মানুষের দৃষ্টিতে যার মূল্য নেই। যেমন : গমের একটি দানা, পচাঁ—গলা খাবার।—রদ্দুল মুহতার : ৫/৪, ইতরে হেদায়া : ৭৩\nঙ. মানুষের শরীরের কোনো অঙ্গও শরীয়তের দৃষ্টিতে সম্পদ নয়। তাই এর ক্রয়—বিক্রয় জায়েয নেই।—বাদায়েউস সানায়ে : ৪/৩৩৩\n০২. ক্রয়—বিক্রয়ের মৌলিক শর্তগুলোর দ্বিতীয়টি হলো পণ্যের অস্তিত্ব থাকতে হবে। যে বস্তু এখনো অস্তিত্ব লাভ করেনি তার বিক্রয় সংঘটিত হবে না। যেমন : গাছে ফল ধরার পূর্বেই ফল বিক্রয় করে ফেলা। পশুর বাচ্চা জন্মের পূর্বেই বিক্রয় করে ফেলা।—বাদায়েউস সানায়ে : ৪/৩২৬\n০৩. যে পণ্য বিক্রয় করা হবে তা বিক্রেতার মালিকানাধীন হতে হবে। যে বস্তু বিক্রেতার মালিকানাধীন নয় তার বিক্রয় সংঘটিত হবে না। যেমন : মুক্ত পাখি, বনের পশু বা নদীতে থাকা মাছ শিকার না করেই বিক্রয় করা।—বাদায়েউস সানায়ে : ৪/৩৩৯—৩৪০\n৪. পণ্য হস্তান্তরে সক্ষম হওয়া। বিক্রেতা যে বস্তুকে হস্তান্তর করতে সক্ষম নয় তার বিক্রয় সংঘটিত হবে না। যেমন : পুকুরে থাকা নিজের মালিকানাধীন মাছ, নিজের মালিকানাধীন যে পাখি উড়ে গেছে, নিজের মালিকানাধীন যে পশু হারিয়ে গেছে ইত্যাদি। অন্যের কাছে যে পাওনা আছে তা দেনাদার ব্যতীত তৃতীয় কারও কাছে বিক্রয় করাও এর অন্তভুর্ক্ত।—বাদায়েউস সানায়ে : ৪/৩৪১—৩৪৩\n৫. পণ্য নিজের কবজায় থাকা। যে বস্তু ক্রয় করার পর এখনো হস্তগত করেনি তার বিক্রয় সহীহ হবে না; বরং ফাসেদ হবে। তবে জমি ক্রয় করার পর হস্তগত করার পূর্বে অন্যত্র বিক্রয় করা জায়েয আছে।—বাদায়েউস সানায়ে : ৪/৩৯৪; ফাতহুল কাদীর : ৬/৪৭১—৪৭২\n০৬. পণ্য নির্দিষ্ট হতে হবে। পণ্য নির্দিষ্ট না করলে বিক্রয় সহীহ হবে না; বরং ফাসেদ হবে।\nমাসআলা : যদি কয়েকটি পণ্য থেকে অনির্দিষ্ট একটি বিক্রয় করে এবং সেগুলোর মাঝে তফাত থাকে; যেমন : ছাগলের পাল থেকে একটি ছাগল বিক্রয় করল, তাহলে এই বিক্রয় ফাসেদ হবে। তবে যদি বিক্রয় চুক্তিতে ক্রেতা বা বিক্রেতা নিজের পছন্দমতো একটিকে নির্ধারণ করার অধিকারের শর্ত করে নেয়, তাহলে চুক্তি ফাসেদ হবে না। যেমন বলল, আমি এই তিনটি ছাগল থেকে একটি ক্রয় করলাম এই শর্তে যে, তিনদিনের ভেতর একটিকে নির্দিষ্ট করে নেব।\nমাসআলা : যদি এমন হয় যে, কয়েকটি পণ্য থেকে অনির্দিষ্ট একটি বিক্রয় করল এবং সেগুলোর মাঝে তফাত নেই; যেমন : দশ মণ ধানের স্তুপ থেকে এক মণ ধান বিক্রয় করল, তাহলে বিক্রয় সহীহ হবে। ক্রেতা যেদিক থেকে ইচ্ছা এক মণ নিয়ে নিতে পারবে।—বাদায়েউস সানায়ে : ৪/৩৫৯—৩৬৪; ফিকহুল বুয়ূ : ১/৩৭০—৩৭১\n০৭. পণ্য নগদ হস্তান্তর করতে হবে। সাধারণত বিক্রয় চুক্তির সঙ্গে সঙ্গেই ক্রেতা পণ্য হস্তগত করার অধিকার লাভ করে। তাই পণ্য হস্তান্তরের জন্য পরবতীর্ কোনো সময় নিধার্রণ করা সহীহ নয়। এমন শর্ত করলে চুক্তি ফাসেদ হয়ে যাবে।—বাদায়েউস সানায়ে : ৪/৩৮৪; ইতরে হেদায়া : ৭৬\nতবে বিনা শর্তে ক্রেতা যদি পণ্য হস্তান্তরের জন্য বিক্রেতাকে কিছু সময় দেয় বা বিক্রেতা পণ্য হস্তান্তরের জন্য প্রস্তুত থাকা সত্ত্বেও ক্রেতা পণ্য গ্রহণে বিলম্ব করে তাহলে সমস্যা নেই।—ফিকহুল বুয়ূ : ১/৫৩৪\nমাসআলা : বাইয়ে সলম ও ইসতিসনা (দুই প্রকারের বিশেষ বিক্রয়) উল্লিখিত বিধান থেকে ব্যতিক্রম। (স্বতন্ত্র শিরোনামে এর আলোচনা আসবে, ইনশাআল্লাহ)\n০৮. বাকিতে বিক্রয় করলে চুক্তির সময়ই সুস্পষ্টভাবে মেয়াদ নির্ধারণ করতে হবে। যদি মেয়াদ অনির্দিষ্ট থাকে বা অস্পষ্ট থাকে; যেমন বলল : ধান কাটা হলে মূল্য দেব, তাহলে চুক্তি ফাসেদ হয়ে যাবে।—বাদায়েউস সানায়ে : ৪/৩৯১\nমাসআলা : কিস্তিতে বিক্রয় করলে কিস্তির সংখ্যা ও প্রত্যেক কিস্তির পরিমাণ নির্দিষ্ট করতে হবে।—ফিকহুল বুয়ূ : ১/৫৩৯\nমাসআলা : বাকি বা কিস্তিতে বিক্রয়ের কারণে নগদ মূল্যের চেয়ে অতিরিক্ত মূল্য নির্ধারণ করা জায়েয আছে।—ফিকহুল বুয়ূ : ১/৫৪২\n০৯. মূল্য সুনির্দিষ্ট হতে হবে। মূল্যে যদি অস্পষ্টতা থাকে তাহলে চুক্তি ফাসেদ হয়ে যাবে।—বাদায়েউস সানায়ে : ৪/৩৫৯; ফিকহুল বুয়ূ : ১/৪২৩\nমাসআলা : বিক্রেতা বলল, নগদ মূল্য প্রদান করলে এর মূল্য একশত টাকা; বাকিতে দিলে একশত বিশ টাকা। ক্রেতা এতে সম্মত হয়ে পণ্য নিয়ে নিল, কিন্তু মূল্য কি নগদ না বাকি তা নির্ধারণ করল না, তাহলে চুক্তি ফাসেদ হয়ে যাবে। যদি নগদ বা বাকি কোনো এক সুরত নিধার্রণ করে নেয় তাহলে সহীহ হবে।—ফিকহুল বুয়ূ : ১/৫৪২\n১০. লেনদেন সুদমুক্ত হতে হবে।—বাদায়েউস সানায়ে : ৪/৪০০\nসাধারণত টাকা—পয়সা বা অন্য কোনো মুদ্রার বিনিময়ে মানুষ পণ্য বেচাকেনা করে। তবে যদি পণ্যের বিনিময়ে পণ্য বা মুদ্রার বিনিময়ে মুদ্রা বেচাকেনা করে তাহলে লেনদেনটি সুদমুক্ত হওয়ার জন্য বিশেষ শর্ত রয়েছে। তা হলো̶\nক. যে বস্তু ওজন বা পাত্রের পরিমাপ (যেমন : গ্রাম, লিটার, সের) হিসেবে লেনদেন করা হয় তা সমজাতীয় বস্তুর সঙ্গে বিনিময় করা হলে লেনদেনটি সমপরিমাণে ও নগদ হতে হবে। যদিও বিনিময়কৃত বস্তুদ্বয়ের মানে তফাত থাকে। যেমন : মোটা ধান দিয়ে চিকন ধান ক্রয় করা হলে উভয় প্রকার ধানের পরিমাণ সমান হতে হবে এবং নগদ লেনদেন হতে হবে। কোনো বিনিময় বাকি রাখার শর্ত করা যাবে না।\nখ. যে বস্তু ওজন বা পাত্রের পরিমাপ (যেমন : গ্রাম, লিটার, সের) হিসেবে লেনদেন করা হয় তা অনুরূপ পরিমাপযোগ্য ভিন্নজাতের বস্তুর সঙ্গে বিনিময় করা হলে নগদ হতে হবে।\nমাসআলা : চাল ও আটা উভয়টি ওজন হিসেবে লেনদেন হয়। তাই এগুলোর জাত ভিন্ন হলেও পরিমাপ এক। তাই চাল দিয়ে আটা বিনিময় করা হলে নগদ হতে হবে। বাকির শর্ত করা যাবে না।\nমাসআলা : দুধ ও আটার পরিমাপ ভিন্ন ভিন্ন। দুধ বিক্রি হয় পাত্রের পরিমাপে আর চাল বিক্রি হয় ওজন হিসেবে। তাই দুধ দিয়ে আটা বিনিময় করা হলে বাকির শর্ত করা যাবে।\nগ. যে বস্তু ওজন বা পাত্রের পরিমাপ (যেমন : গ্রাম, লিটার, সের) হিসেবে লেনদেন করা হয় না, যেমন : গরু ছাগল, তা যদি সমশ্রেণির বস্তুর সঙ্গে বিনিময় করা হয় যেমন : ছাগলের বিনিময়ে ছাগল ক্রয় করল, তাহলে নগদ হতে হবে। কিন্তু ভিন্নজাতের বস্তুর সঙ্গে বিনিময় করলে যেমন : ছাগলের সঙ্গে গরু বিনিময় করল, তাহলে লেনদেন নগদ হওয়া শর্ত নয়। বাকির শর্ত করাও জায়েয হবে।—ফাতহুল কাদীর : ৭/৩—১৩; ফিকহুল বুয়ূ : ২/৬৬৩\n(মুদ্রা ও স্বর্ণ—রুপার বিনিময়—সংক্রান্ত মাসায়েল পরবতীর্ কোনো সংখ্যায় আলোচনা করা হবে, ইনশাআল্লাহ)\n১১. বিক্রয়—চুক্তি সহীহ হওয়ার জন্য একটি শর্ত হলো, বিক্রয়—চুক্তির সঙ্গে এমন কোনো শর্ত করা যাবে না, যে শর্ত বিক্রয়—চুক্তির সঙ্গে সঙ্গতিপূর্ণ নয় এবং এর কারণে ক্রেতা বা বিক্রেতার অতিরিক্ত সুবিধা লাভ হয়। যেমন : ঘর বিক্রয়ের সময় বিক্রেতা শর্ত করল সে এক মাস বিনা ভাড়ায় এই ঘরে বসবাস করবে। বা ক্রেতা ঘর কেনার সময় শর্ত করল তাকে ঘর সাজিয়ে দিতে হবে।—বাদায়েউস সানায়ে : ৪/৩৭৭; ফিকহুল বুয়ূ : ১/৪৮৭\nমাসআলা : যে শর্ত বিক্রয় চুক্তির সঙ্গে সঙ্গতিপূর্ণ তার কারণে চুক্তি ফাসেদ হবে না। যেমন : বাকি বিক্রির সময় মূল্যের বিপরীতে বন্ধক রাখার শর্ত করল অথবা ক্রেতা জমি ক্রয়ের সময় রেজিস্ট্রি করে দেওয়ার শর্ত করল।—বাদায়েউস সানায়ে : ৪/৩৮০; ফিকহুল বুয়ূ : ১/৪৮৭\nমাসআলা : যে শর্তের ব্যাপক প্রচলন হয়ে গেছে তাতে ক্রেতা—বিক্রেতা কারও সুবিধা থাকলেও তার কারণে চুক্তি ফাসেদ হবে না। যেমন : ওয়ারেন্টি বা বিক্রয়োত্তর সেবা দেওয়ার শর্তে কোনো বস্তু বিক্রয় করল।—বাদায়েউস সানায়ে : ৪/৩৮১; ফিকহুল বুয়ূ : ১/৪৮৭\nসহীহ ও ফাসেদ বিক্রয়ের বিধানগত পার্থক্য\nমাসআলা : ক্রয়—বিক্রয়ের সকল শর্ত রক্ষা করে বিক্রয়—চুক্তি সম্পন্ন হলে তাকে সহীহ বিক্রয় বলা হয়। সহীহ বিক্রয়—চুক্তিতে যদি ক্রেতা—বিক্রেতা বা অন্য কারও জন্য এখতিয়ার বা ইচ্ছাধিকারের শর্ত না থাকে তাহলে তার বিধান হলো, বিক্রয়টি ‘সলম’ শ্রেণির না হলে চুক্তির সঙ্গে সঙ্গে ক্রেতা পণ্যের মালিক হয়ে যায়। সুতরাং ক্রেতার ওপর আবশ্যক হবে মূল্য প্রদান করা এবং বিক্রেতার ওপর আবশ্যক হবে পণ্য হস্তান্তর করা।—ফিকহুল বুয়ূ : ২/৭৭৬\nমাসআলা : সহীহ বিক্রয় যদি নগদ হয় তাহলে বিক্রেতার জন্যে মূল্য হস্তগত না হওয়া পর্যন্ত পণ্য আটকে রাখার অধিকার আছে। তবে ক্রেতার জন্যে পণ্য হস্তগত না হওয়া পর্যন্ত মূল্য প্রদান থেকে বিরত থাকার অধিকার নেই। এ বিধান হবে যদি পণ্য উপস্থিত থাকে। তবে যদি ক্রেতা—বিক্রেতার নিকটে পণ্য উপস্থিত না থাকে তাহলে পণ্য উপস্থিত না করা পর্যন্ত মূল্য প্রদান থেকে ক্রেতা বিরত থাকতে পারবে।—বাদায়েউস সানায়ে : ৪/৪৮৮—৪৮৯; ফিকহুল বুয়ূ : ২/৭৭৬—৭৭৭\nমাসআলা : পূর্বে কিছু শর্তের ব্যাপারে বলা হয়েছে, ওই শর্তের লঙ্ঘন হলে বিক্রয়—চুক্তি ফাসেদ হয়ে যায়। এ ধরনের কোনো শর্তের লঙ্ঘনের কারণে চুক্তি ফাসেদ হয়ে গেলে তাতে নিম্নোক্ত বিধানসমূহ প্রযোজ্য হয়⸻\nএক. ফাসেদ বিক্রয়—চুক্তিতে জড়িত হওয়া নাজায়েয। এমন চুক্তি করে ফেললে তা প্রত্যাহার করা এবং পণ্য ও মূল্যের লেনদেন থেকে বিরত থাকা ক্রেতা—বিক্রেতা উভয়ের ওপর ওয়াজিব।\nদুই. ফাসেদ বিক্রয়ের পণ্য ক্রেতা যদি হস্তগত না করে তাহলে তাতে ক্রেতার মালিকানা সাব্যস্ত হবে না।\nতিন. ক্রেতা যদি বিক্রেতার অনুমতিক্রমে পণ্য কব্জা করে ফেলে তাহলে ক্রেতা অপবিত্রভাবে পণ্যের মালিক হবে। এটা খাওয়া, পান করা, পরিধান করা বা অন্য কোনোভাবে ব্যবহার করা জায়েয হবে না। তবে যদি ফাসেদ হওয়ার কারণ দূর করে নতুনভাবে চুক্তি করে তাহলে জায়েয হবে।\nপাঁচ. যেহেতু পণ্য হস্তগত করার পর তাতে ক্রেতার মালিকানা সাব্যস্ত হয় যদিও অপবিত্রভাবে, তাই তাতে ক্রেতার হস্তক্ষেপ কার্যকর হবে। যেমন : তৃতীয় কারও কাছে এই পণ্য বিক্রয় করলে কার্যকর হবে। তবে ক্রেতার জন্যে এর লাভ হালাল হবে না; বরং সদকা করে দেওয়া ওয়াজিব হবে।\nছয়. যদি ক্রেতার হাতে পণ্য না থাকে, যেমন : ক্রেতার হাতে পণ্য নষ্ট হয়ে গেল অথবা তাতে এমন কিছু করল যার কারণে ফেরত দেওয়া অসম্ভব, তাহলে ক্রেতা বিক্রেতাকে পণ্যের হুবহু অনুরূপ বস্তু বা বাজারদর প্রদান করবে এবং মূল্য ফেরত নেবে।—ফিকহুল বুয়ূ : ২/৯৬০\nমাসআলা : কিছু শর্তের ব্যাপারে বলা হয়েছে, ওই শর্তের লঙ্ঘন হলে বিক্রয় সংঘটিত হয় না। এ ধরনের কোনো শর্তের লঙ্ঘন হলে চুক্তিকে বাতিল বলা হয়। বিক্রয়—চুক্তি বাতিল হয়ে গেলে তাতে ক্রয়—বিক্রয়ের কোনো বিধান প্রযোজ্য হবে না।—বাদায়েউস সানায়ে : ৪/৫৯১\nসমাজে প্রচলিত কিছু লেনদেনের দৃষ্টান্ত :\nগাছে ফল ধরার পূর্বেই বিক্রয় করা\nবর্তমানে অনেক এলাকায় গাছে ফল ধরার পূর্বেই বাগানের ফল বিক্রয় করে দেওয়া হয়। অথচ এটা অস্তিত্বহীন বস্তুর বিক্রয়। কারও মতেই এটা জায়েয নয়।\nতবে যখন ধরে এবং মানুষ বা পশুর খাবারের উপযোগী হয় তখন বিক্রয় করা সর্বসম্মতভাবে জায়েয হবে। আর যদি এমন হয় যে, মাত্র ফল ধরেছে তবে খাবারের উপযোগী হয়নি, এমনকি পশুর খাবারেরও উপযুক্ত হয়নি, তার ব্যাপারে হানাফী মাশায়েখদের মতভেদ আছে। পরবতীর্ ফুকাহায়ে কেরাম জায়েয হওয়ার মত গ্রহণ করেছেন। তবে ফুল থাকা অবস্থায় বিক্রয় করা জায়েয হবে না।\nগাছ বা বাগানের কিছু ফল ধরেছে, কিছু এখনও ধরেনি এমতাবস্থায় সব ফল (যা ধরেছে, যা ধরেনি) বিক্রয় করা জায়েয হবে কি না, সে ব্যাপারে মতভেদ আছে। এক্ষেত্রে মূল মাযহাব হলো, শুধু যেসব ফল ধরেছে সেগুলোর বিক্রয় জায়েয হবে। কেননা, যে ফল এখনও বের হয়নি তা অস্তিত্বহীন। তবে মালেকী মাযহাব ও কতক হানাফী ফকীহের মতে সবগুলোর বিক্রয় জায়েয হবে। তারা বিক্রয়ের ক্ষেত্রে বিদ্যমান ফলগুলোকে মূল আর পরবর্তীতে যেসব ফল বের হবে সেগুলোকে মূলের অধীন সাব্যস্ত করেন। বর্তমানে এ অবস্থায় ফল বিক্রয় করার ব্যাপক প্রচলন হয়ে গেছে। তাই বর্তমানের ফুকাহায়ে কেরাম এ অবস্থায়ও সকল ফল বিক্রয় জায়েয হওয়ার মত গ্রহণ করেছেন। তবে এ বিক্রয়ে শুধুমাত্র ওই সব ফলই অন্তর্ভুক্ত করা জায়েয হবে, যেগুলো এক ফলনে বের হয় এবং এক ফলন শেষ হতে এক বছরের বেশি সময় লাগে না। যে ফলন এখনো শুরু হয়নি তা বিক্রয় করা জায়েয হবে না।\nমোটকথা, যে গাছ বা বাগানের কিছু ফল ধরেছে আর কিছু এখনও ধরেনি, সে গাছ বা বাগানের এক ফলনের সকল ফল বিক্রয় করা জায়েয হবে, যদি এক ফলন শেষ হতে এক বছরের বেশি সময় না লাগে।\n—ইমদাদুল ফাতাওয়া : ৩/৯৯—১০২; আহসানুল ফাতাওয়া : ৬/৪৮৫—৪৮৭; ফিকহুল বুয়ূ : ১/৩২৬—৩২৯\nবিক্রয়ের পর গাছে ফল রেখে দেওয়া\nফল ধরার পর গাছে রেখেই বিক্রয় করার যে মাসআলা উল্লেখ করা হয়েছে তাতে যদি বিক্রয়ের পরপর ফল কেটে ফেলার শর্ত থাকে, তাহলে জায়েয হওয়ার ব্যাপারে কারও দ্বিমত নেই। যদি বিক্রয় শর্তহীন হয়; বিক্রয়ের পর ক্রেতা ফল কেটে নিতে হবে বা গাছে রেখে দেবে এমন কোনো শর্ত না করা হয়, তাহলেও এই বিক্রয় জায়েয হবে। কেননা, তাতে চুক্তির দাবি—পরিপন্থি কোনো শর্ত করা হয়নি।\nযদি ক্রেতা ক্রয়ের পর নির্ধারিত মেয়াদ পর্যন্ত গাছে ফল রাখার শর্ত করে তাহলে বিক্রয়—চুক্তির মাঝে অতিরিক্ত শর্ত করা হচ্ছে। যার কারণে পূর্ববতীর্ ফকীহগণের ফত্ওয়া হলো, এ শর্তের কারণে চুক্তি ফাসেদ হয়ে যাবে। তবে বর্তমানে এমন শর্তের প্রচলন হয়ে গেছে। পূর্বে উল্লেখ করা হয়েছে, যে শর্তের প্রচলন হয়ে যায় তার কারণে চুক্তি ফাসেদ হয় না। তাই বর্তমানে এই শর্ত জায়েয হবে।—ইমদাদুল ফাতাওয়া : ৩/৯৬; আহসানুল ফাতাওয়া : ৬/৪৮৬, ৪৯০; ফিকহুল বুয়ূ : ১/৩২৯—৩৩৩\nঅনির্দিষ্ট প্লট বিক্রয় করা\nকখনো ফুট বা মিটার হিসেবে জমির প্লট বিক্রয় করা হয়। স্থান নির্ধারণের কাজটি ভবিষ্যতের জন্যে রেখে দেওয়া হয়। সাধারণত কোনো কোম্পানি বড় জমি ক্রয় করে। এরপর সাধারণ মানুষের কাছে ফুট বা মিটার হিসেবে প্লট বিক্রয় করে। যেমন : একেকটি প্লট ৫০০ মিটারের। তবে ক্রয়ের সময় ৫০০ মিটারের স্থানটি নির্দিষ্ট করা হয় না। কোম্পানির পরিকল্পনা অনুযায়ী পরবর্তীতে নির্দিষ্ট করা হয়। প্রশ্ন হলো, এই বিক্রয়টি সহীহ হবে কি না? প্লটের ক্রেতা অন্য কারও কাছে এটা বিক্রয় করতে পারবে কি না?\nফিকহের কিতাবে এর কাছাকাছি একটি মাসআলা উল্লেখ আছে। সে মাসআলাটি হলো, কোনো ব্যক্তি কোনো বাড়ি থেকে অনির্দিষ্ট দশ হাত বিক্রয় করল। ইমাম আবূ হানিফা রহ. এর মতে পণ্য অজ্ঞাত থাকার কারণে এই বিক্রয়টি ফাসেদ। তাই প্লট বিক্রয়ের উপরোক্ত পদ্ধতি সহীহ হবে না। তবে যদি প্লটের স্থান নির্ধারিত হওয়ার পূর্বে বিক্রয়—চুক্তি না করে দু—পক্ষ মিলে পরবতীর্ সময়ে ক্রয়—বিক্রয় করার ব্যাপারে ওয়াদা করে এবং মূল্য পরিশোধ করা সহজ হওয়ার জন্য বিক্রেতা পক্ষের নিকট ক্রেতা পক্ষ অর্থ জমা করতে থাকে, তাহলে জায়েয হবে। পরবর্তীতে যখন প্লটের স্থান নির্ধারণ হবে তখন বিক্রয়—চুক্তি করবে। এবং পূর্বে জমাকৃত অর্থ মূল্য হিসেবে সাব্যস্ত করে নেবে। এ অবস্থায় প্লটের স্থান নির্ধারণ করে ক্রয়—চুক্তি করার পূর্বে ক্রেতার জন্য অন্যত্র বিক্রয় করা জায়েয হবে না।—আল বাহরুর রায়েক : ৫/৪৮৭—৪৮৮; রদ্দুল মুহতার : ৫/৫১; ফিকহুল বুয়ূ : ১/৭৪—৭৫, ৩৭৬—৩৭৭\nপ্রতিবিপ্লবের কবলে আরব বসন্তের সূতিকাগার\nমাওলানা শাহেদ হারুন\n২০১১ সালে যে আরব বসন্ত দেখা দেয় তার সূতিকাগার ছিল আফ্রিকা মহাদেশের উত্তরে অবস্থিত ছোট একটি দেশ তিউনিসিয়া। এখান থেকে চৈত্রের দাবানল ছড়িয়ে পড়ে সমগ্র আরব বিশ্বে। অনেক দেশে তা ব্যর্থ হলেও সফল হয় বিভিন্ন দেশে। যেমন মিশরের মতো গুরুত্বপূর্ণ একটি দেশে সুষ্ঠু নির্বাচনের মাধ্যমে প্রথমবারের মতো গণতান্ত্রিক সরকার নির্বাচিত হয়, যারা ছিল ইসলামপন্থি। সেই আরব বসন্তের ঢেউ আছড়ে পড়ে সিরিয়ায়। দেশটি জড়িয়ে পড়ে গৃহযুদ্ধে। সেখানে গণতন্ত্র কায়েম না হলেও দেশটি কার্যত টুকরো টুকরো হয়ে যায়। আসাদ সাহেব সিংহাসন আঁকড়ে ধরে বসে থাকলেও সিরিয়ার অনেক এলাকা এখন তার বেহাত। লিবিয়ার স্বৈরশাসক গাদ্দাফির পরিণতিও আমাদের জানা। তার পতনে কাজের কাজ এতটুকুই হলো যে লিবিয়া এখন সিরিয়ার মতোই ভঙ্গুর রাষ্ট্র। অর্ধেক আমার দখলে তো বাকিটা তোমার। তবে এর ব্যতিক্রম আমরা কিছু কিছু দেশে দেখতে পেয়ে আশ্বস্ত ছিলাম। যেমন, প্রেসিডেন্ট তাবুন শাসিত আলজেরিয়াকে মোটামুটি গণপ্রতিনিধিত্বমূলকই বলা চলে। এখনও সেখানে মোটামুটি স্থিতিশীলতা বিরাজ করছে। তবে ভালোর চাইতে মন্দই দেখা দিল বেশি। ইয়েমেন হলো দ্বিখণ্ডিত। উপসাগরীয় দেশগুলোতে আরব বসন্ত তেমন একটা সুবিধা করতে পারেনি। রাজা—বাদশাহরা উলটো টাকা খরচ করে মিশরের গণতান্ত্রিক সরকারকে উৎখাত করতে সমর্থ হয়। লিবিয়ায় সফল না হলেও দেশটিকে অন্তত ভেঙে অস্থিতিশীল করে দিতে পেরেছে। তাদের সহায়তায় আসাদ সাহেবও নিজ গদিটা কোনোমতে টিকিয়ে রাখতে পেরেছেন। এ সবকিছু থেকে অনেকটা হেফাজতে ছিল আরব বসন্তের সূতিকাগার তিউনিসিয়া। এর মাঝেও নির্বাচন হয়ে গেল। সরকারের পালাবদল প্রক্রিয়াটা ছিল স্বচ্ছ। কিন্তু হঠাৎ করে জুলাই মাসে আমরা শুনতে পাই সেখানে সংসদ ভেঙে দেওয়া হয়েছে। উৎখাত করা হয় ইসলামপন্থি বৈধ সরকারকে। কতৃর্ত্ববাদী সরকার আবার শুরু করেছে দমন—নিপীড়ন। দেশটি আবার হারিয়ে যায় সামরিক শাসনের অন্ধকার কৃষ্ণগহ্বরে। নেপথ্য কারণগুলো আমরা বিশ্লেষণ করে দেখতে পারি এবং তার আলোকে ভবিষ্যৎটাও কিছুটা অনুমান করে দেখতে পারি।\nহঠাৎ করেই প্রেসিডেন্টে কাইস সাইদ গেল ২৫ জুলাই পার্লামেন্ট ভেঙে দিলেন এবং প্রধানমন্ত্রীকে বরখাস্ত করলেন। ইসলামপন্থিরা বললেন, এটা তো একটা ন্যক্কারজনক প্রতিবিপ্লব। তবে যথারীতি প্রেসিডেন্ট সাইদ বলেন, সংবিধান অনুযায়ী তিনি অবশ্যই নির্বাচিত সরকার ফিরিয়ে আনার ব্যবস্থা করবেন।\nএই পার্লামেন্ট ভাঙার পেছনে প্রেসিডেন্ট সাইদের যুক্তি এটাই ছিল যে, অর্থনৈতিক অবস্থার অনেক অবনতি হয়ে গিয়েছিল। তা ছাড়া সরকার ঠিকমতো করোনার প্রাদুর্ভাব মোকাবেলা করতে পারেনি। এর প্রতিবাদে ইসলামপন্থি ক্ষমতাসীন হারাকাতুন—নাহদা পর্টির নেতা বলেন, পার্লামেন্ট ভেঙে দেওয়াটা হচ্ছে গণতন্ত্রের ওপর নগ্ন হামলা। তিনি তাঁর সমর্থকদের রাস্তায় নেমে যেতে বললেন। তারা কথামতো তা করলেও কর্তৃত্ববাদী প্রেসিডেন্টের পক্ষেও লোকজন রাস্তায় নামে পুলিশের ছত্রছায়ায়। আর ওস্তাদের মাইর হিসেবে সামরিক প্রশাসন স্পষ্টতই ক্ষমতাসীন প্রেসিডেন্টের প্রতি তাদের সমর্থন ব্যক্ত করে।\nএতে উৎসাহিত হয়ে প্রেসিডেন্ট সাইদ প্রতিরক্ষামন্ত্রী ইবরাহিম আল—বারতাজি এবং অন্যান্য আরও অনেক মন্ত্রীকে বরখাস্ত করেন। তা দেখে নির্বাচিত ও বৈধ প্রধানমন্ত্রী হিশাম আল—মাশিশি বলেন, বর্তমান প্রেসিডেন্ট যাকে চান তাকেই ক্ষমতা বুঝিয়ে দেওয়া হবে, যাতে পরিস্থিতির আর অবনতি না হয়। তিনি যেখানেই যাবেন তিউনিসের খেদমতই করে যাবেন। তাঁর এই সুবোধ বক্তব্যে উৎসাহিত হয়ে প্রেসিডেন্ট সাইদ আগস্ট ২৭ পর্যন্ত দেশব্যাপী কারফিউ জারি করে দিলেন।\n৩০ জুলাই সংসদ সদস্য ইয়াসিন আল—আয়ারিকে ধরে নিয়ে যায় সাদা পোশাকের নিরাপত্তা বাহিনীর লোকজন। তাঁর অপরাধ, সাইদের সমালোচনায় তিনিই ছিলেন সবচাইতে মুখর। পরবর্তী পদক্ষেপ হিসেবে প্রেসিডেন্ট সাইদ সংসদ সদস্যদের আইনি সুরক্ষা তুলে নেওয়ার ঘোষণা দেন। ভয়াবহ ব্যাপার হলো, আল—আয়ারিকে কয়েক দিন পর দেখা গেল সামরিক আদালতে। তার বিরুদ্ধে ঠুনকো এক অপরাধের অভিযোগ তোলা হয়। ২০১৮ সালে মিলিটারির সমালোচনা করার দায়ে তাকে জেলে পাঠানো হলো। আতঙ্ক ছড়িয়ে দিতে আরেক সংসদ সদস্য মাহের যায়েদকে কারাদণ্ড দেওয়া হলো সাবেক প্রেসিডেন্ট আল—বাজির সমালোচনা করার জন্য। আমরা যেখানে দেখছি এটা হচ্ছে মূলত একধরনের সামরিক অভ্যুত্থান, সেখানে অনেক বিশ্লেষক প্রেসিডেন্ট সাইদের বেসামরিক খোলসের জন্য এটাকে আমলাতান্ত্রিক অভ্যুত্থান হিসেবেই দেখছেন।\nঘটনার সূত্রপাত হয় যখন ইসলামের জন্য অবমাননাকর কিছু চিত্রকর্ম প্রদর্শন করা হলে সালাফিরা মাঠে নামে। তবে তাদের এই বিশৃঙ্খলা থেকে সুযোগটা নেয় আরব বসন্তের বিপক্ষ শক্তি। তারা সুযোগ লুফে নিতেও দেরি করেনি। বিশেষজ্ঞদের মতে এতে বলির পাঠা হতে হয় জনগণকে, যারা চেষ্টা করে যাচ্ছিল গণতান্ত্রিক প্রশাসনের সহযোগিতায় নিজেদের কিছু আর্থসামাজিক মৌলিক অধিকার আদায় করতে। তবে সালাফিরা ক্ষেত্র প্রস্তুত করে দিলে তার সুযোগটা নেয় সাবেক স্বৈরশাসক যয়নুল আবেদীন বিন আলীর রেখে যাওয়া সমর্থকরা। জনগণের ইসলামী মনোভাবকে পঁুজি করেই তারা সালাফিদের মাধ্যমে এই নাটকের সৃষ্টি করে ক্ষমতা লুফে নেয় প্রেসিডেন্ট সাইদের মাধ্যমে। তবে নির্বাচিত সরকার অর্থনৈতিক সংস্কারে ব্যর্থ হওয়ায় তাদের এই পথ আরও সুগম হয় বলে মনে করেন রাজনৈতিক বিশ্লেষকগণ।\nতবে সালাফি নেতৃবৃন্দ বোঝাতে চেয়েছেন তারা আসলে সাবেক স্বৈরশাসকের সমর্থকগোষ্ঠী এবং মিডিয়ার অপপ্রচারের শিকার। এই ষড়যন্ত্র শুধু তাদের বিরূদ্ধে নয়; বরং ইসলামই হলো বিরুদ্ধবাদীদের আসল টার্গেট। তাদের মতে আলোচনার টেবিলে বসলেই কে কতটুকু দায়ী তা বের হবে এবং জাতীয় অচলাবস্থা কাটিয়ে উঠারও একটা পথ বের হয়ে যাবে।\nএকটু পেছন ফিরে তাকানো\n২০১১ সালে যয়নুল আবেদীনের পতনের পর গণতান্ত্রিক সরকার ক্ষমতায় এলেও এই দেশের রাজনৈতিক পথ যে খুব একটা মসৃণ ছিল সেটা ভাবারও কোনো কারণ নেই। তার রেখে যাওয়া প্রশাসনের লোকেরা তো সবাই যার যার জায়গায় বহাল ছিল। তাই তারাই ক্ষণে ক্ষণে বিভিন্ন উসকানিমূলক পদক্ষেপ নিয়ে বৈধ সরকারগুলোকে বিভিন্ন বেকায়দায় ফেলার চেষ্টায় থাকত। তার সুফল অবশ্য তারা ২০২১ সালেই পেয়ে যায়। এরই মাঝে কয়েকবার সরকার গঠিত হয়, আবার উৎখাতও হয়। তবে বৈধ ও নির্বাচিত সরকারগুলোও বসে ছিল না। তারাও নিরাপত্তাবাহিনীর মধ্যে অনেক পরিবর্তন আর সংস্কার আনতে সক্ষম হয়েছিল বলে মিশরের মতো অচিরেই তাদেরকে বিদায় নিতে হয়নি। এক্ষেত্রে জনগণের সমর্থনও তাদের অনেক কাজে লাগে।\n২০১৯ সালে তিউনিসিয়ায় এক বিরাট সন্ত্রাসী হামলা চালিয়েও ষড়যন্ত্রকারীরা সফল হতে পারেনি। তা সত্ত্বেও সংবিধানে পরিবর্তন এনে নির্বাচনের ব্যবস্থা করা হয় এবং ইসলামপন্থি সরকার আবার ক্ষমতায় আসে। রাজনৈতিক বিশ্লেষকগণ ধরে নিয়েছিলেন যে অন্তত তিউনিসিয়া গণতন্ত্রের ক্রান্তিকালীন সময়টা ভালোভাবেই পার করতে পেরেছে, সুতরাং তারা এখন আশঙ্কামুক্ত থাকতে পারে। আন—নাহদা মোট ২০% ভোট পায়। পক্ষান্তরে কাইস সাইদ ১৮% পেয়ে বাগিয়ে নেন প্রেসিডেন্টের পদটা। বস্তুত সাবেক প্রেসিডেন্ট কায়েদ আস—সিবসির মৃত্যুতেই তার কপালটা খুলে যায়। তিনিই নির্বাচিত হন সিবসির উত্তরাধিকারী। দ্বিতীয় রাউন্ডে তিনি যে—কোনো আরব নেতাদের মতো অলৌকিকভাবে ৭২% ভোট পেয়ে যান। তবে আইনের এই অধ্যাপকের ছিল না কোনো রাজনৈতিক অভিজ্ঞতা। পক্ষান্তরে রশিদ ঘানুসিকে বানানো হয় স্পিকার। সবাই এই মনে করে আশ্বস্ত হয় যে, এবার বুঝি প্রশাসনের পুরোনোরাও আর কোনো কলকাঠি নাড়ার সুযোগ পাবে না। তাদের দুইজনই তো জনগণ ম্যান্ডেট নিয়ে ক্ষমতায় এসেছে।\nকিন্তু প্রধানমন্ত্রী হতে হলে যে সংখ্যাগরিষ্ঠ ভোটের প্রয়োজন সেটা না হওয়াতেই আকাশে ফেতনার কালো মেঘ জমা হতে থাকে ধীরে ধীরে। সুযোগসন্ধানীরাও অপেক্ষায় থাকে রাজনৈতিক চরম দ্বন্দ্বের। তাহলেই না ঘোলা জলে মাছ ধরার পথ সুগম হবে। যাই হোক, দেন—দরবারের পর এক জাতীয় ঐকমত্যের সরকার গঠিত হয় ২৭ ফেব্রুয়ারি ২০২০ এ। সেটাকে অবশ্য অনেকেই জাতীয় জোড়াতালি সরকার বলে উপহাস করত। নতুন জোড়াতালি সরকারের প্রধান দায়িত্ব হিসেবে দেখা দেয় সেই তৃতীয় বিশ্বের অভিন্ন সমস্যাগুলোর সমাধান। বেকারত্বের নিরসন, গণতান্ত্রিক চর্চার উন্নয়ন এবং আর্থসামাজিক বৈষম্য দূরীকরণ। তবে বিশ্বব্যাপী অন্য যে—কোনো দেশের মতো মড়ার ওপর খাঁড়ার ঘা হয়ে দেখা দেয় কোভিড—১৯। এতে অর্থনীতি ভূলুণ্ঠিত হয়ে পড়ে। স্বভাবতই প্রধান উৎস পর্যটন খাতে ধস নামে, যা জাতীয় আয়ের ৮%। এহেন পরিস্থিতিতে সেই বছর আগস্ট মাসে আল—মাশিশি প্রধানমন্ত্রী নির্বাচিত হন। কিন্তু তাতেও সমস্যার কি আর সমাধান হয়? এ সুযোগটাই পুরোদমে কাজে লাগাল ষড়যন্ত্রকারীরা বিরোধী দলের কাঁধে চড়ে।\nআড়ালের আন্তর্জাতিক স্বার্থ\nএই সময়টাতে লিবিয়ায় চলছিল গৃহযুদ্ধ। সাবেক উপনিবেশ ম্যঁাকরো সাইদকে চাপ দেয় বিপথগামী লিবীয় নেতা জেনারেল হাফতারের পক্ষে থাকতে। কিন্তু সাইদ তা কৌশলে এড়িয়ে যায়। আবার জাতিসংঘ যখন ত্রিপলির সরকারকে স্বীকৃতি দেয় তখন তিনি তাদের প্রতি সমর্থন ব্যক্ত করেন। ক্ষিপ্ত হয়ে ফ্রান্স হাত মেলায় আরব আমিরাতের সাথে। আরব আমিরাত প্রশ্রয় দেয় মহিলা সাংসদ আবীর মুসিকে। আবুধাবী এবং কায়রোর উসকানিতে তিনি বেশ মিটিং—মিছিলের নেতৃত্ব দিয়ে এক অরাজক পরিস্থিতির সৃষ্টি করেন।\nপরিস্থিতি সামাল দিতে সাইদ সেনাবাহিনীর দ্বারস্থ হন। মনে রাখতে হবে, তিউনিসিয়ার সেনাবাহিনী কিন্তু ততটা আগ্রাসি নয়। সাবেক একনায়ক সাহায্য চাইলেও তারা এগিয়ে আসেনি। তবে তাদের ভাষ্যমতে তারা দেশের স্বার্থে এবার সংসদ ভবন ঘেরাও করে রাখে। ঘানুসি এর ব্যাখ্যা চাইলে সেনাবাহিনী সাফ বলে দেয়, তারা শুধু রাষ্ট্রপতির হুকুম পালন করছে।\nখালেস এবং কৃত্রিম আন্তর্জাতিক প্রতিক্রিয়া\nএ ধরনের স্বেচ্ছাচারিতা দেখে বিশ্বব্যাপী প্রভাবশালী দেশগুলো সমালোচনায় মুখর হয়ে ওঠে। তুরস্ক ভ্রাতৃপ্রতিম এই দেশের জনগণের ইচ্ছার বিরূদ্ধে সরকার পরিচালনার জন্য প্রেসিডেন্ট সাইদের সমালোচনা করে। সৌদি আরব খুশি জাহের না করলেও বলে, দেশের স্থীতিশীলতার জন্য তারা যথাসম্ভব সাহায্য করে যাচ্ছে। আর আমেরিকা তার পুরোনো রেকর্ড বাজাতে থাকে। তারা আশা করে, সেখানে গণতান্ত্রিক ধারা ফিরিয়ে আনতে সরকার আন্তরিকভাবে চেষ্টা করে যাবে।\nআপাতত তুরস্ক এই হুমকি দিয়ে পরিস্থিতি পর্যবেক্ষণ করছে যে এর মধ্যে কোনো ধরনের সামরিক অভ্যুত্থানের আভাস পেলে কিংবা গৃহযুদ্ধ দেখা দিলে তুরস্ক চুপচাপ বসে থাকবে না। কারণ, ফ্রান্সের মতো এই দেশে অনেক দিন উসমানি খেলাফতেরও কর্তৃত্ব ছিল!\nPrev post প্রচলিত বিশ্ব ব্যবস্থার টার্গেট ‘ইসলামী শরীয়াভিত্তিক আর্থসমাজ সংস্কৃতি ও রাষ্ট্র’; ‘মৌলবাদ ও সন্ত্রাসে’র নাম দিয়ে তারা যার উত্থানকে রোধ করতে চায়\nNext post হাকীমুল উম্মত : স্মৃতি ও অভিব্যক্তি\nআপনি কি মাসিক নিয়ামতের এজেন্ট/গ্রাহক হতে ইচ্ছুক? অনুগ্রহ করে নিচের লিংক থেকে ফর্মটি পূরণ করুন।\nঅতি শীঘ্রই আমাদের পক্ষ থেকে একজন প্রতিনিধি আপনার সাথে যোগাযোগ করবেন।\nএক তালিবুল ইলমের গল্প\nমানুষ ও তার ভাষা : একটি দার্শনিক বিশ্লেষণ\nআক্রান্ত ফিলিস্তিন এবং সভ্য পৃথিবীর মুখোশ\nকপিরাইট © ২০২১ মাসিক নিয়ামত । সর্বস্বত্ব সংরক্ষিত ।\nজামিয়া আরাবিয়া ইমদাদুল উলূম, ১১/১২ হরিচরণ রায় রোড (মাদরাসা রোড), ফরিদাবাদ, গেণ্ডারিয়া, ঢাকা-১২০৪ ফোন : (+৮৮)০২৪৭৪৪৫৯০০ মোবাইল : ০১৭৪৮৫৯১৩৬৬\nআরও পড়ুন x


৫ ডিসেম্বর: ইতিহাসে আজকের এই দিনে - লাইভনিউজপেপারটুডে\n১৯৬৯ সালের এই দিনে বঙ্গবন্ধু শেখ মুজিবুর রহমান পূর্ব-পাকিস্তানের নামকরণ করেন ‘‘ বাংলাদেশ ”।\nআজ ৫ ডিসেম্বর, ২০১৯, বৃহস্পতিবার। ২১ অগ্রহায়ণ, ১৪২৬ বঙ্গাব্দ।\nগ্রেগরিয়ান বর্ষপঞ্জী অনুসারে বছরের ৩৩৯ তম (অধিবর্ষে ৩৪০ তম) দিন।\n১৭৫৭ – প্রুশিয়ার সেনাবাহিনীর কাছে অস্ট্রিয়া পরাজিত হয়।\n১৭৬৬ – লন্ডনে প্রথম নিলাম ডাক শুরু হয়।\n১৭৯১ – অস্ট্রীয় মিউজিক কম্পোজারভোলফগাং আমাদেউস মোৎসার্ট ভিয়েনায় ৩৫ বছর বয়সে মারা যান।\n১৮১২ – নেপোলিয়ন বোনাপার্ট রাশিয়ায় লজ্জাজনক পরাজয়ের পর ফ্রান্সে ফিরে যায়।\n১৮৪৬ – দুদু মিয়া কর্তৃক নীলকুঠি আক্রমণ।\n১৮৫৪ – অ্যারোন অ্যালেন রিভলবিং থিয়েটার চেয়ার প্যাটেন্ট করেন।\n১৯১৭ – রাশিয়ার বিপ্লবী সরকার ও জার্মানির মধ্যে সন্ধি চুক্তি হয়।\n১৯২৯ – আইরিনা স্বাধীনতা লাভ করে।\n১৯৩৩ – উটাহ ৩৬তম অঙ্গরাজ্য হিসেবে আমেরিকার সাথে যুক্ত হয়।\n১৯৩৬ – সাবেক সোভিয়েত ইউনিয়নের নতুন সংবিধান অনুমোদিত হয়। এর মাধ্যমে ১৯২৪ সালে প্রণীত ফেডারেল সংবিধান বাতিল হয়ে যায়।\n১৯৪১ – দ্বিতীয় বিশ্বযুদ্ধে ইংল্যান্ড ফিনল্যান্ড, হাঙ্গেরী ও রোমানিয়ার বিরুদ্ধে যুদ্ধ ঘোষণা করে।\n১৯৫৫ – এডগার নিক্সন ও রোসা পার্কস আমেরিকায় বর্ণবাদের বিরুদ্ধে সংগ্রামে মন্টেগোমারীতে বাস বয়কট আন্দোলন শুরু করেন। সে সময় নিক্সনকে গ্রেফতার করা হয়।\n১৯৭১ – পাক হানাদার বাহিনীর কবল থেকে মৌলভীবাজারের জুড়ী এলাকাকে (বর্তমান জুড়ী উপজেলা) শত্রুমুক্ত করে।\n১৯৭৭ – মিশরের তৎকালীন প্রেসিডেন্ট আনোয়ার সাদাত সিরিয়া, লিবিয়া, আলজেরিয়া ও দক্ষিণ ইয়েমেনের সাথে কূটনৈতিক সম্পর্ক ছিন্ন করে।\n১৯৮৫ – যুক্তরাজ্য ইউনেস্কোর সদস্যপদ প্রত্যাহার করে।\n১৯৯২ – আলবেনিয়াকে মুসলিম রাষ্ট্র হিসেবে ঘোষণা করা হয়।\n১৯৯৯ – যানজট এড়াতে ব্যাংককে আকাশ ট্রেন সার্ভিস চালু।\n২০১৩ – দক্ষিণ আফ্রিকার বর্ণবাদবিরোধী আন্দোলনের অবিসংবাদিত নেতা নেলসন রলিহ্লাহ্লা ম্যান্ডেলা মৃত্যুবরণ করেন ।\n১৩৭৭ – চীনের সম্রাট জিয়ান ওয়েন।\n১৪৪৩ – পোপ দ্বিতীয় জুলিয়াস।\n১৯০১ – মার্কিন যুক্তরাষ্ট্রের বিনোদন শিল্পের বিগ বস, মিকি মাওসের প্রতিষ্ঠাতা ওয়াল্ট ডিজনী শিকাগো।\n১৯০১ – নোবেল জয়ী জার্মান পদার্থবিজ্ঞানী ওয়ার্নার হাইজেনবার্গ।\n১৯০৫ – কাশ্মীরের রাজনৈতিক নেতা শেখ মোহাম্মদ আব্দুল্লাহ।\n১৯৩২ – মার্কিন পদার্থবিজ্ঞানী শেল্ডন গ্ল্যাশো।\n১৫৬০ – ফ্রান্সের রাজা দ্বিতীয় ফ্রাঙ্কোইস।\nআরো পড়তে পারেন: সন্তানের দ্বীনি জ্ঞান অর্জনে বাবা-মা’র দায়িত্ব\n১৮৭০ – ফরাসি ঔপন্যাসিক ও নাট্যকার আলেকসাঁদ্র দ্যুমার।\n১৮৯০ – অস্ট্রিয়ান-আমেরিকান চলচ্চিত্র নির্দেশক, চলচ্চিত্রকার ফ্রিৎস ল্যাং।\n১৯২৬ – প্রখ্যাত ফরাসী চিত্রশিল্পী ক্লোদ মন।\n১৯৫৭ – উপমহাদেশের প্রখ্যাত বুযুর্গ হযরত মাওলানা হোসাইন আহমদ মাদানী (রহ.)।\n১৯৬৩ – আইনজীবী ও রাজনীতিবিদ হোসেন শহীদ সোহরাওয়ার্দী।\n১৯৮৬ – ভারতের ভৌত রসায়ন বিজ্ঞানের পথিকৃত ড. নীলরতন ধর।


৭ অক্টোবর, দৈনিক রাশিফল: আজ মহানবমীতে কেমন যাবে আপনার দিন | 🛍 LatestLY বাংলা\n৭ অক্টোবর, দৈনিক রাশিফল: আজ মহানবমীতে কেমন যাবে আপনার দিন\nলাইফ স্টাইল Partha Chandra| Oct 07, 2019 08:51 AM IST\nআজ, সোমবার ৭ অক্টোবর। মহানবমীতে আপনার দিনটা কেমন যেতে পারে। আপনার শরীর, আর্থিক অবস্থা কেমন যাবে! কী লেখা আছে আপনার ভাগ্যে! কোনও সুখবর থাকছে কি! আজ কি আপনার জন্য কোনও ভাল কিছু অপেক্ষা করে আছে! নাকি খারাপ কিছুর অপেক্ষায় কিছু। কী বলছে আপনার ভাগ্য! জানুন বিখ্যাত জ্যোতিষীর দ্বারা বিশ্লেষণের পর আজকের দিন নিয়ে ভবিষ্যত গণনা। কোন রঙটাই বা আপনার কাছে আজ শুভ হতে পারে। আজ কোনও উপায়ে আপনার দিনটা ভাল হতে পারে! জানুন আজকের রাশিফলে-\nমেষ- আপনি যতটা ভাল যাবে বলে আশা করছেন তার চেয়েও ভাল দিন যেতে পারে আপনার। আপনার দিনটাকে কীভাবে তা অনেকটাই আপনার ওপর নির্ভর করছে। যেমন আপনার আজ কোনও পরিকল্পনা বাতিল হতে পারে, তবে সেই পরিকল্পনা বাতিল হওয়ার পর নতুন করে সবকিছু সাজিয়ে নিন।\nশুভ উপায়- গরীবদের বস্ত্র দান।\nবৃষ- অলস একটা দিন কাটবে। শরীর খারাপ হতে পারে। তবে ফোনে আর সঙ্গে কথা বলে মানসিক শান্তি পাবেন।\nশুভ রঙ -- মেরুন


Younus Matubber এর করা প্রশ্নগুচ্ছ - Nirbik.Com\nসদস্যঃ Younus Matubber\nYounus Matubber এর করা প্রশ্নগুচ্ছ\n24 সেপ্টেম্বর 2019 "ধর্ম ও বিশ্বাস" বিভাগে জিজ্ঞাসা\nকুরআনের শেষ সূরা কোনটি?\n13 সেপ্টেম্বর 2019 "ধর্ম ও বিশ্বাস" বিভাগে জিজ্ঞাসা\nআপনার IQ কতটা ধারালো?\nFifty after "O" Five after "E" This is the relation between you & me? উত্তর টি হবে কি এবং কিভাবে? বিস্তারিত আবশ্যক।!\n12 সেপ্টেম্বর 2019 "আইকিউ" বিভাগে জিজ্ঞাসা\n10 সেপ্টেম্বর 2019 "মতামত" বিভাগে জিজ্ঞাসা\nআমি যারে আনতে গেলাম, তাকে দেখে ফিরে এলাম। সে যখন চলে গেলো, তখন তারে নিয়ে এলাম। কী আনতে গিয়ে কী দেখলো?\n09 সেপ্টেম্বর 2019 "আইকিউ" বিভাগে জিজ্ঞাসা\nআল্লাহর তৈরী পথ, সাত রঙ্গে সৃষ্টি, কভু কভু দেখা যায়, হয় যদি বৃষ্টি। উত্তরটি কি?\n06 সেপ্টেম্বর 2019 "ধর্ম ও বিশ্বাস" বিভাগে জিজ্ঞাসা\nওষুধ গুলোর কাজ কি?\n01 মে 2019 "স্বাস্থ্য ও চিকিৎসা" বিভাগে জিজ্ঞাসা\nনামাজ ভঙ্গের কারণ সমূহ কি?\n28 এপ্রিল 2019 "ধর্ম ও বিশ্বাস" বিভাগে জিজ্ঞাসা\nকোন প্রাণী কখনো ঘুমায় না?\n21 এপ্রিল 2019 "আইকিউ" বিভাগে জিজ্ঞাসা\nগাড়িটি কে চালাচ্ছে?\nএকটি গাড়িতে তিনজন লোক যাচ্ছে প্রথম জন খুনের আসামী দ্বিতীয় জন ডাকাত তৃতীয় জন চোর বলুনতো গাড়ি কে চালাচ্ছে? অবশ্যই ব্যাখ্যাসহকারে উত্তর দিবেন।\n20 এপ্রিল 2019 "সাধারণ" বিভাগে জিজ্ঞাসা\nনাজিফ নামের অর্থ কি?\n17 এপ্রিল 2019 "সাধারণ" বিভাগে জিজ্ঞাসা\nমানসুর নামের অর্থ কি?\nপারভীন নামের অর্থ কি?\nরায়হানা নামের অর্থ কি?\nরাফিন নামের অর্থ কি?\nআজমল আহমেদ নামের অর্থ কি?\n07 এপ্রিল 2019 "সাধারণ" বিভাগে জিজ্ঞাসা\nইসলামী ব্যাংকে টাকা রেখে কি লভ্যাংশ নেয়া যাবে? নাকি এটি সুদ হবে?\nইসলামী ব্যাংকে টাকা রেখে কি লভ্যাংশ নেয়া যাবে? নাকি এটি সুদ হবে? সঠিক উত্তর চাই।\n07 এপ্রিল 2019 "ধর্ম ও বিশ্বাস" বিভাগে জিজ্ঞাসা\nনিউজিল্যান্ডের মুসল্লিদের ওপর হত্যাকাণ্ডকে আপনি কিভাবে দেখেন?\nনিউজিল্যান্ডের মসজিদে গুলিবর্ষণের মূল কারণ কি হতে পারে বলে আপনি মনে করেন? এটা কি মুসলমানদের জঙ্গী বলে আখ্যায়িত করার নাম মাত্র? নাকি কি বলেই হত্যাকাণ্ড চালিয়েছে? কেনই বা মুসলমানদের উপর এসব হত্যাকান্ড? মুসলমান তো কখনো মারামারি রাহাজানি চায়না। তবে কেনোইবা মুসলমানদের ... করে জানাবেন। পারলে এসব সম্পর্কিত যদি কোন হাদিস থাকে তাহলে সেটা উপস্থাপন করবেন। এ বর্বরতার কারণ বা কি হতে পারে। অগ্রিম ধন্যবাদ।\n16 মার্চ 2019 "অন্যান্য" বিভাগে জিজ্ঞাসা\nকয়েকটি জনপ্রিয় খেলার নাম বলুন?\nযে খেলা এখনো জনপ্রিয়তার শীর্ষে এমন কয়েকটি খেলার নাম বলুন।\n10 মার্চ 2019 "খেলাধুলা ও শরীরচর্চা" বিভাগে জিজ্ঞাসা\nবিয়ের পরে ছেলেদের তুলনায় মেয়েরা বেশি মোটা হয় কেন?\nবিস্তারিত ভাবে সঠিক উত্তর আশা করি।\n06 মার্চ 2019 "অন্যান্য" বিভাগে জিজ্ঞাসা\nবিয়ের পরে কারা বেশি মোটা হয়?\nবিয়ের পরে ছেলেরা বেশি মোটা হয় নাকি মেয়েরা? এবং কেন মোটা হয়?\nগাঁজা সেবনের উপকারিতা ও অপকারিতা কি?\nগাজা খাওয়ার উপকারিতা ও অপকারিতা বর্ণনা করুন। গাজা খাওয়ায় কি কি ভালো দিক আছে, এবং কি কি খারাপ দিক আছে? বিস্তারিত বিবরণ চাই।\n04 মার্চ 2019 "ধর্ম ও বিশ্বাস" বিভাগে জিজ্ঞাসা\nবাংলাদেশের বর্ণনা দিন।\nবাংলাদেশের বিস্তারিত বর্ণনা দিন।\n03 মার্চ 2019 "সাধারণ" বিভাগে জিজ্ঞাসা\nগনতন্ত্রের ব্যাখ্যা জানতে চাই।\n12 জানুয়ারি 2019 "সাধারণ" বিভাগে জিজ্ঞাসা\nআওয়ামী লীগ ২০১৮ সালে কতটা ভোট পায়?\nঅবস্যই তথ্য সহ উত্তর দিবেন।\n11 জানুয়ারি 2019 "সাধারণ" বিভাগে জিজ্ঞাসা\nনিজেকে পর্ণোগ্রাফি দেখা থেকে কিভাবে রক্ষা করা যায়?\nনিজেকে পর্ণোগ্রাফি দেখা থেকে কিভাবে রক্ষা করা যায়?যেনে নিন।\n10 জানুয়ারি 2019 "যৌন" বিভাগে জিজ্ঞাসা\n13 ডিসেম্বর 2018 "ধর্ম ও বিশ্বাস" বিভাগে জিজ্ঞাসা\nইউটিউব ভিডিওতে কিভাবে এড বসায়?\nইউটিউব ভিডিওতে কিভাবে এড বসায়? বিস্তারিত বিবরণ দিন।\n09 ডিসেম্বর 2018 "কম্পিউটার ও ইন্টারনেট" বিভাগে জিজ্ঞাসা


শিক্ষামন্ত্রী যা বললেন জাতীয় বিশ্ববিদ্যালয়ের পরীক্ষা নিয়ে — Shodesh 24 শিক্ষামন্ত্রী যা বললেন জাতীয় বিশ্ববিদ্যালয়ের পরীক্ষা নিয়ে — Shodesh 24\nশিক্ষা ম’ন্ত্রণালয় জাতীয় বিশ্ববিদ্যালয়ের পরীক্ষা নিয়ে ভাবছে। শিক্ষামন্ত্রী বলেন, যারা জাতীয় বিশ্ববিদ্যালয়ে পড়াশুনা করছে তাদের পরীক্ষা যদি সঠিক ভিত্তিতে না হয়ে মূল্যায়ন হয় তাহলে তাদের চাকরীর ক্ষেত্রে বা কর্মস্থলে স’মস্যা হতে পারে। তাই জাতীয় বিশ্ববিদ্যালয়ের পরীক্ষা আস্তে আস্তে নেওয়া হবে। বৃহস্পতিবার (২৯ অক্টোবর) দুপুর ১২টার দিকে শিক্ষা প্রতিষ্ঠানের ছুটি নিয়ে ভা’র্চুয়াল ব্রিফিংয়ে এ ঘোষণা দেন শিক্ষামন্ত্রী ডা. দীপু মনি।\nশিক্ষা মন্ত্রী বলেন, জাতীয় বিশ্ববিদ্যালয়ের ৪র্থ বর্ষের ৫টি পরীক্ষা হয়ে গেছে এবং তাদের আর ৩/৪টি পরীক্ষা বাকি। তাদের কেউ কেউ আমাদের অনুরোধ করছেন যে আমরা অটোপাশ চাই না, আমাদের ৫টি পরীক্ষার ভিত্তিতে আমাদের বাকি ৪টি পরীক্ষার নাম্বার দিয়ে দিন। আমাদের ক্ষেত্রে এইচ এস সি বা এস এস সি তে অপেক্ষা করার আর সুযোগ ছিল না এজন্য তাদের আমরা আগের যে দুটো পাবলিক পরীক্ষা দিয়েছে (এস,এস,সি বা জে,এস,সি) সেগুলোর ভিত্তিতে আমরা মূল্যায়ন করার সিদ্ধান্ত দিয়েছি। তিনি আরও বলেন, যারা জাতীয় বিশ্ববিদ্যালয়ে আছে বা পলিটেকনিক এ আছে তাদের বিষয়টি কিন্তু ভিন্ন।\nকারণ তারা চূড়ান্ত পরীক্ষা দিয়েই তাদের কর্মজীবনে প্রবেশ করবে। তাই তাদের পরীক্ষা সঠিক ভিত্তিতে না হয়ে মূল্যায়ন হয় তাহলে তাদের চাকরীর ক্ষেত্রে বা কর্মস্থলে স’মস্যা হতে পারে। এইচ এস সি পরীক্ষার পরে তারা আরও পড়াশুনা করবে কিন্তু যারা জাতীয় বিশ্ববিদ্যালয়ে ৪র্থ বর্ষে আছে তারা তো এই পরীক্ষা শেষ করেই কর্মজীবনে যাবে তাই এই জায়গায় আসলে পরীক্ষা ছাড়া মূল্যায়ন করা সঠিক হবে না।\nআমরা তাদের পরীক্ষা আস্তে আস্তে নিয়ে নিতে পারবো সে ব্যাপারে আমরা ভাবছি এবং আলোচনা করছি। এদিকে, মহামা’রি ক’রো’না ভাই’রাসের কারণে শিক্ষা প্রতিষ্ঠানের চলমান ছুটি আগামী ১৪ নভেম্বর পর্যন্ত বাড়ানো হয়েছে বলে শিক্ষামন্ত্রী ডা. দীপু মনি ভা’র্চুয়াল ব্রিফিংয়ে জানান।অন্যদিকে, আগামী বছরে এস এস সি বা এইচ এস সি পরীক্ষার্থীদের কথা মাথায় রেখে সীমিত পরিসরে শিক্ষা প্রতিষ্ঠান খোলার কথা ভাবছে সরকার।\nশিক্ষামন্ত্রী বলেন, আমরা শিক্ষা প্রতিষ্ঠান খোলার একটা চে’ষ্টা করতে পারি। তবে সবকিছু নির্ভর করবে ক’রো’না পরিস্থিতি কেমন হয়। বিশ্বজুড়ে ক’রো’না প্রকোপ আবার বৃদ্ধি পেয়েছে। আমাদের এখানের বি’শেষজ্ঞরা বলছেন শীতে আমাদের এখানে ক’রো’না বাড়তে পারে সে কারণে আমাদের ঝুঁ’কি থাকছে।\nকিন্তু তারপরও যারা আগামী বছরে এস এস সি বা এইচ এস সি পরীক্ষা দিবেন তাদের কথা মাথায় রেখে খুবই সীমিত পরিসরে স্বাস্থ্যঝুঁ’কি যেন একেবারেই না থাকে এরকম ব্যবস্থা করে শিক্ষা প্রতিষ্ঠান খোলার ব্যাপারে কি করা যায় এরকম একটা চিন্তা ভাবনা আমরা করছি। যদি পরিস্থিতি অনুকূল হয় তাহলে আমরা সে ধরনের সিদ্ধান্তে যাবো। ডা. দীপু মনি বলেন, আমরা যে শিক্ষা প্রতিষ্ঠান খোলার কথা বলছি সেটা কিন্তু এই শিক্ষাবর্ষের জন্যেই।\nএবং বিশেষ করে আমাদের মাথায় আছে যে যারা আগামী বছর ২০২১ সালে যারা এইচ এস সি বা এস এস সি পরিক্ষার্থী। এ বছর যাদের এইচ এস সি পরীক্ষা দেওয়ার কথা ছিল তারা কিন্তু তাদের সম্পূর্ণ সিলেবাস শেষ করেই পরীক্ষার প্রস্তুতি নিয়ে পরীক্ষা দেওয়ার ঠিক আগ মুহূর্তে তাদের পরীক্ষা ব’ন্ধ হয়েছিলো।\nতাই তারা তাদের পড়াশুনাটা শেষ করেছিল। কিন্তু আগামী বছর যারা এইচ এস সি বা এস এস সি দিবে তাদের পড়াশুনায় কিছুটা হলেও ব্যাঘাত হয়েছে। এবং তারা ক্লাস করতে পারেনি প্রায় ৮ মাস। সে কারণে তাদের কথা বিবেচনায় নিয়ে নির্ধারিত পরীক্ষার আগে তাদের যদি ভালোভাবে একটু সময় দেওয়া যায় তাহলে তাদের যে নির্ধারিত সিলেবাস সেটা সম্পন্ন করতে পারবে। তবে অন্যদের ব্যাপারেও আমরা চিন্তা করছি।\nসবকিছু বিবেচনা করেই, স্বাস্থ্য ঝুঁ’কির কথা মাথায় নিয়েই আমরা একটা চূড়ান্ত সিদ্ধান্ত অবশ্যই নিবো। ভা’র্চুয়াল ব্রিফিংয়ে অংশ নেন শিক্ষা উপমন্ত্রী মহিবুল হাসান চৌধুরী, শিক্ষা ম’ন্ত্রণালয়ের মাধ্যমিক ও উচ্চশিক্ষা বিভাগের সচিব মো. মাহাবুব হোসেন, কারিগরি ও মাদ্রাসা বিভাগের সচিব মো. আমিনুল ইসলাম খান, মাধ্যমিক ও উচ্চশিক্ষা অধিদফতরের (মাউশি) মহাপরিচালক অধ্যাপক সৈয়দ গোলাম ফারুকসহ বিভিন্ন শিক্ষা বোর্ডের চেয়ারম্যান।


টরন্টোতে সড়ক দুর্ঘটনায় পতিত হলে কি করবেন? | Probashi Kantho\nপ্রতিবেদক: News Desk | ফেব্রুয়ারী ১০, ২০১৭ | ৭:৪৩ অপরাহ্ণ\nShare the post "টরন্টোতে সড়ক দুর্ঘটনায় পতিত হলে কি করবেন?"\n২০১৬ সালে গড়ে প্রতিদিন ১৯২ টি সড়ক দুর্ঘটনা ঘটেছে টরন্টোতে\nগতবছর টরন্টোতে ৭০,০০৪ টি সড়ক দুর্ঘটনা ঘটেছে। ছবি : সিবিসি\nপ্রবাসী কণ্ঠ ডেস্ক : ২০১৬ সালে টরন্টোতে ৭০,০০৪ টি সড়ক দুর্ঘটনা ঘটেছে। রাস্তায় স্নো বা আইসি কন্ডিশন থাকলে দুর্ঘটনার হার বেড়ে যায়। এর সঙ্গে মদ্যপ ড্রাইভার, বেপোরোয়া ড্রাইভার ও আইন অমান্যকারী ড্রাইভারের উৎপাত তো টরন্টোর সড়কগুলোতে আছেই। আপনি যত ভাল ড্রাইভারই হোন না কেন, রাস্তায় যদি উৎপাতকারী ঐ ড্রাইভারদের উপস্থিতি থাকে তবে দুর্ঘটনার কবলে পড়ার সম্ভাবনা থেকেই যায়। টেইল গেটিং, যেখানে লেন পরিবর্তন করার নিয়ম নেই সেখানে লেন পরিবর্তন করা, স্পিড লিমিট ৫০ এর জায়গায় ৬০ বা ৭০, ৬০ এর জায়গায় ৭০ বা ৮০, কিংবা ১০০ এর জায়গায় ১৩০, ১৪০ বা তারো বেশী স্পীডে গাড়ি চালানোর প্রবণতা কিছু কিছু ড্রাইভারের মধ্যে আছে এই টরন্টোতে।\nসুতরাং দুর্ঘটনা ঘটার সম্ভাবনা নিয়েই গাড়ি চালাতে হয় টরন্টোর সড়কগুলোতে। এখন দুর্ঘটনা যদি ঘটেই যায় তবে কি করবেন? ইন্সুরেন্স কোম্পানীগুলোতো ওত পেতেই বসে থাকে কখন কি ভাবে আপনার প্রিমিয়াম বাড়াতে পারে। টরন্টোতে গাড়ির ইন্সুরেন্স প্রিমিয়াম এমনিতেই অনেক বেশী। গ্লোব এন্ড মেইল এর এক প্রতিবেদন থেকে জানা যায় যে, কানাডায় সবচেয়ে বেশী প্রিমিয়াম দিতে হয় অন্টারিওবাসীদেরকে। ২০১২ সালে অন্টারিওর ড্রাইভারদেরকে গড়ে ১৫৪৪.৮৬ ডলার প্রিমিয়াম দিতে হয়েছে প্রতিটি গাড়ির জন্য। আলবার্টার তুলনায় এটি ৪৫% বেশী।\nকানাডার অন্যান্য শহরের তুলনায় টরন্টোর ড্রাইভারগণ কতটা বেশী প্রিমিয়াম প্রদান করে থাকেন তার একটি তুলনামূলক হিসাব তুলে ধরা হয় গ্লোব এন্ড মেইল পত্রিকায়। হিসাব টা এরকম – একজন ২০ বছর বয়সী পুরুষ ড্রাইভার যার কোন এক্সিডেন্ট রেকর্ড নেই তিনি যদি উইনিপেগে ২০০৮ সালের হোন্ডা সিভিক ডিএক্স টু ডোর গাড়ি চালাতে যান তবে তাকে বছরে অটো ইন্সুরেন্স প্রিমিয়াম দিতে হবে ১,৩৯৬ ডলার। এই কোটেশন ছিল কেনিটিস্ক.সিএ ইন্সুরেন্স কোম্পানীর। কোটেশনের জন্য অন্যান্য যে তথ্য দেয়া হয়েছিল তা হলো, বেড়ানোর জন্য গাড়িটি বছরে ১৫ হাজার কিলোমিটার চলবে। (স্কুলে বা কর্মস্থলে যাবার জন্য নয়)। সেই একই ব্যক্তিকে ক্যালগারিতে এই গাড়িটির জন্য ইন্সরেন্স করতে গেলে প্রিমিয়ামের জন্য পে করতে হতো ২,৯৭৩ ডলার থেকে ৩,৭৮৯ ডলার। আর টরন্টোতে? ৪,২৩৯ ডলার থেকে ৯,২৭০ ডলার!\nঅন্টারিওর ড্রাইভারগণ জিম্মি হয়ে আছেন ইন্সুরেন্স কোম্পানীগুলোর কাছে। কোন প্রতিকার নেই। এখানে প্রভিন্সিয়াল নির্বাচন ঘনিয়ে আসলে রাজনীতিবিদগণ প্রতিশ্রুতি দেন নির্বচনে জিতে ক্ষমতায় গেলে অটো ইন্সুরেন্স এর প্রিমিয়াম কমিয়ে আনবেন। কিন্তু সাম্প্রতিক বছরগুলোতে তাদের ঐ প্রতিশ্রুতির পরিনতি কি হয়েছে তা প্রতিটি ড্রাইভারই জানেন।\nটরন্টোতে সড়ক দুর্ঘটনায় পতিত হলে কি করবেন সেই প্রসঙ্গে ফিরে আসা যাক। সিবিসি নিউজের এক প্রতিবেদনে এ বিষয়ে কিছু পরামর্শ দেয়া হয়েছে।\nসড়ক দুর্ঘটনায় পতিত হলে প্রথমেই আপনাকে পুলিশ ডাকতে হবে। সেই সাথে প্রয়োজনে এম্বুলেন্স বা ফায়ার সার্ভিসের লোকদেরকেও ডাকতে হবে।\nএরপর বেশীর ভাগ ক্ষেত্রেই যা হয় তা হলো, আপনাকে হয়তো নিকটস্থ কলিশন রিপোর্টিং সেন্টারে যেতে হবে দুর্ঘটনার তথ্যগুলো জানানোর জন্য।\n২০১৬ সালের মার্চ মাসে টরন্টোর পুলিশ কিছু নতুন নিয়ম করেছে গাড়ি দুর্ঘনাস্থলে যাওয়া না যাওয়া নিয়ে। ঐ সময় সিটি নিউজের এক খবরে বলা হয়, টরন্টো পুলিশ এখন থেকে আর ছোটখাট সড়ক দুর্ঘটনাস্থলে আসবে না। এমনকি কেউ সামান্য আহত হলেও না। মার্চ মাসের ২৯ তারিখ থেকে টরন্টো পুলিশের এই নতুন নিয়ম চালু হয়।\nঐ খবরে আরো বলা হয়, ২০১৫ সালে টরন্টো পুলিশ ৬৪ হাজার সড়ক দুর্ঘটনা তদন্ত বা পরিদর্শন করতে যায় যার প্রায় শতকরা ৭০ ভাগই ছিল ছোটখাট দুর্ঘটনা। পুলিশ এর পক্ষ থেকে জানানো হয়, নতুন এই সিদ্ধান্ত গ্রহণের ফলে টরন্টো পুলিশ এখন থেকে গুরুতর বিষয়সমূহের দিকে বেশী নজর দিতে পারবে। তারা আরো জানায় টরন্টোর রাস্তায় দিনে দিনে গাড়ির সংখ্যা এবং পথিকের সংখ্যা বৃদ্ধি পাচ্ছে। এই বৃদ্ধির সঙ্গে তাল মিলাতে পারছে না টরন্টো পুলিশ তাদের বর্তমান র্কর্মী সংখ্যা নিয়ে।\nছোটখাট দুর্ঘনায় পতিত ড্রাইভারদেরকে এখন থেকে নিকটস্থ কলিশন সেন্টারে যেতে হবে রিপোর্ট করার জন্য।\nসিটি নিউজের খবরে আরো বলা হয়, তবে টরন্টো পুলিশ ছোটখাট সড়ক দুর্ঘটনা তদন্ত বা পরিদর্শন করতে এখনো যাবে যদি এর সাথে অপরাধমূলক কোন ঘটনার সম্পর্ক থাকে, মাদক বা এ্যলকোহলের এর কোন সম্পর্ক থাকে এবং পথিক বা সাইকেল চালকের আহত হওয়ার কোন ঘটনা ঘটে থাকে।\nঅর্থাৎ ছোটখাট দুর্ঘটনায় পতিত ড্রাইভারদের জীবন আরো কঠিন করে তোলা হয়েছে। দুর্ঘটনাস্থলে পুলিশ না আসলে কিছু কিছু সাক্ষ্য-প্রমাণ সঠিকভাবে সংরক্ষণ করা যায় না। দুর্ঘটনার জন্য দায়ী ব্যক্তি সুযোগ বুঝে পরিস্থিতি নিজের অনুকুলে আনার চেষ্টা করেন।\nআপনি যদি ছোটখাট দুর্ঘটনায় পতিত হন তবে আপনাকে নিকটস্থ কলিশন রিপোর্টিং সেন্টারে যেতে হবে। সেখানে আপনি আপনার দুর্ঘটনার যাবতীয় তথ্য দিবেন। কলিশন রিপোর্টিং সেন্টারে উপস্থিত পুলিশ কর্মকর্তা আপনার তথ্য সংগ্রহ করবেন, দুর্ঘটনা কবলিত গাড়ির ছবি নিবেন। তারা যাবতীয় তথ্য বিশ্লেষণ করে তা সংশ্লিষ্ট ইন্সুরেন্স কোম্পানীর দফতরে পাঠানোর ব্যবস্থা করবেন। ইন্সুরেন্স কম্পানী তখন সেই তথ্য দেখে নির্ধারন করবে ক্ষতিপূরণ কত দেয়া হবে বা আদৌ দেয়া হবে কি না। কলিশন রিপোটিং সেন্টারে দায়িত্বরত পুলিশ কর্মকর্তা বিশেষ বিশেষ ক্ষেত্রে দায়ী ব্যক্তির বিরুদ্ধে চার্জ গঠন করে পারেন দুর্ঘটনার ব্যপকতা দেখে বা দায়ী ড্রাইভারের বিরুদ্ধে প্রাপ্ত তথ্যের উপর ভিত্তি করে।\nস্টেট ফার্ম ইন্সুরেন্স কোম্পানীর মিডিয়া রিলেসন্স ডিরেক্টর জন বর্ডিংনন বলেন, কলিশন রিপোর্টিং সেন্টারের আনুষ্ঠানিকতা শেষে ড্রাইভারকে ইন্সুরেন্স কোম্পানির সঙ্গে যোগাযোগ করতে হবে।\nদুর্ঘটনায় আপনি যদি দায়ী না হন\nআপনি যদি মনে করেন সড়ক দুর্ঘটনার জন্য আপনি দায়ী নন তবে সে ক্ষেত্রে কিছু পদক্ষেপ নেয়া যেতে পারে যা আপনার জন্য ভাল হবে।\nপারসনাল ইনজুরী ল-ইয়ার মাইকেল স্মিটিয়াস জানান, সম্প্রতি হ্যামিলটনে তিনি একটি কেস জিতেছেন যেখানে তার ক্লায়েন্ট দুর্ঘটনায় পতিত হয়ে পঙ্গুত্ব বরণ করেছেন। আদালতে বিচারক তার রায়ে বলেন, ঐ দুর্ঘটনার জন্য সিটি কর্তৃপক্ষও অর্ধেক দায়ী। কারণ, তারা দুর্ঘটনাস্থলের স্টপ লাইনটি যথাযথভাবে রক্ষণাবেক্ষণ করেনি। স্টপ লাইনটির রং উঠে ঝাপসা হয়ে গিয়েছিল যা সহজে গাড়ি চালকের নজরে আসেনি। বিচারক আরো বলেন সিটি মাত্র ১০০ ডলার ব্যয় করে স্টপ লাইনটি পুনরায় রং করতে পারতো। কিন্তু তা না করার কারণে ৩৭ বছর বয়সী এক ব্যক্তিকে দুর্ঘটনায় পতিত হয়ে পঙ্গুত্ব বরণ করতে হয়েছে।\nমাইকেল স্মিটিয়াস বলেন, একই যুক্তি খাটানো যেতে পারে যদি শীতের সময় রাস্তার স্নো বা আইস ঠিকমত পরিষ্কার করা না হয় এবং সে কারণে কেউ যদি দুর্ঘটনায় পতিত হন তার বেলায়ও।\nদুর্ঘটনায় দায়ী ব্যক্তিগণও তাদের ওয়ার্ক প্লেসের মাধ্যমে সর্ট টাইম বা লং টাইম ডিজএবিলিটি ফান্ডের জন্য আবেদন করতে পারেন। ইন্সুরেন্স পলিসি অনুযায়ী আপনি দুর্ঘটনার জন্য দায়ী হন বা না হন, বেসিক এক্সিডেন্ট বেনিফিটের জন্য যোগ্য হতে পারেন। আপনি ইন্সুরেন্স করার সময় অতিরিক্ত কভারেজও কিনতে পারেন বিভিন্ন ধরণের আঘাত বা জখমের জন্য।\nআপনি কি লিগ্যাল একশনে যেতে পারেন?\nহ্যা, আপনি লিগ্যাল একশনে যেতে পারেন। আপনি যদি দুর্ঘটনার জন্য দায়ী না হন তাহলে যে দায়ী তার বিরুদ্ধে আইনানুগ ব্যবস্থা নেয়া যেতে পারে। পারসনাল ইনজুরী ল-ইয়ার মাইকেল স্মিটিয়াস বলেন, আপনার ইন্সুরেন্স কভারেজে যদি পর্যাপ্ত ক্ষতিপূরণের সুযোগ না থাকে তবে দায়ী ব্যক্তির বিরুদ্ধে মামলা করা যেতে পারে। তবে আপনি যদি মনে করেন মামলা করলে আদালতে তা ফয়সালা হতে দীর্ঘ সময় লাগবে এবং আপনার যদি সন্দেহ থাকে যে, মামলায় জয়ী নাও হতে পারেন তখন পারসনাল ইনজুরী ল-ইয়ারগণ বিষয়টি চ্যালেঞ্জ হিসাবে নিতে পারেন। অধিকাংশ ল-ইয়ার তখন সম্ভাব্য মক্কেলের সঙ্গে কথা বলতে পারেন বিনা পারিশ্রমিকে। আপনাকে লিগ্যাল ফি নিয়েও চিন্তা করতে হবে না যতক্ষণ না মামলায় আপনি জিতেন। মামলায় জিতলে পরে ল-ইয়ারের পারিশ্রমিকের বিষয়টি আসবে। আর মামলায় না জিতলে কোন পারিশ্রমিকই দিতে হবে না।\nমাইকেল স্মিটিয়াস বলেন, সাধারণভাবে সবারই উচিৎ দুর্ঘটনায় পতিত হলে সব প্রমানাদি সঠিকভাবে সংগ্রহ করা ও তা সংরক্ষিত করা। কারণ ভবিষ্যতে মামলা করতে হলে এই প্রমাণপত্রগুলোই কাজে দিবে জিতার জন্য।\nআপনার ইন্সুরেন্স প্রিমিয়ামের কি হবে?\nইন্সুরেন্স প্রিমিয়াম কম রাখার জন্য সবচেয়ে সঠিক পথ হলো, ড্রাইভিং রেকর্ড ক্লিন রাখা। অর্থাৎ রাস্তায় যতটা সম্ভব সতর্ক ও সযত্মভাবে ড্রাইভ করা যাতে করে কোন দুর্ঘটনায় পতিত না হতে হয়।\nতবে প্রথমবারের মত দুর্ঘটনার শিকার হলেও অনেক ক্ষেত্রে ইন্সুরেন্স কোম্পানীগুলো প্রিমিয়াম বৃদ্ধি করে না। ‘ফার্স্ট টাইম ফরগিভনেস’ নামের একটি প্রথা চালু আছে এই ক্ষেত্রে। তবে অনেক ইন্সুরেন্স কোম্পানী এর জন্য আলাদা একটি ফি জুড়ে দেয় প্রিমিয়ামের সঙ্গে। তবে দ্বিতীয়বার দুর্ঘটনায় পতিত হলে প্রিমিয়াম বৃদ্ধি হয়তো ঠেকানো যাবে না। প্রিমিয়াম বৃদ্ধি বা হ্রাসের বিষয়টি নির্ভর করে আপনার ড্রাইভিং রেকর্ড, ইতিপূর্বে ক্লেইম করেছেন কি না, আপনার ইন্সুরেন্স প্রভাইডার কে ইত্যাদির উপর।\n« হিংস্রতা ও সন্ত্রাসের কোন ধর্ম নেই অভিবাসীরা কানাডায় স্বাগত: ট্রুডো »


রোহিঙ্গা নির্যাতন নিয়ে যা বললেন জাকির নায়েক - 24 Live Newspaper - Bangla\nরোহিঙ্গা নির্যাতন নিয়ে যা বললেন জাকির নায়েক\nমিয়ানমারের রাখাইন প্রদেশে রোহিঙ্গা মুসলিমদের ওপর চলমান সহিংসতা ইস্যুতে মুখ খুলেছেন ইসলামিক বক্তা, লেখক ও ধর্ম প্রচারক ড. জাকির নায়েক। সম্প্রতি রোহিঙ্গা সংকট নিয়ে এক সাংবাদিকের করা প্রশ্নের উত্তরে জাকির নায়েক বলেন, ‘বার্মাতে মুসলিমদের ওপর নির্যাতনের ঘটনা খুবই দুঃখজনক। রোহিঙ্গাদের সাহায্য করতে অন্য মুসলিমদের এগিয়ে আসা উচিত।'\nগত ২৫ আগস্ট থেকে মিয়ানমারের নিরাপত্তা বাহিনীর দমন-নিপীড়নের ফলে রোহিঙ্গারা নিজ বসত ভিটা ছেড়ে প্রাণ ভয়ে পালিয়ে বেড়াচ্ছেন। নির্ভরযোগ্য সূত্রে প্রাপ্ত তথ্যমতে ১০০০বেশি মানুষ গত দুই সপ্তাহে মারা গেছে। অন্যদিকে ২৬০০ বেশি ঘর-বাড়ি পুড়িয়ে দেয়া হয়েছে এবং ১ লক্ষ ৭০ হাজারেরও বেশি মানুষ বাংলাদেশে আশ্রয় নিয়েছে বলে জানিয়েছে জাতিসংঘ।\nএসব ঘটনায় সারা বিশ্ব থেকে নিন্দার ঝড় উঠলেও মিয়ানমার সরকার হত্যা-নির্যাতন বন্ধে কোন পদক্ষেপ নেয়নি। এসব বিষয়ে এই ইসলামিক বক্তা বলেন, ‘কুরআন এবং হাদিস অনুযায়ী এক মুসলমানকে সাহায্য করা অন্য মুসলমানের কর্তব্য। তাই সমস্ত মুসলিমদের উচিত নির্যাতিত রোহিঙ্গাদের সাহায্য করা।'\nসন্ত্রাসবাদের অভিযোগে ড. জাকির নায়েক ভারত থেকে বিতাড়িত হলেও তিনি বরাবরের মতই ওই অভিযোগ অস্বীকার করে আসছেন।\nকলেরা ঠেকাতে নিষিদ্ধ ফুচকা!\nবড় পরিবর্তন এনে ক্যারিবিয়ানদের দল ঘোষণা\nপ্রাথমিক শিক্ষকদের অনলাইনে বদলির সুযোগ\nতীব্র দাবদাহে পুড়ছে জাপান, ইতিহাসে সর্বোচ্চ\nআফগানিস্তানের সন্ত্রাসী হুমকি রুখতে পারবে পশ্চিমা বিশ্ব?\nপিছিয়ে পড়লেন সাকিব\nশপিং মলে হামলা: অস্বীকার করছে মস্কো, তদন্ত চায় ইউক্রেন


প্রকৌশলে গুচ্ছ ভর্তি পরীক্ষা\nদেশের প্রকৌশল বিশ্ববিদ্যালয়গুলোর ভর্তি পরীক্ষা গুচ্ছ পদ্ধতিতে নেওয়ার ব্যাপারে দফায় দফায় নানা জটিলতা সৃষ্টি হচ্ছে। নানা বিষয়ে বিশ্ববিদ্যালয়গুলোর উপাচার্যরা পরস্পর মতভেদে জড়িয়ে পড়েছেন। সর্বশেষ গোল বেধেছে পরীক্ষা কমিটির চেয়ারম্যান ও পরীক্ষার কেন্দ্র নির্ধারণ নিয়ে।\nগুচ্ছ পদ্ধতিতে ভর্তি পরীক্ষার জন্য দেশের প্রকৌশল ও প্রযুক্তি বিশ্ববিদ্যালয়গুলোর ইংরেজি বানানের আদ্যক্ষর দিয়ে পর্যায়ক্রমে কেন্দ্রীয় ভর্তি পরীক্ষা কমিটির চেয়ারম্যান এবং ভর্তি পরীক্ষা চার বিশ্ববিদ্যালয়ে অনুষ্ঠিত হওয়ার বিষয়ে একমত হয়েছেন বাংলাদেশ প্রকৌশল বিশ্ববিদ্যালয় (বুয়েট) ছাড়া বাকি অন্য তিনটি বিশ্ববিদ্যালয়ের উপাচার্যরা। এ দুটি বিষয়ে বুয়েট আগামী সপ্তাহে জরুরি একাডেমিক কাউন্সিলের সভা আহ্বান করে চূড়ান্ত সিদ্ধান্ত জানাবে।\nগুচ্ছ পদ্ধতিতে ভর্তি পরীক্ষা গ্রহণের বিষয়ে বুয়েটের একাডেমিক কাউন্সিলের দেওয়া সিদ্ধান্তের ওপর রুয়েট, চুয়েট ও কুয়েটের একাডেমিক কাউন্সিলের দেওয়া সিদ্ধান্ত নিয়ে গতকাল বুধবার ইউজিসির সঙ্গে উপাচার্যদের এক ভার্চুয়াল সভা অনুষ্ঠিত হয়। বুয়েটের প্রস্তাবনা অনুসারে, প্রতি বছর কেন্দ্রীয় ভর্তি পরীক্ষা কমিটির চেয়ারম্যান বুয়েট থেকে এবং পরীক্ষার কেন্দ্র শুধু বুয়েটেই হবে। তবে, কমিটিতে অন্য প্রকৌশল বিশ্ববিদ্যালয়গুলোর অংশীদারিত্ব থাকবে। প্রশ্নপত্র কেন্দ্রীয় ভর্তি পরীক্ষা কমিটির প্রণয়ন করবে।\nইউজিসি সদস্য অধ্যাপক ড. মুহাম্মদ আলমগীরের সভাপতিত্বে অনুষ্ঠিত সভায় রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য অধ্যাপক ড. মো. রফিকুল ইসলাম শেখ, চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য অধ্যাপক ড. মোহাম্মদ রফিকুল আলম, খুলনা প্রকৌশল ও প্রযুক্তি বিশ্ববিদ্যালয়ের উপাচার্য অধ্যাপক ড. কাজী সাজ্জাদ এবং বাংলাদেশ প্রকৌশল বিশ্ববিদ্যালয়ের উপউপাচার্য অধ্যাপক ড. আব্দুল জব্বার খান যুক্ত ছিলেন।\nএছাড়া, সভায় ইউজিসির জনসংযোগ ও তথ্য অধিকার বিভাগের পরিচালক ড. শামসুল আরেফিন, পাবলিক বিশ্ববিদ্যালয় ম্যানেজমেন্ট বিভাগের পরিচালক (অতিরিক্ত দায়িত্ব) মোহাম্মদ জামিনুর রহমান এবং বুয়েটের তিনজন অধ্যাপক অংশ নেন।\nসভায় বুয়েটের উপউপাচার্য অধ্যাপক জব্বার খান বলেন, ভর্তিচ্ছু শিক্ষার্থীদের দুর্ভোগ লাঘবে তারা এই পদ্ধতিতে যাচ্ছেন। বুয়েটের চলমান ভর্তি পরীক্ষা পদ্ধতি নিয়ে কোনো ধরনের প্রশ্ন নেই। গুচ্ছ পদ্ধতিতে ভর্তি পরীক্ষায় কোনো ধরনের বিপর্যয় যাতে না ঘটে, সেদিকে আমরা সবচেয়ে বেশি গুরুত্ব দিচ্ছি।\nসভায় ইউজিসি সদস্য অধ্যাপক আলমগীর বলেন, শিগগিরই এইচএসসি পরীক্ষার ফল প্রকাশিত হবে। ভর্তি পরীক্ষার পদ্ধতি নিয়ে শিক্ষার্থীরা উদ্বিগ্ন। এ বিষয়ে দ্রুত সিদ্ধান্ত গ্রহণ সবার জন্য মঙ্গলজনক। গুচ্ছ পদ্ধতির ভর্তি পরীক্ষায় সকল বিশ্ববিদ্যালয়কে তিনি উদারভাবে এগিয়ে আসার আহ্বান জানান।\nউল্লেখ্য, এর আগে ৩০ ডিসেম্বর অনুষ্ঠিত এক সভায় দেশের চারটি প্রকৌশল বিশ্ববিদ্যালয়ের উপাচার্য ও তাদের মনোনীত প্রতিনিধিরা জানান, গুচ্ছ পদ্ধতিতে ভর্তি পরীক্ষা নিতে সবাই নীতিগতভাবে সম্মত আছেন।


লক্ষ্মীপুরে দূর্যোগ প্রশমন দিবসে র‌্যালী - lakshmipurnews24.com\nলক্ষ্মীপুরে দূর্যোগ প্রশমন দিবসে র‌্যালী\nতারিখ: ২০১৮-০৩-১০ ১৬:২৯:৩৫ | ২৪৭ বার পঠিত\nলক্ষ্মীপুর, আনিস কবীর, ১০ মার্চ: “জানবে বিশ্ব জানবে দেশ, দূর্যোগ মোকাবেলায় প্রস্তুত বাংলাদেশ” এ প্রতিপাদ্যকে সামনে রেখে লক্ষ্মীপুরে পালিত হয়েছে আন্তর্জাতিক দূর্যোগ প্রশমন দিবস। দিবসটি উপলক্ষে সকালে কালেক্টরেট ভবনের সামনে থেকে একটি বনার্ঢ্য র‌্যালী বের হয়। পরে র‌্যালীটি শহরের প্রধান প্রধান সড়ক প্রদক্ষিণ করে। পরে দিবসটি উপলক্ষ্যে জেলা প্রশাসক সম্মেলন কক্ষে এক আলোচনা সভা অনুষ্ঠিত হয়।\nএতে প্রধান অতিথির বক্তব্য রাখেন, জেলা প্রশাসক অঞ্জন চন্দ্র পাল। অণ্রান্যোর মধ্যে বক্তব্য রাখেন, লক্ষ্মীপুরের সিভিল সার্জন ডাঃ গোলাম মোস্তফা খালেদ, অতিরিক্ত জেলা প্রশাসক মফিজুল ইসলাম ও জেলা তথ্য কর্মকর্তা আব্দুল্যাহ আল মামুন।\nর‌্যালীতে সরকারী-বেসরকারী কর্মকর্তা কর্মাচারী ও বিভিন্ন শিক্ষা প্রতিষ্ঠানের শিক্ষক শিক্ষার্থীরা অংশ নেয়।\n•রামগঞ্জে ক্ষুদে মেসি: ৪ ম্যাচে ৯ গোল! •পশুর সাথে শত্রুতা- অল্পের জন্য রক্ষা! •রামগঞ্জে প্রানে হত্যার ভয় দেখিয়ে স্ত্রী বড় বোনকে ধর্ষণ; স্বামী পরিত্যক্তা আয়েশা ঘুরছেন দ্বারে দ্বারে •এমপি আউয়ালকে দলীয় পদ থেকে অব্যাহতি! •আইসক্রীম খাওয়ার লোভ দেখিয়ে ধর্ষণ শেষে শিশু নুশরাত হত্যা; মূল হত্যাকারী রুবেল আটকসহ আটক ২ •একমাত্র মেয়ের চিকিৎসায় ঘরভিটি বিক্রি করলেন রিক্সাচালক বাবা •লক্ষ্মীপুরে মুনছুর আহাম্মদ উচ্চ বিদ্যালয়ে প্রধান শিক্ষক নিয়োগে অনিয়মের অভিযোগ


Purbasha – পূর্বাশাসংসার ভাঙছে বিদ্যা বালানের? সংসার ভাঙছে বিদ্যা বালানের? - Purbasha – পূর্বাশা\nপ্রচ্ছদ »বিনোদন » সংসার ভাঙছে বিদ্যা বালানের?\nপূর্ববর্তীসুস্থ হয়ে ওঠছেন টেলি সামাদ\nপরবর্তীফের ছাড়াছাড়ি হল জায়ান ও গিগির\nসংসার ভাঙছে বিদ্যা বালানের?\nডেক্স রিপোর্টঃ বছরের প্রথম দিনেই বলিউডের অন্যতম সেরা অভিনেত্রী বিদ্যা বালানের জন্মদিন। ৪০ বছরে পড়লেন তিনি। আর এদিনই গুঞ্জন উঠেছে তার বিবাহ বিচ্ছেদের। বিদ্যা বালান অনেক দিন নতুন কোনো ছবি দিয়ে আলোচনায় না থাকলেও এবার নতুন করে আলোচনায় এসেছেন ব্যক্তিগত জীবন নিয়ে।\nজোর গুঞ্জন উঠেছে যে, শিগশিগরই বিবাহ-বিচ্ছেদ হতে যাচ্ছে এ তারকার।\nবছরের প্রথম দিনেই বলিউডের অন্যতম সেরা অভিনেত্রী বিদ্যা বালানের জন্মদিন। ৪০ বছরে পড়লেন তিনি। আর এদিনই গুঞ্জন উঠেছে তার বিবাহ বিচ্ছেদের। বিদ্যা বালান অনেক দিন নতুন কোনো ছবি দিয়ে আলোচনায় না থাকলেও এবার নতুন করে আলোচনায় এসেছেন ব্যক্তিগত জীবন নিয়ে।\nপ্রযোজক সিদ্ধার্থ রয় কাপুরকে ভালবেসে বিয়ে করেছিলেন বিদ্যা। এবার তাদের সংসার পরকীয়ার খপ্পরে পড়েছে বলে শোনা যাচ্ছে। বিদ্যা বালানের স্বামী পরকীয়ায় মত্ত থাকার জেরেই নাকি এবার ভাঙতে বসেছে সংসার।\nতবে এ খবরের সত্যতা কতটুকু তা নিয়ে রয়েছে বিস্তর সংশয়। কারণ, বিদ্যাকে নিয়ে এর আগেও অনেক গুঞ্জন শোনা গেছে, হয়েছে অনেক সমালোচনা এবং বিতর্কও। কিন্তু শেষ পর্যন্ত কোনোটাই সত্য হয়নি। তাই এবারের গুঞ্জনও যে সত্যি হবে তার কোনো নিশ্চয়তা নেই।\nতাছাড়া, বেশ কিছু গণমাধ্যমে বলা হচ্ছে, বেশ সুখেই কাটছে বিদ্যা বালানের সংসার। ভক্তরাও চাইছেন এ খবরই যেন সত্যি হয়।\nডেস্ক রিপোর্ট : শুধু নায়ক, নায়িকা বা ভিলেন না, শিক্ষকেরাও বলিউডের ছবিকে তুলেছে এক অন্য...\nডেস্ক রিপোর্ট : ফের ট্রেন্ডতালিকায় উঠে এলেন সুপারস্টার আমির খানের কন্যা ইরা খান। দীর্ঘদিন ধরে...\nডেস্ক রিপোর্ট : টিভি পর্দার জনপ্রিয় অভিনেতা জিয়াউল ফারুক অপূর্বর ছোট ভাই দর্পণ দ্বীপ আত্মহত্যা...\nডেস্ক রিপোর্ট : ভারতের দক্ষিণী সুপারস্টার প্রভাস। তার অভিনীত সিনেমা মানেই অন্যরকম অ্যাকশন। সবশেষ বাহুবলী-২...\nডেস্ক রিপোর্ট : বলিউড শাহেনশাহ অমিতাভ বচ্চন নিজের ব্লগে এ কথা জানিয়েছেন নিজেই। তিনি লিখেছেন,...\nডেস্ক রিপোর্ট বলিউডের জনপ্রিয় অভিনেত্রী সুস্মিতা সেন কয়েক মাস ধরে নিজের প্রেমঘটিত খবরেই সংবাদের শিরোনামে...\nডেস্ক রিপোর্ট : ভারতের বরেণ্য অভিনেতা, নাট্যকার ও সাহিত্যিক গিরিশ কারনাড আর নেই। আজ সোমবার...\nধারাবাহিকতা ধরে রাখতে ‘প্রশ্ন’ শিরোনামে আসিফের গান প্রকাশ\nবিনোদন ডেস্ক : ধারাবাহিকতা ধরে রেখে ঈদ আয়োজনে‘প্রশ্ন’ শিরোনামের গান ভিডিও প্রকাশ করলেন কণ্ঠশিল্পী আসিফ...